ועדת הפנים והגנת הסביבה, כנסת 25, פרוטוקול מספר 3, 2023-01-10 00:00

יעקב אשר: בוקר טוב לכולם

יעקב אשר:  סליחה על האיחור, אני מגיע מוועדת הכנסת מדיונים שמתנהלים ביחד בו זמנית

יעקב אשר:  בוקר טוב לכול הנוכחים

יעקב אשר:  ראש עיריית רמת גן, הספקנו לשוחח גם על נושאים כשאתמול פתחתי את הנושא בישיבת הוועדה ואני מקווה מאוד שאי ההבנה תובן בעניין הזה

יעקב אשר:  כול אחד יודע, כול מי שהיה ראש עיר יודע מה תפקידו של ראש עיר ואנחנו לא צריכים ללמד האחד את השני, ולכן אני מאוד מקווה שבסופו של דבר נמצא את ההבנה ואחר-כך את הפתרונות אבל קודם כול את ההבנה על מה מדובר

יעקב אשר:  אני לא אתחיל עם זה עכשיו אלא נתחיל ישר בעניין עצמו

יעקב אשר:      מצאתי לנכון להעלות את הנושא הזה לסדר היום בתחילת הדיונים של ועדת הפנים בראשותי, כנושא חשוב

יעקב אשר:  אמנם חלקו כבר מאחורינו אבל חלק גדול מאוד גם לפנינו בגלל שעבודות הרכבת הקלה של "הקו האדום" – אנחנו מקווים שכבר הרוב מאחורינו אבל יש קווים נוספים, שהיה לי גם חלק בהליכים התכנוניים עוד כשהייתי ראש עיר וחבר בוועדה המחוזית

יעקב אשר:  ההשלכות של הדיון הזה גם יהיו לגבי הקווים הנוספים שבדרך, שחלקם כבר התחילו ביצוע וחלקם ברמה סטטוטורית כזו או אחרת אבל החשיבות, מבחינתי, זה לקבוע בצורה מסודרת את התנאים ואיך קורים הדברים כי בסוף מדובר כאן בצורך שכולנו רוצים שתהיה מערכת הסעת המונים טובה, יעילה בגוש דן - -     

תומר רוזנר: לא כולם רוצים

יעקב אשר: לא, לא, אני מבקש מהיועץ המשפטי, יש לי חוות דעת משפטית שאסור לך לדבר על פוליטיקה

יעקב אשר:  היא דיברה על סדרי עדיפויות ואני גם אגיע לזה אבל אני חושב שאין מחלוקת על כך שמערכת הסעת המונים היא טובה בסופו של יום לתושבים, לכלכלה ולכול דבר שצריך כי אנחנו רואים, אנחנו מסתובבים במדינות שהן יחסית מפגרות מולנו בהרבה מאוד תחומים אבל תחומי הרכבות והרכבות הקלות והמטרו עובדים בצורה יוצאת מגדר הרגיל שזה "מאסט" בכזה אזור ולכן, אני חושב שכולם מסכימים שזה נכון

יעקב אשר:  שרת התחבורה אומרת: יש לי גם רצון בחיבור פריפריות, שהוא בסדרי עדיפויות גם כן, ואני לא חולק על בעניין הזה

יעקב אשר:       מצד שני, מאחר ומדובר על עבודות תשתית במדינה קיימת, יחסית צפופה, שלא תוכננה כמו במקומות אחרות כבר "בילד אין" עם המטרו וכול הדברים האלה, אז ברור שהחיכוך מול תושבים, החיכוך מול בעלי העסקים – ובעלי העסקים פה זה לא קוטרים אלא אנשים שאיבדו או עלולים לאבד את העסק שלהם כי עסק שיש בו צניחה לתקופה מסוימת, הוא נסגר בסוף או עלול להיסגר בסוף

יעקב אשר:      ולכן, מתוך הבעיות שקיימות כרגע בדיון הזה, נעלה אותן ונלמד אותן גם לגבי הקווים הנוספים, ואנחנו גם ניצבים בפני מטרו, ומטרו זה סרט הרבה יותר גדול והרבה יותר מורכב מאשר הרק"ל

יעקב אשר:  ולכן, אני חושב שמה שחסר כיום בכול ההחלטות שהיו זה גורם אחד מתכלל ומסדר על כול ההיבטים – על היבטים של רעש ועל היבטים של פיצויי ועל היבטים של בריאות ועל היבטים של בטיחות ועל היבטים התנועתיים – מה קורה עד שמגיע

יעקב אשר:  הרי צריך להחזיק עיר כי ראש העיר מחזיק את העיר שלו גם בזמן עבודות

יעקב אשר:  הוא לא יכול לנתק אותה ולחתוך כניסות לעיר ולסגור את העיר

יעקב אשר:  התושבים לא יכולים לסבול כל-כך הרבה שנים בצורה שהיא בלתי סבירה

יעקב אשר:   ומה קורה עד שמגיע, הרי צריך להחזיק עיר, ראש העיר מחזיק את העיר שלו גם בזמן עבודות

יעקב אשר:  הוא לא יכול לנתק אותה ולסגור את העיר והתושבים לא יכולים לסבול כול כך הרבה שנים בצורה בלתי סבירה

יעקב אשר:      ולכן, אני רואה חשיבות גדולה מאוד בנושא הזה, הנושא הזה הוא נושא חשוב

יעקב אשר:  אין לנו הרבה חומרים שלנו

יעקב אשר:  בדרך כלל, כשאנחנו מגיעים לדיונים בוועדה, זה מגיע עם חקיקות או דברים מהסוג הזה שאנחנו מביעים את דעתנו ואז שומעים אתכם

יעקב אשר:  פה אני מצפה שהדברים יעלו קודם כל מכם, ואז אנחנו ננסה ביחד, בחוכמת השולחן כמו שזה נקרא - -     

תומר רוזנר: ויש את דוח מבקר המדינה

יעקב אשר: ויש דוח מבקר המדינה שכן התייחס בנושאים האלה - נושא קרן הפיצויים שנעשה רק עם עיריית תל-אביב

יעקב אשר:  מה קורה עם רשויות אחרות? איפה הן בעסק, הן לא בעסק? דיברנו על מה ההבדל בין תושב לתושב כי הרעש באזורים בתל-אביב הוא אותו רעש כמו ברמת-גן, כמו בחולון ובמקומות האחרים

יעקב אשר:  לכן, אני חושב שהדברים האלה צריכים הסדרה

יעקב אשר:      אני מאוד מקווה שמהדיון הראשוני הזה נוכל לגבש משהו שאולי אחר-כך נצטרך לעגן אותו בתקנות או בחקיקה, אדוני היועץ המשפטי, כדי שיהיה לנו פורמט מוכן

יעקב אשר:  הרי תמיד במדינת ישראל אוהבים להיות מופתעים מהגשם הראשון שמגיע ופתאום יש הצפות או יכולים להיות מופתעים שמתחילה שנת הלימודים, כשכולם יודעים מתי היא מתחילה

יעקב אשר:  אנחנו צריכים להיות מוכנים, להכין את הדברים בצורה כזאת שבכול פרויקט שהוא פרויקט לאומי ברמות כאלה כמו הרכבת הקלה, כמו מטרו, שהמדינה תהיה מוכנה עם כול הכלים בנושאים הרגישים הללו, שהם חשובים ביותר

יעקב אשר:    אתה רוצה לומר משהו, תומר?     

תומר רוזנר: לא, לא

יעקב אשר: אז אני מציע – אני מבין שאנשים נרשמו

יעקב אשר:  אני מבקש קודם כל, מידידי, ראש עיריית רמת-גן כרמל שאמה – אתה מגיע מהשטח ואנחנו רוצים ללמוד מזה גם

יעקב אשר:  אני כבר לא ראש עיר בבני ברק, דיבר איתי ראש העיר בעניין הזה ואני רוצה לשמוע את הדברים

יעקב אשר:  נמצא פה גם ראש עיריית ראשון לציון שלא בירכתי אותו, וכמובן ידידנו שמלווה אותנו, מוטי ששון שביקש לעלות בזום, וסגנית ראש עיריית תל-אביב

יעקב אשר:  בואו נעשה פה סדר

כרמל שאמה-הכהן: תודה רבה, כבוד היושב-ראש, גם על זכות הדיבור וגם על העלאת הנושא החשוב הזה בפתח ישיבות הוועדה

כרמל שאמה-הכהן:  אני מאחל לך ולחברות וחברי הוועדה קדנציה פורה ויעילה לטובת עם ישראל ומדינת ישראל

כרמל שאמה-הכהן:      נת"ע זה סיפור מורכב

כרמל שאמה-הכהן:  המשימה שניתנה להם זו משימה מורכבת ואף אחד לא ביצע דבר כזה בעבר, והמחוקק והממשלה נתנו להם סמכויות בלי גבול

כרמל שאמה-הכהן:      המצב היום – אני מדבר בגדול ואכנס גם לפרטים

כרמל שאמה-הכהן:  בגדול, אנחנו כעיר, וגם התושבים, מראיה של הסיפור כברכה וכהצלה למצב הקשה שאנחנו נמצאים בו, זה הפך להיות יותר איום ומטרד ברמת היום-יום וגם כלפי העתיד

כרמל שאמה-הכהן:       אני לא יודע אם זה לא רק שהם לא יודעים לבנות את זה בדרך הנכונה, אנחנו יודעים היום מה "הקו האדום" של בני ברק ורמת-גן חולקים, וכמה זמן אנחנו מחכים להפעלה

כרמל שאמה-הכהן:  אני לא יודע אם כבודו היה אבל אני ומירי רגב נסענו בקדנציה הקודמת שלה ברכבת, ועד היום היא לא פועלת, ועד היום תושבים פונים ושואלים: ראש העיר, מתי "הקו האדום" יתחיל לעבוד?     עכשיו, צריך להבין שלא רק שמחכים לבשורה, לראות אותה ולהתחיל לחיות טוב יותר

כרמל שאמה-הכהן:  צריך להבין שלקחו אזור שלם כשבוי

כרמל שאמה-הכהן:  כול בעלי העסקים בז'בוטינסקי, גם בחלק של בני ברק, וגם ברמת-גן, אנשים שגרים סבלו לילות שלמים והנושא הזה לא נפתר ולא נגמר

כרמל שאמה-הכהן:  הבעיה העיקרית היא שמי שחושב שניתוק מהצרכים של עיר ושל התושב וגם אטימות לא גורמים גם לניתוק בין המציאות לבין יכולת הביצוע – יש קשר ברור מאליו

כרמל שאמה-הכהן:      אתן לך דוגמה: ז'בוטינסקי – הושקע תכנון של מיליונים, תכנון מפורט, איך לחדש אותו, איך להחזיר לשם את החיים

כרמל שאמה-הכהן:  אנחנו רוצים לחתום הסכם, אומרים לנו שאי אפשר לחתום הסכם

כרמל שאמה-הכהן:  אנחנו רוצים לעשות את זה לבד – אומרים לנו בהתחלה כן ואחר-כך לא, בוא נחתום הסכם

כרמל שאמה-הכהן:  הפינג-פונג הזה חוזר כבר כמה פעמים

יעקב אשר: אתה מדבר על החזרת התשתיות

כרמל שאמה-הכהן: כן, להחזיר את החיים למסלולם

יעקב אשר: לא רק להחזיר, לשדרג אותם גם

כרמל שאמה-הכהן: בדיוק – מוויטרינה לוויטרינה, מהמדרכות, עצים, תאורה, סלילה מחדש, ספסלים וכול מה שקשור

כרמל שאמה-הכהן:  כמו שאתה אומר – להחזיר את הנזקים שנערמו לאורך שנים, והם היו בלתי נמנעים

יעקב אשר: לא רק להחזיר את הנזקים כי הרי אתה הופך את המקום הזה עכשיו למקום מבוקש, שאנשים יבואו לתחנות ולכן, מקום שהולך להיות מקום ציבורי כל-כך רחב וגדול צריך גם להיראות יפה, להיות נוח ובטיחותי

כרמל שאמה-הכהן: ברור

כרמל שאמה-הכהן:  ובהקשר הזה, גם זיגזוג בעמדה של נת"ע בלי סוף, פעם אחר פעם, צריך לדבר כי זו עסקה של בין 150 ל-200 מיליון שקלים וזה לא צחוק

כרמל שאמה-הכהן:       הדבר השני – באים ועושים, פתאום לוקחים לך נתיב, ולא משנה מה ההשלכות

כרמל שאמה-הכהן:  מי שמכיר את היציאה של רחוב הירדן בדרום העיר בבוקר – אנשים מגיעים למצב שהם עוזבים את המכוניות באמצע הדרך מהייאוש

כרמל שאמה-הכהן:  זה מטרד של אנשים שמאחרים לפעמים לוועדה או לדיון חשוב אבל ילדים של החינוך המיוחד שהיו נוסעים 20 דקות - -     

יעקב אשר: איזה רחוב אמרת?     

כרמל שאמה-הכהן: הירדן האלוף שדה, עבודות של "הקו הסגול"

כרמל שאמה-הכהן:  אין עם מי לדבר

כרמל שאמה-הכהן:  לפעמים באמת נת"ע עושה דברים שגרמו לנזק בטווח הקצר לטובת הטווח הארוך אז ראשית, אפשר למזער דברים, אפשר להכין מראש דברים ואני אתן לך דוגמה: חינוך מיוחד שנוסע לכיוון מזרח העיר, שהיה עושה את זה ב-20 דקות, היום נוסעים את זה בשעה וחצי

כרמל שאמה-הכהן:  מי שמבין מה המשמעות של טלטול של ילדים במיניבוס של החינוך המיוחד, ילדים עם צרכים מיוחדים, צריך להבין את הסיפור הזה

כרמל שאמה-הכהן:      היה לנו גשר מעל האלוף שדה שהם הרסו אותו כי צריך להרוס אותו

כרמל שאמה-הכהן:  אבל ילדים מהצד השני של האלוף שדה, בצפוני, בגבול גבעתיים טבנקין, והם לומדים בבית ספר רמת-חן וזה היה גשר הבטיחות שלהם, לא תתנו להם הסעה? פנינו אליהם ואמרנו: בואו נעשה מצ'ינג או תשימו לפחות מעברי חצייה כי מעברי החצייה לא מוסדרים

כרמל שאמה-הכהן:  אז אנשים ויתרו על הרכב, רוצים ללכת ברגל, רוצים לקחת את הילדים לגן או לבית הספר ברגל

כרמל שאמה-הכהן:  אני מזמין אותך, אני עומד פעמיים בשבוע, אני לא מדבר רק מהודעות שאני מקבל

כרמל שאמה-הכהן:  אני פיסית מסייר פעמיים בשבוע, בין שבע בבוקר לשמונה ורבע בבוקר, באזורים האלה כדי לתת לציבור מענה, ללמוד ולתת פתרונות יצירתיים

כרמל שאמה-הכהן:       התחלנו לפתוח מוסדות חינוך ברבע לשבע כדי להתגבר על הפקקים

כרמל שאמה-הכהן:  אנחנו נותנים פעילות מרבע לשבע על חשבוננו ולא על חשבון משרד החינוך

כרמל שאמה-הכהן:  נותנים פעילות, נותנים פירות, נותנים הכול כדי שלהורים תהיה אפשרות לצאת מוקדם יותר ולברוח מהתופת של הפקקים

תומר רוזנר: רציתי לשאול: לא מתאמים אתכם מראש את הדברים האלה?     

כרמל שאמה-הכהן: לא מתאמים כמעט שום דבר מראש

כרמל שאמה-הכהן:  עושים מה שהם רוצים

כרמל שאמה-הכהן:      עכשיו תראה, ב"האלוף שדה", כמו בהרבה מקומות בעיר, אנחנו מציבים בחנוכה חנוכייה –  תאמין לי שאין עם מי לדבר – אנחנו מציבים חנוכיות גדולות לאווירת החג של העיר

כרמל שאמה-הכהן:  באו להציב על הגשר, לא איפה שהם עובדים, זה מעל השיקוע ב"האלוף שדה"

כרמל שאמה-הכהן:  הזמינו משטרה לחנוכייה

כרמל שאמה-הכהן:  הגיעו שוטרים לעצור את עבודות החנוכייה

כרמל שאמה-הכהן:  ראש עיר רגיל לוקח את החנוכייה ומתקפל כי זה משטרה וכולי

כרמל שאמה-הכהן:  אמרתי, שימו את החנוכייה ושיפרקו אותה אבל זה עיכב ביום שלם את הנחת החנוכייה, עלה לנו כסף כי זה מנוף, מתקין

כרמל שאמה-הכהן:       עכשיו, צריך להבין עד כמה חברה שממוקדת כל-כך במשימה – רוצים לשים עצים

כרמל שאמה-הכהן:  את ז'בוטינסקי גמרו מזמן בפועל, יש רק בעיה של בטיחות

כרמל שאמה-הכהן:  יש צמתים שלמים שהם צריכים, אנחנו במזרח התיכון במדינת ישראל

כרמל שאמה-הכהן:  לא הבנתי למה גם בעבר לא נתנו לנו לנטוע עצים, מה זה יכול להשפיע על תת-הקרקע אבל לטעת עצים, דבר בסיסי כדי להחזיר את הירוק ולהחזיר צל

כרמל שאמה-הכהן:  אני בא לאנשי המקצוע, אומרים לי: נת"ע לא מסכימים שניטע עצים

כרמל שאמה-הכהן:  מישהו יודע להסביר למה אי אפשר לנטוע פרחים ועצים בציר ז'בוטינסקי עד היום? מה זה מתנגש עם הכשלים שהם לא מצליחים לטפל מתחת לקרקע?     דבר נוסף - -     

יעקב אשר: במיוחד שאפילו שנת השמיטה עברה

כרמל שאמה-הכהן: עברה

כרמל שאמה-הכהן:  בשנת שמיטה היה לנו היתר רבני, אנחנו מקפידים על זה

כרמל שאמה-הכהן:      אז דיברתי על מעברי החצייה – כשמעברי החצייה נסתמים, תבואו

כרמל שאמה-הכהן:  אנחנו מוכנים גם להשתתף, יגידו שזאת הוצאה משותפת, פיפטי-פיפטי, בואו נביא סדרנים, שוטרים בשכר, הכול על חשבוננו שם

כרמל שאמה-הכהן:  צריך להבין שזה פרויקט של מיליארדים שמסתכל בסוף רק על עצמו

כרמל שאמה-הכהן:       אז השאלה העיקרית, אדוני היושב-ראש, ובזה אני רוצה לסכם: בפני מי הם נותנים דין וחשבון? יש פה מצב, ואני מקווה שעכשיו הוא ישתנה בלי קשר לפוליטיקה, שיהיה שר קבוע במשרד התחבורה כי הם מנצלים את המצב שהשרים והשרות מתחלפים

כרמל שאמה-הכהן:  באופן טבעי, שר שנכנס, וזה באופן טבעי ייתן קרדיט לכול החברות הממשלתיות שתחתיו, עד שהוא יבין שמתנהלים לא בסדר, הוא כבר בדרך החוצה, ככה זה בשנים האחרונות

כרמל שאמה-הכהן:       אני חושב שהתפקיד שלך ושל הוועדה זה להיות רגולטור שמפקח, במיוחד אתה עם הרקע שלך, שאתה בא מתוך אזור גוש דן, היית ראש רשות בגוש דן, אי אפשר "לערבב" אותך, לא אני יכול לסובב אותך, לא הם יכולים לסובב אותך אבל ליצור את הפלטפורמה ואת הדינמיקה של –  איך הם פעם אמרו? אנחנו צריכים לדרוס כדי שהפרויקט הלאומי הזה החשוב – אין לנו ברירה

כרמל שאמה-הכהן:  אם אנחנו נהיה עדינים, הפרויקט הזה לא יקרה

כרמל שאמה-הכהן:  גם בגישה הזאת צריכים להיות איזונים ומינונים

כרמל שאמה-הכהן:   גם כשדורסים לדברים טובים, צריך מה שנקרא עם עיניים פקוחות ומדי פעם לראות שלא דרסנו יותר מדי

כרמל שאמה-הכהן:  אני אומר לך שדורסים את התושבים והתושבות שלנו ואת האינטרס הציבורי יותר מדי, והעובדה ש"הקו האדום" מתעכב שנים – כלכלן חישב מה הנזק הכספי למדינת ישראל, לעסקים, לכלכלה הישראלית, לבטיחות? כמה הרוגים ופצועים היו נמנעים ברגע שפחות רכבים או פחות אנשים היו צריכים להגיע לאינטראקציות עם כלי רכב? כול הדברים האלה – אני לא מכיר דין וחשבון, אני לא מכיר בקרה על זה

כרמל שאמה-הכהן:       תבורך, אדוני היושב-ראש, על הדיון הזה

יעקב אשר: תודה

יעקב אשר:  אני רוצה לומר לך, בתור אחד שהיה מעורב מאוד ב"קו האדום" בשלבי התכנון שלו ובהקמה ותחילת העבודה – כול העיכובים שהיו, היו בוויכוחים שהיו בין החשכ"ל עם אגף תקציבים על כול מיני דברים בחוזה בצורות כאלה ואחרות

יעקב אשר:  אתה יודע, תמיד הם מחפשים את האויב של הטוב שהוא הטוב ביותר

יעקב אשר:  שנים היו ויכוחים בתוך הממשלה

יעקב אשר:  לא  הפילו את זה על ראשי ערים ולא על הערות מהשטח

יעקב אשר:  אני אומר לך בעדות ישירה של אחד שהיה מעורב, והייתי חבר בצוות שמינה בזמנו ישראל כץ בראשות המנכ"לית של משרד התחבורה, שהעיכובים של שנים היו בגלל הממשלה

יעקב אשר:  ההשלכות הן על התושבים, וזה הדבר הגרוע

תומר רוזנר: ראש העיר, העסקים בתחום העיר – אמרת שהם נפגעים וכולי

תומר רוזנר:  מתוך דוח מבקר המדינה אני מבין שהעסקים ברמת גן לא מפוצים

כרמל שאמה-הכהן: לא

תומר רוזנר: בתל-אביב התהליך הוא שיש קרן משותפת לעירייה ולממשלה שמפצה

תומר רוזנר:  האם פנו אליכם? האם יש איזה שהוא מנגנון לעסקים בתחום רמת גן?     

כרמל שאמה-הכהן: לא

כרמל שאמה-הכהן:  עסקים פנו

כרמל שאמה-הכהן:  אני ארבע שנים בתפקיד והתהליך כבר היה בשלב מתקדם אבל עדין פונים עסקים עד לימים האלה, אפילו על אגרת שילוט – אין לנו סמכות לוותר להם על אגרת שילוט

כרמל שאמה-הכהן:  הם אומרים: תשמע, הגדרות של נת"ע חוסמים לנו את השלט, שלא לדבר על כך שלקוחות לא יכולים לגשת, מבחינת נגישות

כרמל שאמה-הכהן:  אני מדבר על שנה, שנתיים אחורה – לפחות תפטרו אותנו מאגרת שילוט

כרמל שאמה-הכהן:  גם בזה לא הייתה לנו סמכות ועל קרן בכלל אין מה לדבר

כרמל שאמה-הכהן:       אני אשמח לייצר קרן עם המדינה - -      

תומר רוזנר: זאת אומרת שהבעיה היא עם המדינה ולא אצלך

כרמל שאמה-הכהן: אני לא מכיר חסם אצלנו

כרמל שאמה-הכהן:  אני מוכן לבדוק - -     

רז קינסטליך: לא פנו גם אלינו

כרמל שאמה-הכהן: לא עלה

כרמל שאמה-הכהן:  יכול להיות שזה עלה לפני זמני, בסביבות 2018 ואחורה

כרמל שאמה-הכהן:  רז אומר לי שגם אצלו זה לא עלה

כרמל שאמה-הכהן:  אם עלה ומישהו מכיר – אני אשמח לקדם את זה

תומר רוזנר: קרן פיצויים כמו בתל-אביב

תומר רוזנר:  הוא אומר שכן

מיטל להבי: עם כול הכבוד לקרן הפיצוי, גם בתל-אביב היא רק לעבודות שנעשות בקו קרקע - - - וכול בן-יהודה שמושבת חודשים וכול שדרות ירושלים – הם לא קיבלו שקל מאיתנו

יעקב אשר: אני מסכים איתך שנדבר על הקרן אחרי שנשמע אותך כי שם, אצלכם, זה נקרא שזה עובד אבל זה רק על הנייר

מיטל להבי: אם ככה זה נקרא שזה עובד – זה עבודה בעיניים

תומר רוזנר: הזמנתם מישהו מהחשכ"ל? משרד האוצר?     

יעקב אשר: משרד האוצר פה

תומר רוזנר: הקרן זה חשכ"ל

יעקב אשר: אני רוצה לשמוע את כול הדוברים ואז נעלה את הנושא הזה

יעקב אשר:  עוד לפני שהתחלנו להתעמק בזה – הכול טוב ויפה, למה דווקא עם עירייה אחת ולא עיריות אחרות? למה זה לא יכול להיות משהו כללי ונגיש לכולם ועושה שכל לכולם?     ראש העיר ראשון לציון, ידידי רז קינסטליך, בבקשה

רז קינסטליך: תודה רבה

רז קינסטליך:  אני אנסה לדבר בקצרה כי חלק מהדברים כבר נאמרו, דברים שכרמל אמר

רז קינסטליך:      אני חייב לומר את התחושה שלנו: ראשון לציון היא העיר הרביעית בגודלה בישראל

רז קינסטליך:  אנחנו הולכים להוסיף עוד כ-100,000 תושבים לעיר, אנחנו הולכים להיות העיר השלישית בגודלה בקרוב, ואין יותר מאיתנו שרוצים באמת הסעת המונים

רז קינסטליך:       אבל אתה יודע מה התחושה, שלי ושל כולם? שבסוף, התחושה היא שאני לא יודע אם זו המדינה או משרד התחבורה, לנת"ע אין איזו אמירה לתכנן ולבצע באיזו התניה של לשמור ולשמר כמה שיותר את המרקם העירוני הקיים

רז קינסטליך:  זה נראה כאילו שהם מגיעים באיזו דורסנות, יש להם את זכות התמרור שלהם, את הכול, באים ונכנסים – קח את ראשון לדוגמה: כול מערב העיר פקוק

רז קינסטליך:  אני מזמין - -     

יעקב אשר: למי שלא מבין – רשות התמרור בדרך כלל זה דבר בסמכויות של ראש עיר

רז קינסטליך: נכון

רז קינסטליך:  ברגע שנת"ע מגיעים, כול הסמכויות עברו אליהם

רז קינסטליך:  יום בהיר אחד באו וסגרו שלושה צמתים של פנייה ימינה מאזור התעשייה

רז קינסטליך:  ברגע אחד

תומר רוזנר: לא הודיעו קודם?     

רז קינסטליך: לא

מיטל להבי: אגב, ואם הודיעו, זה לא אומר - - -      

רז קינסטליך: ביום בהיר אחד כאוס – ואם הודיעו, מה זה עוזר שהודיעו? למה לסגור? אפשר היה לעשות את הסגירה הזאת בשלבים הרבה יותר מתקדמים

תומר רוזנר: לנסות לשכנע אותם

רז קינסטליך:    אתה יודע, התחושה היא גם שרואים את טובת הקבלנים הרבה-הרבה לפני מה שאנחנו, התושבים, עוברים כי את השלבים שעשו היום בראשון לציון, חלקם הגדול היה ניתן לעשות בשלבים הרבה-הרבה יותר מאוחרים ולא לגרום מהיום לכאוס עצום בעיר ראשון לציון

רז קינסטליך:      יושב פה ששי, שראה את הסיפור הזה

רז קינסטליך:  יש כאוס בראשון לציון

רז קינסטליך:  חבר'ה, יש כאוס, באמת

רז קינסטליך:  אפשר למנוע את הכאוס הזה, יושבת פה חברתי מנת"ע, אבל בסוף, הלכה למעשה, הכול נדחה ונדחה ולא הייתה מחשבה מהתחלה לדאוג ולשמור על המרקם העירוני

רז קינסטליך:      אז אתם מדברים פה על רחובות, אצלנו אזור תעשייה שלם בוכה

רז קינסטליך:  היום להגיע לאזור התעשייה החדש בראשון לציון, איפה שהסינמה סיטי – אף אחד לא מתקרב

רז קינסטליך:  שעה וחצי שעתיים - -     

יעקב אשר: העבודות בתוך אזור התעשייה או רק בכניסות אליו?     

רז קינסטליך: זה ממש עוטף את כול אזור התעשייה

רז קינסטליך:  היה אפשר לדחות, ויגידו לך פה גם היושבים – היה אפשר לדחות חלק מהעבודות כי זה לא קורה מחר, לעוד שנתיים, שלוש שנים ולתת לנו לנשום עוד שנתיים, שלוש

רז קינסטליך:  אני אומר לך – בסוף רואים את טובת הקבלנים, לסיים ולומר: סימנו "וי", סיימנו את המקטע הזה

יעקב אשר: אבל רגע, אני רוצה להבין מה שאתה אומר: הרי אם זה עוד שנתיים, שלוש זה לא יעזור לך, תהיה אותה בעיה כמו היום

יעקב אשר:  אתה מתכוון ש"מורחים" את העבודות על יותר זמן ואפשר היה לעשות אותן בשלבים

רז קינסטליך: בדיוק

רז קינסטליך:  אדוני אמר בדיוק את הבעיה

רז קינסטליך:  בשלבים, עם מחשבה על מרקם עירוני, על תושבים ולא על הקבלנים – ראשון לציון היום לא הייתה פקוקה

רז קינסטליך:  אני אומר לך את זה

רז קינסטליך:  הקמתי מינהלת תחבורה במשרד התחבורה, זה בעורקינו, בוורידינו - -     

אוריאל לין: זה לא בשליטה שלך, אדוני?     

רז קינסטליך: לא, הם רשות התמרור

רז קינסטליך:  לא בשליטה שלנו

רז קינסטליך:  לא

כרמל שאמה-הכהן: אני אומר לך שלטעת עץ אי אפשר

אוריאל לין: איפה הסמכויות של ראש העיר?     

רז קינסטליך: אין

רז קינסטליך:  נלקחו

רז קינסטליך:  זה לא בסמכות שלנו

רז קינסטליך:  נסגרה הכיכר, אין שום בעיה להחזיר את הכיכר למצבה הקודם, נחסכה חצי שעה של אנשים שצריכים לצאת מהסינמה סיטי

יעקב אשר: זה מה שאמרתי, אוריאל, שרשות התמרור הופקעה לצורך העבודות הללו

רז קינסטליך: מחר אפשר להחזיר את הכיכר, הרי הרכבת הזאת תיסע עוד שנתיים, שלוש

אוריאל לין: אבל הדרכים העירוניות הן בשליטת הרשות המקומית

רז קינסטליך: לא, לא, זה מה שאני מסביר

רז קינסטליך:  במקרה הזה נותנים את כול הסמכויות, המדינה השתוללה ונתנה את כול הסמכויות ואת כול רשות התמרור לגופים האלה, ובסוף ראש הרשות, זה שאמור לעמוד מול התושבים – אנחנו מקבלים את הביקורת ולא נת"ע וגם לא היו"ר הנכבד

רז קינסטליך:  בסוף דופקים אצלי בדלת ומתלוננים על פקקים של שעה וחצי, שעתיים

רז קינסטליך:  אני מזמין את כול חברי הוועדה, מתי שרוצים להגיע בשעות אחר-הצוהריים לאזור מערב ראשון לציון – בואו נעשה את זה, תראו על מה אני מדבר, מה זה סבל של שעה וחצי, שעתיים, לשבת באוטו

רז קינסטליך:  אני יכול להראות לכם עשרות - -     

יעקב אשר: ובשעות האלה יש עבודה "נון-סטופ" על הקו?     

רז קינסטליך: איזה עבודה "נון-סטופ"? מה יש לך? אני אומר לך שהקדימו את השלבים בצורה כזאת קיצונית בלי סיבה

רז קינסטליך:  סיימו אבל שלושה צמתים ימינה – מתי הרכבת הזאת תיסע? אי אפשר היה לעשות את זה בשלב הרבה יותר מאוחר?     

כרמל שאמה-הכהן: אתם מדברים על השעה וחצי ועל הלחץ של האנשים

כרמל שאמה-הכהן:  אדוני היושב-ראש, דום לב של בחור או של תושב או תושבת, ושצריך להגיע אליו צוות חירום ולפנות אותו לבית החולים

כרמל שאמה-הכהן:  אני אמרתי שברגע שזה יקרה, לכולם ייפתח הראש

כרמל שאמה-הכהן:  צריך להבין שאי אפשר לזוז

כרמל שאמה-הכהן:  גם האמבולנס לא יוכל לזוז במצב שיש בבוקר בצירי התנועה בשעות השיא, מכול האזור של רמת עמידר - -     

יעקב אשר: איך דבר כזה יכול לקרות - -      

כרמל שאמה-הכהן: עובדה

כרמל שאמה-הכהן:  כי אם לא עושים ולא משקיעים – רק לחסום זה בסדר

כרמל שאמה-הכהן:  אתה יודע שהצלחנו להוריד ב-30% את העומסים כי משטרת ישראל הושיטה לנו יד ושמה שוטרים בשכר שאמנם אנחנו מממנים אבל הם מקצים את כוח האדם

כרמל שאמה-הכהן:  אז כן אפשר לעשות

כרמל שאמה-הכהן:  בהתחלה אמרו: אין מה לעשות, זה ככה יהיה שישה חודשים

כרמל שאמה-הכהן:  שישה חודשים זה הרבה זמן בחיים, זה לא יום ולא יומיים

כרמל שאמה-הכהן:  שריפה בבניין – אתה יודע, הייתה שריפה קטנה בבית ברמת אפעל

כרמל שאמה-הכהן:  אמר הכבאי: מזלכם שזה היה בשבת בבוקר שיכולנו להגיע מהר

כרמל שאמה-הכהן:  על הציר הזה, אם היינו צריכים להגיע באותה השעה ביום חול, לא היינו מדברים עכשיו

כרמל שאמה-הכהן:  בסוף זה גם מגיע לחיי אדם וצריך לבחון את הדברים האלה גם בראייה הזאת

כרמל שאמה-הכהן:  זה לא רק כסף ולא רק כלכלה ולא רק נראות

יעקב אשר: ברור

יעקב אשר:  רז, אתה רוצה להמשיך?     

רז קינסטליך: אדוני היושב-ראש, אני באמת חושב - -     

יעקב אשר: אני שואל סתם: הוצגה לך על-ידי נת"ע, כראש עיר, התכנית, השלביות?     

רז קינסטליך: לא, השלביות לא, זה תכניות שהוצגו מזמן כי גם מה שהיה מזמן, לא בטוח שנכון

יעקב אשר: אני לא מדבר על התכנית עצמה אלא על תכנית העבודה

יעקב אשר:  יש הבדל גדול בין תכניות - -     

רז קינסטליך: לא, תכנית העבודה לא מוצגת

רז קינסטליך:  לנו הם מציגים - -     

יעקב אשר: הנה, פה קבור הכלב

רז קינסטליך: וזה שלוקחים מראשי רשויות בחד-צדדיות את סמכות התמרור, זאת גם שאלה שרציתי לשאול: למה? למה?     

יעקב אשר: זה קשור זה בזה

רז קינסטליך: בסדר, זה הצו אבל הגזימו בזה

רז קינסטליך:  אני אתן לך דוגמה: תבוא ותראה כיכר, ביטלו כיכר, אפשר היה לעשות את זה עוד שנתיים, שלוש

רז קינסטליך:  מי שיגיד לי שהרכבת בראשון לציון תיסע עוד שנתיים, אני אתן לו עכשיו חיבוק ונשיקה

רז קינסטליך:  היה אפשר לעשות את זה עוד שנתיים ובינתיים סגרו כיכר, הורידו יציאה אחת ממתחם עסקים עצום וגדול - -     

יעקב אשר: מה קרה בפועל בשטח ברגע שסגרו?     

רז קינסטליך: פקק

רז קינסטליך:  מה זה מה קרה? פקק

מיטל להבי: בשדרות ירושלים מחכים - - -     

יעקב אשר: אבל בעבודות התקדמו? עשו משהו?     

רז קינסטליך: גורנישט

רז קינסטליך:  כלום

רז קינסטליך:  סיימו את העבודה, סיימו את הסגירה של הכיכר, הרחיבו את המדרכות וזהו, הלכו

יעקב אשר: וזה נשאר חסום עכשיו?         

רז קינסטליך: כן

רז קינסטליך:  זה לא מתוכנן להיות פתוח

רז קינסטליך:  בעזרת השם, כשהרכבת תעבור בעוד שלוש שנים, אני מבין את זה אבל למה לתת לי שלוש שנים לסבול? למה לא לעשות בשלביות?     

יעקב אשר: אבל אם עכשיו לא עובדים, אז למה זה סגור עכשיו?         

רז קינסטליך: זה "אלפא 1", "אלפא 2"

רז קינסטליך:  הנה, יושבת פה הנציגה של נת"ע, היא באמת ישבה איתנו ומנסה למצוא פתרונות אבל הלכה למעשה - -     

יעקב אשר: שבי ליד השולחן

רז קינסטליך: - - היא עושה באמת מאמצים אבל  בפועל - -     

יעקב אשר: לפי מה שאומר ראש העיר אתם בפועל

רז קינסטליך: זה נכון

רז קינסטליך:  זה נכון, וכול ראש עיר שיגיד לך אחרת אולי מפחד להגיד שהוא לא חזק

רז קינסטליך:  הם רשות התמרור, הם מעלינו, הם לא סופרים את ראשי הרשויות, הם עושים מה שבא להם

רז קינסטליך:  אפס התחשבות בתושבים ובחיי היום-יום שלנו, התושבים

רז קינסטליך:  אני לא מדבר כראש עיר אלא כתושב שצריך לנסוע למערב – אפס התחשבות

רז קינסטליך:  אתה יודע כמה היה אפשר לדחות בשלביות ולאפשר לנו לנשום ולחיות? הם עושים מה שבא להם, אפס התחשבות בתושבים ובחיי היום יום שלנו, התושבים

קריאה:   - - - 

רז קינסטליך: אתה תמנה יועץ הכי בכיר שיש – הוא ייתן לך דוח על זה, אם אפשר היה לעשות בשלביות הזאת

כרמל שאמה-הכהן: אם היה באולימפיאדה מקצוע אולימפי יהירות – מדליית זהב בלי תחרות על הפודיום מראש

כרמל שאמה-הכהן:  אין דברים כאלה, אין גישה כזאת

כרמל שאמה-הכהן:  אני כבר מודה, אני לא מתבייש

כרמל שאמה-הכהן:  בהתחלה, כמו שהוא אומר, תושבים אומרים לך כראש עיר: אתה חלש מול נת"ע? לא, אני אעשה, אל תדאגו

כרמל שאמה-הכהן:  עכשיו אני אומר להם: חברים, המדינה הקימה מפלצת שאי אפשר להתמודד איתה

כרמל שאמה-הכהן:  יהירות כזאת, כוחנות כזו לא פגשתי בימים הכי קשים ובשעות הכי קשות במלחמות בתוך הכנסת, לא במועצת העיר, לא בג'ונגל שהייתי באונסקו, לא ראיתי גישה כזו לבני אדם ולרשויות בשום מקום, ואני אוטוטו בן 50, אני לא צעיר לצערי

כרמל שאמה-הכהן:  לא פגשתי דבר כזה, לא פגשתי גישה כזאת

כרמל שאמה-הכהן:  אני לא יודע מי הגאון שיצר את הגוף הזה בצורה הזאת

יעקב אשר: רז סיימת?     

רז קינסטליך: אני סיימתי

יעקב אשר: אני אשמח שנמשיך את זה בדיון הזה, אני לאט לאט עולה על הנקודה, על מה שחשבתי קודם

יעקב אשר:      נמצא אתנו מוטי ששון ידידי, ראש עיריית חולון

יעקב אשר:  אפשר להעלות אותו לזום? שלום מוטי, צוהריים טובים

מוטי ששון: שמעתי את הקולגות שלי

מוטי ששון:  לחלק מהדברים הסכמתי, לחלק לא

מוטי ששון:  גם אתה כראש עיר יודע שפרוייקטים מסובכים לוקחים זמן ולא תמיד עומדים בלוחות הזמנים, אז יש להם לוחות זמנים משלהם

מוטי ששון:  הם צריכים להיות בעלי הבית של כול התוואי הזה של הרכבת, שחררו אותנו מכאב ראש גדול, וצריך להבין שכמו שבאים התושבים אלינו בטענות, אנחנו באים בטענות אל נת"ע אבל יש להם את התוואי ויש להם את היכולות לעשות את הדברים ואפשר לבקש לעשות יותר מהר

מוטי ששון:  אם אפשר לעשות את זה בצורה כזאת תוך התייעצות, ואני אומר שלי יש שיתוף פעולה איתם

יעקב אשר: כן, זה לא רק יותר מהר, לפעמים זה גם יותר חכם וממילא זה גם יותר מהר או יותר מקוצר

יעקב אשר:  השאלה איפה אתה רואה את הבעייתיות בתכנון העבודה או בביצוע העבודה? הרי כולם רוצים שזה יתבצע

יעקב אשר:  איפה אתה רואה את הנקודות שצריך לשפר? איפה אתה רואה את הנקודות שכול המערכת הזאת צריכה לעבוד כדי שתוכל גם לחיות טוב עם זה כעירייה וגם עם התושבים שלך?     

מוטי ששון: תראה, קודם כול צריך להיות מפוקחים ולהגיד את האמת: זה פרויקט סופר-סופר מסובך, לא יעזור לאף אחד

מוטי ששון:  אין פה ניסיון, אין פה ניסיון מצטבר לרכבות

מוטי ששון:  עושים את ה"קו האדום" וצריך להיות מציאותיים וצריך לסבול

מוטי ששון:  לכול דבר יש מחיר, זה לא יעזור

מוטי ששון:  רוצים רכבת? רוצים תחבורה ציבורית שתהיה יותר זמינה ויותר נגישה? צריך לשלם מחיר וזה מה שאני אומר לתושבים שלי

מוטי ששון:  למה אתם מצפים? זה משהו וירטואלי? צריך לסבול

מוטי ששון:  גם כשמשפצים בית – סובלים עד שמשפצים את הבית

יעקב אשר: שמוכרחים לסבול זה ברור

יעקב אשר:  השאלה כמה? והשאלה אם אין דרך שיכולים למנוע את זה כי אני - -     

מוטי ששון: תן לי רק לסיים: אני גר ברחוב שאמרו לי שתוך שלושה חודשים, 105 יום, שלושה וחצי חודשים, אנחנו פותחים לך את הכביש

מוטי ששון:  אמרו שלושה וחצי חודשים ולא פתחו אבל אני מבין את זה

מוטי ששון:  אני מבין את הקשיים שיש, זה לא פשוט

מוטי ששון:  זה משהו שצריך להבין אותו, להפנים אותו

מוטי ששון:  אז אני חוטף צעקות, אני חוטף כעסים מהתושבים, ואני לא מומחה אבל אני רק יכול לבקש דבר אחד: חבר'ה, תזדרזו, תעשו את זה יותר מהר כי אנחנו, ראשי הערים, חוטפים על ימין ועל שמאל מהתושבים

מוטי ששון:  באים אלי סוחרים ואני רוצה לעזור להם

מוטי ששון:  עיריית חולון מוכנה להקים איזה קרן ביחד עם הממשלה כי לאף אחד לא אכפת אבל אני ראש עיר, אכפת לי מהתושבים שלי

יעקב אשר: אתה פנית בעניין הזה לממשלה, למדינה, של לעשות איזה קרן - -     

מוטי ששון: הגזבר שלי בדק ואמר מה עושים בכול מיני מקומות בארץ

מוטי ששון:  היה דיון במועצת העיר ואני אמרתי שאם אני צריך לשלם, אני מוכן להעמיד כסף בתנאי שהממשלה תעמיד גם כסף

מוטי ששון:  היא לא יכולה לא להעמיד כסף, היא חייבת

מוטי ששון:  באים אלי סוחרים ואומרים שהם סוגרים

מוטי ששון:  מוסד של 50 שנה הוא סוגר עכשיו

מוטי ששון:  אני אומר לו: תחכה, סבלנות

מוטי ששון:  הוא אומר: אין לי סבלנות, אני לא יכול

מוטי ששון:  אני לא יכול לעזור לו, אני לא יכול להגיד לו: אל תשלם ארנונה, אני אוותר לך על הארנונה

מוטי ששון:  כראש עיר אין לי סמכות לבטל ארנונה, ובתקופה של הקורונה הממשלה קיבלה החלטה לתת שלושה חודשים דחייה של הארנונה

מוטי ששון:  דחינו את הארנונה וביטלנו אותה ואז קיבלנו שיפוי מלא מהממשלה

מוטי ששון:      יש מקומות שבהם המצב בלתי נסבל

מוטי ששון:  אז אנא, תקבלו החלטה ואני אומר: לנו אין קשר ויש מצוקה של ראשי ערים ואני מוכן לעזור להם

מוטי ששון:  הם עבדו והם שילמו ארנונה, היום הם לא יכולים לשלם לי ארנונה כי הכול סגור

מוטי ששון:  זה לא מוסרי ולא ציבורי לא לעזור לסוחרים

מוטי ששון:      אז אני אומר שאם אתה מקבל החלטה שהולכים ומותר לנו לתת הנחה בארנונה על-פי מצב של התעסוקה באזור הזה - -     

יעקב אשר: זה צריך להיות חלק מסמכויות שיינתנו באופן זמני כמובן, עם תיחומים נכונים, שזה לא יהפוך להיות משהו אחר כחלק מהפיצוי, ברור

יעקב אשר:  זה יכול להיות החלק של העירייה אל מול המדינה

מוטי ששון: נכון

מוטי ששון:  אני לא מדבר על הסבל שנגרם לתושבים, אני שם את זה בצד

יעקב אשר: למה אתה לא מדבר על הסבל של התושבים?     

מיטל להבי: כי הוא מדבר על פרנסה ולא בריאות נפש

מוטי ששון: - - - אין פרנסה

מוטי ששון:  אני מסתובב ברחובות, אני לא יכול להיכנס לבניין שלי – עכשיו כבר יכול להיכנס אבל עד שבוע שעבר לא יכולתי להיכנס, ואני לא חונה, אני מסתובב ברחובות ומחפש חנייה באזור אחר ואני הולך עם סלים

מוטי ששון:  עושה קניות, מסתובב עם סלים

מוטי ששון:  - - -     

יעקב אשר: לסיכום

מוטי ששון: זה ירדוף את כול ראשי הערים, וזה לא הוגן לא להתחשב בתושבים כי הם כול הזמן משלמים ארנונה

מוטי ששון:  אז אני אומרים להם: חבר'ה, כשתהיה לכם רכבת אז הנגישות תהיה כזאת גדולה שיבואו אליכם הרבה מאוד קונים - -      

יעקב אשר: השאלה אם עד אז הם יחזיקו מעמד

מוטי ששון: בדיוק

מוטי ששון:  ואז הם אומרים: כבר לא נהיה פה

מוטי ששון:  אני אומר להם: אני מאחל לכם שאתם תהיו ואני יהיה אבל צריך למצוא דרך לעזור לסוחרים

יעקב אשר: צריך אסדרה של כול הנושא, ובתוך האסדרה את הדברים האלה

יעקב אשר:  גם סבל, גם  רעש, גם ארנונה, צריך אסדרה, לא נתפרע

יעקב אשר:  אף אחד לא בא עכשיו ואומר שנשפוך עכשיו כסף כמו בקדנציה הקודמת

מיטל להבי: זה לתקופה קצרה, ואני אומר לך שראשי הערים, ואפילו כרמל, אני בטוח שגם הוא וגם אחרים יהיו מוכנים לשפות את הסוחרים

מיטל להבי:  בתל-אביב משפים רק את אלה שנמצאים - -     

רועי כהן: לא משפים אף אחד

יעקב אשר: אמורים לשפות, זה על הנייר

מוטי ששון: הם אמורים לשפות והם עושים את זה מקרן משותפת רק בקטע - -         

יעקב אשר: תכף נשמע על זה פרטים

מוטי ששון: - - רק בקטע איפה שיש חפירה תת-קרקעית

מוטי ששון:       לבוא ולהגיד ו"לרדת" על זה נת"ע – אני - - - כמו ש"יורדים" עלינו התושבים, למה אתם לא עושים ככה, כולם פתאום נהיים מומחים

מוטי ששון:  אני לא מומחה אבל אני מבין שגם אם מתכננים, תמיד יש חריגות ויש סטיות

מוטי ששון:  מי שלא עשה ולא בנה אף פעם, לא מבין את זה

מוטי ששון:  אבל מי שבנה המון, מבין שיש כול הזמן נסיבות כאלה ואחרות - -         

יעקב אשר: כן, אבל גם מי שבנה המון מבין שיש לפעמים תכניות, שאם אתה בונה את תכנית העבודה יותר נכון, ויותר נכון לפעמים זה גם יותר להשקיע בחלופות כאלה ואחרות ולתכנן את זה נכון ושזה ילך בטור ולא במקביל אלא אחד אחרי השני ולא תזמורת אחת גדולה – הגיע טרקטור לאזור מסוים אז סוגרים חצי מאותו אזור

רז קינסטליך: זה בדיוק מה שאמרת, אחד לאחד

רז קינסטליך:  זאת בדיוק הבעיה

מוטי ששון: - - - יש לי כלל ברזל, אני תמיד נותן אמון ב - - -

מוטי ששון:  ואם הם נמצאים במצב כזה או אחר, אני תמיד מגבה אותם

מוטי ששון:  אם יש לי הערות אני מעיר להם - -     

יעקב אשר: אני מסכים לכול מילה שאמרת חוץ ממילה אחת – תמיד

יעקב אשר:  אני לא "תמיד", אני בוחן דברים

יעקב אשר:  ויש אנשי מקצוע שאם אני אביא אותם מצד אחר או אתה תביא אותם, יגידו לך שאפשר לעשות את זה אחרת וגם הם אנשי מקצוע

מוטי ששון: טוב

מוטי ששון:  אבל לא נתת לי לסיים את המשפט – אני רואה, אני שומע, יש לי יתרון, אני הולך הרבה ברגל

מוטי ששון:  אז אני שומע ואני רואה ואם צריך לדבר איתם, אין לי שום בעיה בקשר עם נת"ע

מוטי ששון:  הגעתי למצב כזה שאני בכלל לא מדבר עם המנכ"ל שלהם אבל הכרתי את כול המנכ"לים של נתע", ועם כולם יש לי שיתופי פעולה והם היו פתוחים

מוטי ששון:       מה שאפשר לבקש מנת"ע זה לעשות חשיבה נוספת ואם אפשר לקדם יותר את התוכניות ואם אפשר לעשות מקטעים

מוטי ששון:  תעשו מקטע – סיימו אותו

מוטי ששון:  עכשיו, יש ויכוח איך - - - אני הגעתי אתם להסכמות ואמרתי שאני מוכן לשלם, אני לא רוצה שיהיה ריהוט שהיה בעבר

מוטי ששון:  הוא אומר: אני אחזיר לך את הריהוט שיש לך

יעקב אשר: את זה אני לא מצליח להבין

יעקב אשר:  אנחנו באים עם קדמה, נכון? רכבת קלה זה קדמה אבל הרחוב צריך להיראות כמו שהוא נראה קודם, לפני 10 שנים, אם זה מה שאמרת

מיטל להבי: מחזירים לו את הספסלים מפעם

יעקב אשר: זה מה שהוא אומר

יעקב אשר:  נשמע אותם בקשב רב, גברתי

מוטי ששון: אדוני היושב-ראש, אני חוזר ואומר: באתי ואמרתי שאני לא רוצה את הריהוט שהיה בעבר, אני מוכן להוסיף כסף ולעשות את ה - - - מתקני הרחוב, לעשות אותם הכי טוב שיכול להיות, יותר טוב מתל-אביב, אני מוכן לשלם

מוטי ששון:  עשיתי איתם הסכם - -     

יעקב אשר: נו, מה קרה? הכול נשמע נהדר

מוטי ששון: לכן אני אומר לך שאני שומע את ראשי הערים ואני לא

מוטי ששון:  בדרך כלל אני קרבי, אתה יודע

יעקב אשר: רגע, אז אתה אומר שמהבחינה הזאת זה בסדר? לא הבנתי

מוטי ששון: יש שיתוף פעולה - -     

יעקב אשר: הבנתי

יעקב אשר:  אבל אני רוצה להגיד לך דבר אחד, אגיד לך מה לא בסדר מבחינתי בעניין הזה: אתה ראש עיר מוצלח ואתה ראש עיר שיש לו משאבים, ויש רשויות לא חזקות, ולא כולן יכולים לבוא ולומר: אני רוצה לצאת מהפרויקט הזה ולהראות לתושבים הנה, סבלתם כל-כך הרבה שנים, תראו איזה יופי של אזור קיבלתם בסוף

יעקב אשר:  ולא כולם יכולים לבוא כמוך ולהגיד: אני משלם

יעקב אשר:  כי אם הוא יגיד שהוא משלם, הוא יצטרך להוריד את זה מההסעות בחינוך

יעקב אשר:  לכן, אני חושב שאי אפשר שהמדינה לא תהיה במשחק הזה

יעקב אשר:  זה לא שאתה משלם

מוטי ששון: שתהיה במשחק הזה אבל זכותי לבקש לטובת התושבים שלי, שאני רוצה מתקני רחוב יותר טובים ממה שמתכננים

מוטי ששון:  אני ראש עיר? אני רוצה להיות כמו באירופה

יעקב אשר: מצוין

יעקב אשר:  מוטי, השאלה מה הם מתכננים?     

תומר רוזנר: הוא אמר להחזיר את המצב לקדמותו

יעקב אשר: למה?      

תומר רוזנר: תשאל אותם

מוטי ששון: - - -     

כרמל שאמה-הכהן: תעצור בז'בוטינסקי ותראה מה הם תכננו ועשו, זאת הרמה

כרמל שאמה-הכהן:  אנחנו הולכים להרוס הכול ולשבור, לא חבל על כספי הציבור?     

יעקב אשר: אני רוצה לומר לך שאני זוכר - -     

מוטי ששון: - - - אני רוצה לעשות יותר טוב מתל-אביב אז הוא אמר לי - - - אמרתי: בוא נדבר

מוטי ששון:  אני רוצה ריהוט ברמה - -     

יעקב אשר: מוטי, אתה הולך לסכסך אותי עם עוד כמה ראשי רשויות

מוטי ששון: אני עובד קשה, ואנחנו נבחרנו כעיר הכי פעילה בארץ, כמו שאתה יודע, עם החוסן הפיננסי, ובשביל זה אני עובד קשה, כדי לתת לתושבים משהו ברמה

מוטי ששון:       ולערים אחרות – שישברו את הראש עם נת"ע

יעקב אשר: מוטי ידידי, תודה רבה

מוטי ששון: אני רוצה לסיים כך: תקשיבו, הכי קל לבוא בטענות

מוטי ששון:  כמו שבאים אלינו ראשי ערים, תושבים באים בטענות

מוטי ששון:  כולם מומחים וכול אחד אומר לי - -     

יעקב אשר: אמרת את זה

מוטי ששון: אז אני בא ואומר כך: נדבר עם נת"ע ונחשוב איך ניתן לקדם את התכניות

מוטי ששון:  איך לעשות את זה יותר מהר

מוטי ששון:  יש מקטעים שעובדת חברה כזאת ובמקטעים אחרים עובדות חברות אחרות, ולפעמים זה קשה

מוטי ששון:  פתאום יש לך את הרמדאן, פתאום יש לך - - -  פתאום יש לך עוצר

מוטי ששון:  חבר'ה, אנחנו במדינת ישראל

מוטי ששון:  אני יכול לבוא בטענות לכול העולם כמו שבאים אלי בטענות

יעקב אשר: כן, אבל כול הדברים האלה זה לא הפתעות

יעקב אשר:  כולם יודעים שהרמדאן היה וכנראה יהיה גם בשנה הבאה וצריך לדעת לתכנן את זה, זו החוכמה

מוטי ששון: אני לא מלמד סנגוריה עליהם, אני רק אומר - - -         

יעקב אשר: אוקי

יעקב אשר:  מוטי ידידי, אנחנו נמשיך את זה בשיחה טלפונית

יעקב אשר:  אני אשמח אם תישאר איתנו ואני מאחל לך בהצלחה

יעקב אשר:      לפני שאבקש ממרלין אז יש לי עוד ראש עיר אחד, במקרה מהעיר שאני גר בה

יעקב אשר:  אני מבקש שנעלה לזום את הרב רובינשטיין, ראש עיריית בני ברק

אמנון רובינשטיין: תודה רבה, תודה רבה

אמנון רובינשטיין:  אדוני, אתה מכיר ואתה היית מהיוזמים והאדריכלים של התכנית

אמנון רובינשטיין:  אני רק מדבר על האנקדוטה שדיברו קודם ולא אאריך בנושא של התמרור, שלקחו מאתנו לגמרי

אמנון רובינשטיין:  כולם מכירים את רחוב ז'בוטינסקי, ולא מזמן ממש הייתה לנו משאית שנתקעה בגשר הולכי הרגל שיש לנו ברחוב ז'בוטינסקי, שמחבר את העיר מצד אחד של ז'בוטינסקי לצד השני, גשר מאוד משמעותי

יעקב אשר: מה שנקרא פרדס כץ, קרית הרצוג, לעיר עצמה

אמנון רובינשטיין: מערבה של העיר, אתה מכיר את זה יותר טוב ממני

אמנון רובינשטיין:  נתקעה שם משאית והגשר נחסם

אמנון רובינשטיין:  נת"ע מיד שלחו מכתב לכול הממוענים שאסור ללכת על הגשר

אמנון רובינשטיין:  שלחנו ואמרנו – תתקנו

אמנון רובינשטיין:  אז עד שנת"ע יתקנו בקצב שלהם ואני לא יודע אם זה היה לוקח שנה או שנתיים, לקחנו מהנדס שלנו שיבדוק את הגשר

אמנון רובינשטיין:  הוא גם אמר שהגשר פסול לשימוש

אמנון רובינשטיין:  ואז מתחיל תהליך – הגשר פסול לשימוש וצריך לתקן אותו

אמנון רובינשטיין:  מי מתקן אותו? נת"ע אומרת: כרגע אנחנו הבעלים על הגשר אבל - - - הסכימו שאנחנו נתקן את הגשר

אמנון רובינשטיין:  עיריית בני ברק נפרדה מהרבה מאוד כסף

יעקב אשר: כדאי שתשמעי את זה, נציגת חברת נת"ע

יעקב אשר:  שומעים אותך, אני רק הסבתי את תשומת לב מנהלת המינהלת מנת"ע, נכון?     

ענת טוקר אלפרט: משנה למנכ"ל "קו ירוק"

יעקב אשר: זה לא רשום לי בצורה הזאת אז אני מתקן את זה לפרוטוקול

יעקב אשר:      מה קרה בסוף? מי ביצע, מי שילם? תן לי לנחש

אמנון רובינשטיין: עיריית בני ברק נפרדה מהרבה כסף לתקן את הגשר

אמנון רובינשטיין:  לקחו חברה של זכיינים בעירייה לתקן את הגשר לפי הוראות מהנדס

אמנון רובינשטיין:  עכשיו, צריך לסגור את הכביש ללילה אחד בכדי לתקן את הגשר

אמנון רובינשטיין:  כול ראשי העיר, ואתה גם יודע את התהליך שעברנו, זה לא פשוט בכלל

אמנון רובינשטיין:  רשות התמרור לא בידינו וזה לא פשוט

אמנון רובינשטיין:  ברגע שאין לנו שום מעמד ואנחנו כמו מקבצי נדבות עומדים מול רשות אחרת כשאנחנו צריכים לעשות משהו בכביש, ואני לא מדבר על עמודי תאורה במשך כול השנים האלה, שגם לא יכולנו לגעת בשום דבר – אני חושב שצריך לתקן את זה באופן כללי ולתת לרשות מעמד גם - -     

יעקב אשר: הוא אומר שגם לסגור את הכביש ללילה - -     

תומר רוזנר: זה התמרור אבל גם לתקן עמודי תאורה הוא אומר שאסור לו

יעקב אשר: גם לתקן עמודי תאורה אין לכם סמכות היום?     

אמנון רובינשטיין: אין לנו סמכות

אמנון רובינשטיין:  עכשיו מחזירים את זה בחזרה, גמרו את העבודות אז מחזירים בחזרה

אמנון רובינשטיין:  כרגע, שאנחנו מדברים, עדין לא

אמנון רובינשטיין:  זה בתהליך של החזרה

אמנון רובינשטיין:  אני מדבר על ההיסטוריה כי אין לנו שום אפשרות לעשות שום דבר

יעקב אשר: ההיסטוריה הולכת לחזור, לכן הדיון הזה נורא חשוב לראות מה קורה בקווים הנוספים ובמטרו, שבעזרת השם יעבור גם בבני ברק

אמנון רובינשטיין: אני אומר שצריך לתת לרשות

אמנון רובינשטיין:      הסקת מסקנות – אין לי טענות לאף אחד, הכול בסדר אבל צריך להבא לתת לרשות מעמד

יעקב אשר: צריך הפקת לקחים מכול העניין הזה

אמנון רובינשטיין: תודה רבה

יעקב אשר: תודה רבה, אדוני ראש העיר

יעקב אשר:      לפני שנעבור לחברי כנסת, נעשה את זה כך – קודם כול, אני מכבד את עורך הדין אוריאל לין, נישא לשכת המסחר שהוא חבר כנסת לשעבר - -     

יעקב אשר: לא רק חבר כנסת לשעבר אלא הוא ב"בורד" שלנו בכול הוועדות, אז אני אכבד אותו

יעקב אשר:  לאחריו יהיה חבר כנסת ונציג ציבור, נשמע גם את ליטל, נעבור את כולם

יעקב אשר:  חברים, היום אני מאוד רוצה למצות את העניין הזה לא בשביל הפרוטוקול אלא באמת בשביל להגיע בסוף – ואתם מכירים אותי, גם נת"ע מכירים אותי מעברי, והייתי ידיד של נת"ע אבל ידיד עם ביקורת

יעקב אשר:  אני מתחיל להרגיש כאילו את מותקפת מכול הכיוונים

יעקב אשר:  תראי, אחת שמסתובבת עם כול האריות האלה, ראשי הערים באזור שלנו, היא מחוסנת ויודעת אבל כולנו מתכוונים לטוב ואנחנו רוצים שהטוב הזה יהפוך לעוד יותר טוב, אבל לא יותר מדי טוב כי בסוף נשתגע

יעקב אשר:       אני כן רוצה שמהשיבה היום, אחרי שנציף את הדברים, ניתן קריאות כיוון, אני אנסה גם לכנס אצלי ואעשה ישיבה אצלי עם ראשי הרשויות הרלוונטיים, אתכם, לא היום ולא מחר אבל בזמן הקרוב כדי לנסות לבנות משהו שיהיה נכון לתקופה קרובה בקווים הנוספים, ובמיוחד מאחר וגם המטרו נמצא אצלנו והאישור של המטרו נמצא בוועדה שלי, אני רואה בזה אחריות גדולה לסדר את המנגנון הזה שיוכל לעבוד גם טוב לאחר מכן

יעקב אשר:      עורך דין אוריאל לין ולאחריו חבר הכנסת ולדימיר בליאק, ולאחריו מיטל להבי

אוריאל לין: תודה, אדוני היושב-ראש

אוריאל לין:  קודם כל, אני רוצה להודות לך על שאתה מעלה את הנושא הזה לדיון

אוריאל לין:   זה אחד התחומים המוזנחים ביותר במדינת ישראל עד היום

אוריאל לין:  הוא ממש מוזנח, הייתי אומר כמעט ברמה של הפקרות

אוריאל לין:      שמחתי מאוד לשמוע את ההצעה שלך, אדוני היו"ר, שאין מנוס מלהקים גוף מתכלל, גוף שיקיף את הבעיות כולן ללא יוצא מהכלל

אוריאל לין:  בסדר-היום כתוב פה בצורה מפורשת – אנחנו לא רק דנים בקווי הרכבת, אנחנו גם דנים בהשפעה על התושבים ובהשפעה על המגזר העסקי

אוריאל לין:      אז אני אומר כך – קודם כל, אני מצטער שראש העיר חולון לא פה

אוריאל לין:  אם הוא בחר לעצמו לתחרות את ראש העיר תל-אביב – זו תחרות קלה מדי

אוריאל לין:  הייתי מציע שיבחר לעצמו תחרות קצת יותר רצינית, קצת יותר אתגרית אבל זו הערת אגב

אוריאל לין:      מאחר ואני גר בעיר תל-אביב ואני מתנסה במה שקורה בעיר תל-אביב, גם בניסוי ישיר ואישי - -     

יעקב אשר: סליחה אדוני, אתה יודע איך זה הולך כאן – מימיני מיכאל, משמאלי גבריאל

אוריאל לין: אדוני היו"ר, קודם כל חייבים להציב כמה קווים ברורים, ואני מקווה שזה ייצא מהדיון היום בוועדה

אוריאל לין:  כשאנחנו מדברים על פתרון בעיות, חייב להיות חוק

אוריאל לין:  חייב להיות חוק בקרוב משום שאין זה משנה באיזו רשות מקומית אנחנו מדברים – חייבת להיות אחידות

אוריאל לין:  ואני אומר אחידות הן כלפי התושבים והן כלפי ההשפעות על המגזר העסקי

אוריאל לין:      אז קודם כל לגבי התושבים, כשאנחנו מסתכלים מה קורה היום בעיר תל-אביב, וזה מחריד כמה רוכבי קורקינטים נפגעים ובכמה תושבים הם פוגעים

אוריאל לין:  זהו מחיר דמים כבד מאוד, וכאשר רוצים להקים קו וחושבים על הקמת קווים, צריך מראש לדעת איך אנחנו מבטיחים את התושבים מפני המפגעים האלה

אוריאל לין:  זה דבר בעל חשיבות עליונה

יעקב אשר: בזמן העבודות או בכלל?     

אוריאל לין: בכלל, אני מדבר כרגע ארצית

אוריאל לין:  מבחינתי, כמה שאני אוהב את ראשון-לציון וכמה שאני אוהב את רמת-גן, זה בשבילי מדינת ישראל

אוריאל לין:  אני לא רואה הבדלים בין רשות זו לרשות זו, אני חושב שחייבת להיות אחידות כוללת לגבי כול המדינה, כול הרשויות המקומיות, וזה חייב לבוא לביטוי בחוק

אוריאל לין:      עכשיו, לגבי התושבים – אני שם לב לשני דברים מרכזיים: 1

אוריאל לין:  איכות החיים

אוריאל לין:  אי אפשר למרר לתושבים את החיים ברעשים בלתי פוסקים, צריך להביא בחשבון שהם חיים שם כי בהרבה מקרים הקווים האלה עוברים ממש ליד בתי מגורים

אוריאל לין:  בנוסף, הבטיחות בדרכים, שזה אחד הדברים החשובים ביותר – חייבים להבטיח את זה בטרם מתחילים לסלול קו או פס רכבת או כביש או הכול ביחד

אוריאל לין:      נוסף לזה, אין שום ספק שצדק ראש העיר ראשון-לציון, רז, שדיבר על מה שעושים בשלבים – לא עושים בשלבים

אוריאל לין:  אתה מגיע היום לעיר תל-אביב, נדמה לך שזה מזכיר לך את פומפיי, כאילו שבמכה אחת רוצים את כול העיר לבנות, בבת אחת ולא בשלבים

אוריאל לין:  אתה יוצר סיטואציה שאתה ממש על פני שנים ממרר את חיי התושבים

אוריאל לין:      אבל אני רוצה להתמקד במגזר העסקי משום שאני מייצג את המגזר העסקי ואני רוצה לשים דגש על העסקים הקטנים, אדוני היו"ר, שאנחנו מתעלמים מהם שיטתית

אוריאל לין:  אני אומר לכם כרגע באחריות מלאה שאם הסיטואציות האלה תימשכנה, כולל גם ההתייקרויות במשק, ואי אפשר להתעלם מהדברים, חייבים לראות הכול בראייה רחבה – גם חשמל, גם מים, גם העלויות של ההתייקרות וגם התייקרות האשראי וכול מה שקשור בכך – עסק קטן לא יוכל לשרוד

אוריאל לין:  הוא לא יוכל לשרוד כאשר הוא נמצא בחזית חנות רחוב, מרביתם עסקים קטנים, חוסמים אותם מאפשרות לבצע את הפעילות העסקית השגרתית

אוריאל לין:      אז הקימו קרן משותפת לאוצר ולעיר תל-אביב ואמרו: אנחנו ניתן להם פיצוי

אוריאל לין:  זה הוקם בקרן בשיקול דעת משותף של עיריית תל-אביב ושל האוצר, זה לא צריך להיות שיקול דעת, זה לא צריך להיות בירוקרטי, זה חייב להיות מכוח החוק

אוריאל לין:  כפי שהיום, כשיש מצב של מלחמה, יודעים בדיוק מה הקריטריונים שאנחנו נותנים פיצויים לעסקים, ובעיקר לעסקים קטנים, צריך להיות חוק אחד לכול מדינת ישראל שקובע את שיטת הפיצוי שצריך לקבל

אוריאל לין:  אותם עסקים קטנים מסכנים נמצאים בחנויות רחוב – מה הפיצוי שאתה נותן להם?     אז אני הסתכלתי את שיטת העבודה של קרן תל-אביב וראיתי ככה: נותנים להם הוצאות, שזה טיפול בירוקרטי נמשך כמובן, מה ההוצאות שלך, לא נותנים להם פיצוי על ירידה במחזור

אוריאל לין:  הם נמצאים בהפסד

אוריאל לין:  איך הם יתקיימו? זה פשוט גובל בחוסר דעת

אוריאל לין:  יתר על כן, והכול כדי לחסוך בכסף, נותנים להם אכן פיצוי אבל אומרים שמי שיש לו מחסום חלקי, אנחנו לא ניתן לו פיצוי

אוריאל לין:  מה זאת אומרת? יש לו מחסום חלקי, יתכן שמגיעים רק 50% מהלקוחות

אוריאל לין:  אתה לא תיתן לו פיצוי, כאילו שהוא לא ניזוק בכלל?     על כן, אני אומר שאנחנו חייבים המלצה ראשונה, אדוני היו"ר, שחייב להיות חוק שקובע שיטת פיצוי אחידה בכול מדינת ישראל כול אימת שאנחנו רוצים להעביר קווי רכבת או רחובות חדשים שחוסמים את הגישה הנורמלית המקובלת לעסק, לאותה חנות רחוב

אוריאל לין:  אחרת, ואני אומר את זה באחריות מלאה, אנחנו נמצאים בקשר מאוד הדוק עם כול העסקים – הרבה לא ישרדו משום שזה בא כמכה נוספת למה שאנחנו חווים היום עם כול ההתייקרויות וכל מה שקורה במגזר העסקי

אוריאל לין:  תודה רבה

יעקב אשר: תודה רבה

יעקב אשר:  חבר הכנסת ולדימיר בליאק, בבקשה

ולדימיר בליאק: תודה רבה, אדוני היושב-ראש

ולדימיר בליאק:  אני לא חבר הוועדה אבל זו ההזדמנות שלי לברך אותך על הבחירה

ולדימיר בליאק:  גם לא מסכימים – אתה האיש הנכון במקום הנכון בנסיבות האלה

ולדימיר בליאק:      אני מודה שאני לא מספיק מכיר את האירוע, אי אפשר לדעת הכול אז באתי בעיקר להקשיב וללמוד אבל אני יודע משהו אחר: אני באתי לכאן מדיון אחר בוועדת הכספים על מענקים של עצמאיים, וזו דוגמה מצוינת

ולדימיר בליאק:  המדינה קיבלה החלטה על הסגרים בתקופת הקורונה, סגרה את בעלי העסקים בבית ופיצתה אותם

ולדימיר בליאק:  כאן צריך להיות משהו דומה

ולדימיר בליאק:  הפרויקטים האלה ילוו אותנו הרבה בשנים הקרובות, גם הרכבת וגם המטרו

ולדימיר בליאק:  אתה יודע, אני ידעתי מהחיים הקודמים שלי שהמטרו במוסקבה התחיל לפעול ב-1936

ולדימיר בליאק:  אבל בקדנציה הקודמת, כשבאנו לחוקק את חוק המטרו כאן אז נוכחתי לדעת שבלונדון המטרו פועל מ-1863 ובברלין לדעת זה מ-1902

ולדימיר בליאק:  רק לחשוב באיזה פיגור אנחנו נמצאים ועוד מעזים לדבר פה האם צריך מטרו או לא צריך מטרו – אז כן צריך מטרו

ולדימיר בליאק:      אבל יחד עם זאת, ברגע שיש פגיעה בעסקים והמדינה קיבלה החלטה לקידום הפרויקטים ויש פגיעה ממשית בבעלי העסקים הקטנים ובבעלי העסקים בכלל, אז אני מסכים איתך לחלוטין שצריך להיות מתווה

ולדימיר בליאק:      אני גם דיברתי על זה בהקשר לקורונה ובהקשר למצבי חירום אחרים

ולדימיר בליאק:  לא חסרים לנו מצבי חירום במדינת ישראל

ולדימיר בליאק:  מה שחסר לנו זה מתווה ברור וקבוע של פיצוי של בעלי עסקים, וגם כאן אנחנו צריכים להקים סוף-סוף קרן פיצויים, ובמסגרת הקרן הזאת, כפי שאמרת, לא לפזר כספים אבל לקבוע קריטריונים מאוד ברורים שיתנו מענה, גם בנושא של הארנונה וגם מבחינת - -     

יעקב אשר: אתה יודע מה זה יתרום אם יהיה ברור קודם הפיצויים ומה צריך לעשות – זה יתרום גם לנת"ע או לכול חברה אחרת, שכשהם יבואו לתכנן הם ייקחו בחשבון       

ולדימיר בליאק: שיש עלות נוספת

יעקב אשר: בדיוק

יעקב אשר:  וייעלו יותר את העבודות עצמן בצורה אחרת כדי אולי להימנע מהפרעה וכולי

יעקב אשר:  היום זו שיטה – באים לך עם תכנית עבודה, מפריע, לא מפריע, כן נפצה, לא נפצה – הכול באוויר

ולדימיר בליאק: אז גם בנושא של הארנונה וגם בנושא של ירידה במחזור הפעילות, ולמיטב ידיעתי יש לך קשרים - -     

יעקב אשר: פיצוי על רעש ואיטומי בתים שצריך לעשות

ולדימיר בליאק: לדעתי יש לך קשרים עם יושב-ראש ועדת הכספים ואני סתם חבר כנסת מהאופוזיציה עם לב טוב אז אני אשמח פה לשלב כוחות ולסייע

ולדימיר בליאק:  תודה רבה

יעקב אשר: תודה רבה

יעקב אשר:  מיטל להבי, סגנית ראש עיריית תל-אביב, בבקשה

מיטל להבי: קודם כל, אני מודה לכולם על הדיון הזה, ואני מודה לך, אדוני היושב-ראש

מיטל להבי:  אני עקבתי אחריך גם כשהיית באופוזיציה ובעניין הרב שגילית בתחום התחבורה – לוחיות רישום על דו-גלגלי, המרת אחזקת רכב בעידוד הגעה ירוקה לעבודה

מיטל להבי:  הייתה לכם שם סידרה שאני מחכה שרק תגיע

מיטל להבי:      בינתיים, תודה על הדיון הזה, הוא חשוב מאין כמותו

מיטל להבי:  אני אחלק אותו לשלוש מנקודת מבטי: זמן העבודות, גמר העבודות והמטרו

יעקב אשר: רק שנייה, ברשותך

יעקב אשר:  נציגת האוצר, באחריות שלכם גם קרן הפיצויים או רק החשכ"ל?     

אוריאל לין: זה חצי-חצי

דנה דובר: זה ביחד

דנה דובר:  דיברתי עכשיו עם נציג החשכ"ל, הם לא יכולים לבוא, אשתדל לענות על כול מה שאני יכולה, ואם יש דברים נוספים אני אבדוק

יעקב אשר: למה הם לא יכולים לבוא? מה קרה? יש פקקים, עבודות של הקו? אם את אומרת לי שהידע שלך בעניין הזה, כי זה הולך להיות שחקן מאוד חשוב העניין של הקרן

רועי כהן: זה לא רק הערה, זה חמישה מיליון שקלים, על מה אתה מדבר? תגיד לי, זה לעג לרש

יעקב אשר: תן לי להתבלבל לבד

רועי כהן: על חמישה מיליון שקלים שגם לא יודעים לתת אותם, נותנים אותם על עזרה בפרסום?      

יעקב אשר: חכה לרשות הדיבור שלך

רועי כהן: לא, תכף תראה מה אגיד פה, זה סיפורי סבתא

מיטל להבי: אני ארים לך להנחתה

יעקב אשר: אני יכול להרים לשניכם להנחתה? תנחתו

יעקב אשר:  אני לא סתם אומר, אני שואל עוד פעם: אם העניין הזה, יש לך את כול הידע – בסדר

יעקב אשר:  אם לא, אני חושב שכן כדאי שנציג חשכ"ל יבוא ויסביר לי את הרציונל איך זה מתכמת לפתרונות, במיוחד לאור זה שאנחנו יודעים כמה הסכום שיועד לעניין הזה, אני לא יודע כמה יצא בפועל, אם יצא בכלל בפועל

תומר רוזנר: הם היו צריכים להגיש דיווחים

יעקב אשר: אומר היועץ המשפטי לוועדה שהיו צריכים להגיש דיווחים למשרד האוצר והם לא הגישו כנראה, או כן הגישו?     

דנה דובר: למה לא?     

יעקב אשר: הגישו

דנה דובר: אני חושבת שאני אדע לענות על רוב הדברים, לא על כול הדברים, ובכול מקרה אבקש מהם לבוא שוב

יעקב אשר: תבדקי, ואם את יודעת להתמודד עם זה לבד – זה בסדר

יעקב אשר:      בבקשה מיטל, אני מחזיר את השידור אליך

מיטל להבי: אז אמרתי שאני אתייחס לנושא בשלוש נקודות מבט: זמן העבודות, אחרי העבודות והמטרו

מיטל להבי:      אז קודם כל, אני רוצה לומר באופן כללי שלנו יש הידברות רציפה עם נת"ע, אנחנו נפגשים כול שבועיים ומנסים לתאם כמה שיותר

מיטל להבי:  כמובן שיש לנו את היתרון של עיריית תל-אביב עם צוותים מקצועיים ועם תקציבים, כשאנחנו לפעמים משלימים גם את מה שהם לא מוכנים לתת

מיטל להבי:      בעיקרון – פיצוי לבעלי עסקים, כמו שנאמר פה, ניתן רק לעסקים על תחנות תת-קרקעיות רק באזור התחנה, וניתן על הוצאות שהם הוציאו

מיטל להבי:  זאת אומרת, אם הם מוכיחים לנו שהם בנו איזה פרגוד מיוחד, אז ניתן להם

מיטל להבי:  לא נותנים להם על זה שלא הגיעו להם לקוחות

מיטל להבי:  לא נותנים להם על הורדת מחזור

אוריאל לין: למה? למה? למה? לא מגיע לו פיצוי על הורדת מחזור?     

יעקב אשר: אוריאל, אני מבקש

מיטל להבי: אני מבקשת שלא תפריע לי לדבר

מיטל להבי:  תאמין לי, אני בחורה ברורה בדיבורה

יעקב אשר: ואני איש מאוד נחמד אבל אני לא אוהב שהדיון מתפזר

יעקב אשר:  עכשיו מדברת מיטל, והיא יודעת להתבטא מצוין מניסיון

מיטל להבי: יופי

מיטל להבי:  אז אני אומרת שמה שקורה זה שמי שנמצא במשבר, במצב קשה, צריך להוציא כסף כדי - - - וזה לא הגיוני

מיטל להבי:  אנשים שנמצאים במשבר צריכים לקבל כסף על זה שלא נכנס להם כסף

מיטל להבי:  אז כול הנושא של הקרן הזאת – מי זכאי, איך זכאים, מה המאמץ כדי לקבל וסדר הגודל שלה אני משאירה לרועי כהן, הוא מייצג מצוין את העסקים

רועי כהן: בזכותי קמה הקרן הזאת, מאז שהלכתי איתם לבג"ץ

מיטל להבי: רועי, הייתי אתכם בהפגנות

מיטל להבי:  יאללה, תתקדם

תומר רוזנר: סליחה גברתי, יש לך איזה שהוא הסבר מניח את הדעת לשאלה למה זה ניתן רק לעסקים בשכירות ולא לעסקים שהם

מיטל להבי: כי האמירה היא שכשהפרויקט ייגמר, מי שלא בזכירות, יש לו דלא-ניידי שערכו יעלה

אוריאל לין: בינתיים הוא - - -     

מיטל להבי: בינתיים הוא לא

מיטל להבי:  כי הוא בעל הנכס, אז אומרים שערך הקרקע יעלה ופער הנדל"ן - - -     

יעקב אשר: מקזזים לו את ההכנסות העתידיות

מיטל להבי: אגב, זה משהו שלא יקרה במטרו כי במטרו ייקחו לו היטלי השבחה

מיטל להבי:  אז גם אם הוא ספג הפסד וכאילו הרוויח עליית נכס אז במטרו ייקחו לו את זה בהיטלי השבחה

מיטל להבי:  אבל לא, אנחנו לא שם

יעקב אשר: מה דעתך על הקרן הזאת?     

מיטל להבי: הקרן הזאת היא לא מספיק טובה

מיטל להבי:  היא קרן שמקשטת את הרזומה של עיריית תל-אביב ואת המאמץ הגדול שעשינו לטובת העסקים, ואת זה שאנחנו אישית שמנו כסף אבל הכסף לא יוצא כמו שצריך, לא מגיע למי שצריך כמו שצריך

מיטל להבי:  הכללים שקבעו עם משרד האוצר לא נותנים מספיק כיסוי - -     

יעקב אשר: כמה כסף שולם עד היום מתוך הקרן של - -     

מיטל להבי: לא הרבה

קריאה: כמה?     

קריאה: אי אפשר להגיע לזה בכלל

מיטל להבי: אני חושבת שזה דבר שצריך להיות שקוף - -     

רועי כהן: בקושי ארבעה מיליון שקלים

מיטל להבי: בבקשה

תומר רוזנר: מתוך כמה שהיה אמור להיות?     

רועי כהן: מתוך 10

רועי כהן:  תכף אני אספר את הכול

רועי כהן:  כול אלה שמתהדרים פה

יעקב אשר: טוב

מיטל להבי: עכשיו, מה קורה בתקופת העבודות? פתאום אין לנו שירות

מיטל להבי:  אני מצטרפת לכול מילה שאמרו כאן כרמל ורז – אין שירות, פתאום אין שירות

מיטל להבי:  אנחנו באנו בתקופת עבודות על שדרות ירושלים, יפו מנותקת, ביקשנו שיעשו לנו שאטלית, "יפואית" קראנו לה

מיטל להבי:  בהתחלה נתנו לנו תקציב ואחרי זה דגמו לנו את התקציב ואמרו שזה לא מתפקידה של נת"ע לממן פתרונות חלופיים

מיטל להבי:      חברים, אנחנו עומדים לסגור את אלנבי

מיטל להבי:  מישהו מבין מה המשמעות של לסגור את אלנבי? לא רק בתקופת העבודות, גם אחרי תקופת העבודות

מיטל להבי:  מישהו מבין איזה חור שירות של תחבורה ציבורית ייווצר במרכז העיר? איך אנחנו נותנים שירות

מיטל להבי:  אז לנת"ע אין בתקציב לתת לנו פתרונות לתקופת הביניים

מיטל להבי:  כול מה שקורה לסוחרים כסבל, שוולט לא יכול להגיע אליהם כמו שצריך ואולי היה צריך לסדר איזה שליח של נת"ע שיעמוד שם במדרכה ויסדר שהעסקים לא יקרסו

מיטל להבי:  כול העניין שאדם לא יכול להגיע לביתו ואולי היה צריך לעזור לו בפריקה וטעינה

מיטל להבי:  כול העניין שאדם לא יכול לצאת מביתו להגיע לקופת חולים ואולי היה צריך לסדר לו שאטל – לא נמצא בתקציב

מיטל להבי:  התקציב הוא תקציב תשתיות

מיטל להבי:      יתרה על כך – נת"ע עובדת במסגרת של פוליגון, יש לה פוליגון

מיטל להבי:  בתל-אביב, כשהיא יוצאת מתחום הפוליגון כדי לעשות מה שכרמל קרא לו "מדופן לדופן", מחלון ראווה לחלון ראווה, היא באה לעירייה, הם יכולים לסיים גם את הבלטות באמצע כי זה נראות על גבול הפוליגון, וכדי לעשות את כול הפוליגון ולעשות רצף של מרחב ציבורי נעים, אנחנו שמים כסף של הרשות המקומית

מיטל להבי:      ופה זה עומד שוב על ההבדלים שעמד עליהם חבר הכנסת יעקב אשר, שלא כול הרשויות יכולות להרשות לעצמן

מיטל להבי:  ואני חושבת שעניין גבולות התכנית צריכות להיות כאלה שהן משפרות את המרחב הציבורי ולא משאירות את הספסל שצמוד לתחנה שייראה ככה, ושני מטר משם ספסל של תחנה שנראה אחרת

יעקב אשר: לגבי השלביות של העבודה – גם אתם נתקלתם בדברים שנראו לכם לא הגיוניים, שסגרו מתחם יותר מדי גדול?     

מיטל להבי: גם אם אני מבינה את השלביות וההצדקות, חברת חשמל באה, חברת חשמל לא באה, לא משנה, חברת חשמל אומרת שזה לא היא, זה הם, אני לא יודעת לתת לתושבים הסבר על רחוב בן-יהודה שסגור חודשים רבים ואין פועל אחד לרפואה

מיטל להבי:  אני לא יודעת לתת הסבר

מיטל להבי:  אז מסבירים לי שזה "אינפרא 1" ו"אינפרא 2"

מיטל להבי:  מה מעניין את התושב "אינפרא 1" ו"אינפרא 2"? מה מעניין את התושב בשדרות ירושלים שיש בעיה באיתות

מיטל להבי:  הוא יודע שהרכבת כבר הייתה צריכה להביא לו פרנסה

מיטל להבי:  תבינו, כול שלב כזה שאין בו עובדים מחסל את בן-יהודה ומוריד לנו את הלגיטימציה של הסגירות

מיטל להבי:  אנחנו היום לא מקבלים גיבוי מתושבים על סגירות

מיטל להבי:  העיר חפורה, אף אחד לא יודע כמה עבודות אנחנו מעכבים להם וכמה עבודות שלנו אנחנו מעכבים כדי שהעיר לא תהיה עוד יותר חפורה אבל אין שום הצדקה לרחוב שעומד חודשים שומם בין "אינפרא 1" ל"אינפרא 2", ובזמן הזה תחבורה לא עוברת

יעקב אשר: זו הנקודה המרכזית

מיטל להבי: עכשיו, נראות אתרי העבודות - -         

יעקב אשר: תתכנסי לסיום

מיטל להבי: - - אנחנו עושים מאמץ מאוד גדול אבל הנראות היא קטסטרופלית, ברזנטים וכולי

מיטל להבי:  צריך להשקיע בנראות כי זה לשנים, לחודשים ארוכים, נראות אתרי העבודות

מיטל להבי:      יש תוצרי לוואי

מיטל להבי:  מה שקורה, נכנסת הרכבת הקלה ורחוב שעבר בו נהר של אוטובוסים פתאום הופך להיות פסטורלי כמו שדרות ירושלים, אתה שומע ציוץ ציפורים פתאום, וכול התחבורה הציבורית יוצאת לרחובות אחרים

מיטל להבי:  יושבת פה קבוצת תושבים שבאים להלין על בעיה שלהם, שכשכול האוטובוסים יורדים מאלנבי אז הם יבואו לטרומפלדור, ליהודה הלוי

מיטל להבי:  מסיטים תחבורה מרחובות שנקראים "ערוצי תחבורה ציבורית ראשיים", לרחובות שנחשבו שכונתיים, לרחובות שנחשבו צרים, לרחובות שנחשבו לרכבים פרטיים

מיטל להבי:       אני באה ואומרת – דיברת קודם על עבודה משולבת

מיטל להבי:  אני צריכה פה גורמים שמתכננים תחבורה ציבורית, שידעו לתת לנו שאטלים, שידעו להפנות מיניבוסים, שידעו להביא פתרונות

יעקב אשר: ואיפה הם יעברו? הם גם יעברו במקומות הקטנים הללו

מיטל להבי: אבל עדיף לי להכניס מונית שירות לרחוב קטן ולא מפרקית

מיטל להבי:  משהו בכול התכנון של התחבורה צריך להשתנות

מיטל להבי:  לא מעתיקים מה שהיה פה לשם אלא צריך להביא אמצעים חדשים ולמלא את חורי השירות, ואין את המיומנות הזאת מספיק טוב

מיטל להבי:  וזה בדיוק מה שאמרת, שצריך לחבר בין הרכבת הקלה לכבדה, לנתיבי איילון, לנת"ע, לחברת חשמל ולמים, ולהגיע להסכמות

מיטל להבי:  וכול מה שקורה לא נכון, קורה ומזיק לתושבים

מיטל להבי:  זה דבר אחד

יעקב אשר: כול זה היה אחד?     

מיטל להבי: רגע, זה משהו שנוגע לכול העיריות – מופע החשמול ברק"ל

מיטל להבי:  עושים את זה עם 1,500 וואט, אנחנו נקבל רחובות עם מלא חוטי חשמל כי מטעינים את הרכבת לכול אורך המסלול במקום להטעין אותה רק בתחנות

מיטל להבי:  ככה עשו בירושלים, בכול העולם עשו ככה

מיטל להבי:  אתה בא לנת"ע ואומר: שנו את השיטה, כבר יצא מכרז, הכול כבר מתוכנן

מיטל להבי:  מה יצא מכרז? בין כה התעכבנו פה שנתיים, בין כה נתעכב פה - -     

יעקב אשר: מה, הולכים להיות חוטים לאורך כול הרחובות?      

מיטל להבי: מופע חישמול מכוער

מיטל להבי:  מדברים על להוריד את החשמל של חברת החשמל מתחת לקרקע, וברכבת מעלים את החשמל למעלה

מיטל להבי:  מה תגיד? מה אני אגיד לתושבים?     

יעקב אשר: איך הסכמתם עם זה בהליכים הסטטוטוריים?     

רז קינסטליך: אין לנו שום סמכות, מה יש לך?     

קריאות: - - -     

יעקב אשר: זה לא קשור לעבודות אבל זה

מיטל להבי: מה זאת אומרת? בוודאי שזה קשור לעבודות

יעקב אשר: לא, לעבודות בזמן הבנייה

יעקב אשר:  זה קשור לתוצאה הסופית

מיטל להבי: התוצאה הסופית – ממהרים, ממהרים ולא מגיעים לשום מקום

מיטל להבי:  הרי כבר גילינו את זה על ה"קו האדום" שממהרים ולא מגיעים מהר

מיטל להבי:  אז אם לא מגיעים מהר, בואו נעשה את זה טוב

מיטל להבי:  אף אחד לא אומר לעצור כלום

מיטל להבי:  כול מה שאומרים זה בואו נעשה את זה יותר טוב

מיטל להבי:  בואו ניקח את השיהוי הזה, שכשאני אומרת לתושבים ש"הקו האדום" רק יגיע בעוד שנה, אני אומרת: אבל אל תדאגו, הוא יגיע

מיטל להבי:  אני גם רוצה להגיד להם שהוא יגיע טוב יותר

כרמל שאמה-הכהן: באיזה שנה?     

מיטל להבי: הדבר האחרון על המטרו – כול מה שאנחנו למדים, את המטרו צריך להריץ והכול והכול

מיטל להבי:  אנחנו למדים שבין תכנון לביצוע ליציאה למכרזים יש פער

מיטל להבי:  את הפער הזה צריך לנצל כדי לשפר את הדרך שאנחנו כולנו אמורים ללכת לפיה

מיטל להבי:  דיברו פה על היבטי אישי – אני נתקלתי עכשיו בסימוני אזורי הליבה של תחנות המטרו

מיטל להבי:  בין היגיון לבין מה שהם שרטטו אין כלום או אני, אשת מקצוע יחסית, לא מבינה את ההיגיון, אני גם לא אדע להסביר אותו הלאה

מיטל להבי:      אני חושבת שיש פה גורמים שחייבים לנו דין וחשבון על השיקולים התכנוניים שלהם

מיטל להבי:  אמנם לפוליטיקאים יש אינטרסים אבל אני לא מבינה את ההיגיון של משוללי האינטרסים שקוראים להם מתכננים מקצועיים

מיטל להבי:  אני חייבת להיות מסוגלת להסביר אותם לציבור

מיטל להבי:  כרגע, ממה שאני רואה – אין לי

תומר רוזנר: מה זה הסימונים האלה?     

מיטל להבי: היום יצאה תמ"א 70

מיטל להבי:  הם סימנו 100 מטר שבהם אסור לעשות תמ"א 38, הם מקפיאים אותנו ל-30 שנה

מיטל להבי:  כול מי שנמצא ליד תחנה שתיבנה עוד 30 שנה מוקפא מהיום, ותסלח לי, אני לא מבינה את השרטוטים שלהם, אני לא מבינה מי נותן להם את הכוח לעצור מהיום בתכניות לעוד 30 שנה

תומר רוזנר: - - -      

יעקב אשר: כל-כך מוקדם?     

תומר רוזנר: עכשיו עשו את זה

מיטל להבי: עכשיו הקפיאו את תמ"א 38 בכול אזורי התחנות

מיטל להבי:  הקפיאו את הבנייה, זה אזור מוקפא

מיטל להבי:  עכשיו, אתה מסתכל על הפוליגונים - -         

תומר רוזנר: לא, יש בזה היגיון

יעקב אשר: כן, אבל ההיגיון אומר שאני מקפיא משהו כשאני יודע מתי אני נכנס לפעולה

מיטל להבי: אין שלביות במטרו, שום דבר

תומר רוזנר: - - - אני לא רוצה - - - שהם רוצים - -         

יעקב אשר: נכון, זה לא רק בעניין הזה משלמים, זה גם לגבי היטלי ההשבחה ונושאים אחרים

יעקב אשר:  צריך לבדוק את זה אבל זה לא קשור - - -     

מיטל להבי: אני ממש אשמח לבוא אליכם עם כמה דוגמאות קטסטרופליות

יעקב אשר: מיטל, זה לא קשור לדיון הזה

מיטל להבי: לא, זה רק להגיד מה אפשר לעשות - - -     

יעקב אשר: הדיון הזה כרגע מדבר על זמן העבודות, בזמן העבודות, וכול הסבל שנגרם מסביבו, ואת זה אנחנו רוצים לתקן

יעקב אשר:  תודה רבה

יעקב אשר:      אני רוצה לשמוע גם את עורך הדין ניסן זכריה מחולון

ניסן זכריה: אני באתי בשם העסקים

יעקב אשר: רגע, אתה לא באת לבד בשם העסקים, יש גם מתל-אביב וגם מחולון וגם אחרים ואני אגיע אליכם

יעקב אשר:      רועי כהן, אתה יודע לעשות את זה קצר?     

רועי כהן: אנחנו נספר את העובדות, אדוני

רועי כהן:  קודם כל, אני רוצה לברך את אדוני על בחירתו ליו"ר הוועדה

רועי כהן:  אני חושב שעבורנו, המגזר העסקי, זו אמירה מאוד חזקה, שאדם שהגיע מהשלטון המקומי ומכיר את כול הנושא של רישוי עסקים, של המגזר העסקי – אנחנו רוצים לאחל לך הצלחה

יעקב אשר: יש דיון על רישוי עסקים מחר, על הרפורמה

רועי כהן: בסדר

רועי כהן:  תן לי רגע לעשות לך סדר כדי שתבין: ממשלת ישראל החליטה ללכת על פרויקט הרכבת הקלה והקצתה לטובת העניין הזה שמונה מיליארד שקלים

רועי כהן:  היום, לאחר 10 שנים מיום שהתחיל הפרויקט, אנחנו עומדים כבר על 16 מיליארד שקלים, והצפי הוא להגיע ל-30 מיליארד שקלים, ששקל אחד לא תוקצב לטובת פיצוי לציבור העצמאים, לציבור בעלי העסקים

רועי כהן:      עכשיו אספר לך את העובדות: ב-2015, דודי אמסלם, חברך, היה יו"ר הוועדה

רועי כהן:  הגיע עבדך הנאמן, נבחר להיות נשיא לה"ב, באה אליו הסוגיה הזאת של אותן עבודות באיזור קרליבך

רועי כהן:  כמו שאמרה גברתי, סגנית ראש העיר, היא הייתה איתנו יחד והתחלנו בהפגנות

רועי כהן:  זה הפריע מאוד לעיריית תל-אביב שאני מוביל הפגנות בצורה קולנית, תקשורתית

רועי כהן:  קרא לי מנחם לייבה ורובי זלוף ואמרו לי: תשמע רועי, אנחנו רוצים ללכת איתך ביחד

רועי כהן:  אנחנו מוכנים לשים לטובת העניין הזה חמישה מיליון שקלים כדי לתת קרן, לך תשיג את הכסף ממשרד האוצר

רועי כהן:  מה אני עשיתי? עשיתי שני דברים: הלכתי לחבר הכנסת מיקי לוי, הגיש הצעת חוק שתחייב ומצד שני, איגפנו אותה מבג"ץ

רועי כהן:  הגיעו אלי, שלחו אותי, אני, עבדך הנאמן, הלך לעשות משא ומתן עם יהודה בראון שהיה אז ראש נת"ע, כדי שיסכים לתת חמישה מיליון שקלים

רועי כהן:       בצורה כזאת או אחרת ישבנו וחשבנו איך להקים את הקרן

רועי כהן:  לאורך כול הדרך טענתי שצריך לצאת פיצוי על ירידה והכסף הזה לא יספיק ואז הבאתי להם דוגמאות

רועי כהן:  עשיתי עבודה, לקחתי תחקירנים, לקחתי כלכלנים והגעתי לזה והבאתי להם עובדה שמדינת עולם שלישי כמו קנייה, ברכבת בין ניירובי למומבסה – קו רכבת מתקציב של מיליארד שקלים, נתנו 100 מיליון דולר לטובת פיצוי לעסקים

רועי כהן:  אני מדבר איתך על בריטניה, שנתנה 90% מקדמה על הנזק הצפוי

רועי כהן:  אני מדבר איתך על ארה"ב, - 50,000 דולר פיצוי לכול עסק רק על זה שהתחילו את אותן עבודות כי הבינו באותו מקום שכדי שהעסקים האלה יוכלו לשרוד וכדי שהמקום הזה ימשיך לעבוד, אנחנו חייבים לתת להם פיצוי

רועי כהן:      המשכנו עם יואב קיש, המשכנו עם מיקי חיימוביץ', המשכנו עם ווליד טאהא

רועי כהן:  לאורך כול הדרך טענו שבצורה כזו או אחרת הוועדה הזאת, מחובתה לגרום לכך שתקום קרן מטעם המדינה לפיצוי של אותם בעלי עסקים ולא קרנות וולונטריות שקמו כתוצאה ממחאה ובדיוק כמו שהיא אמרה, היא אמרה את האמת הצרופה, שהם קמו כדי לנקות את עיריית תל-אביב בצורה כזו או אחרת מהצעקה של אותם בעלי עסקים

יעקב אשר: אבל בחוק של המטרו לא ראינו אתכם באים - - -     

רועי כהן: רגע, קודם כל באתי לחוק של המטרו, התפוצצתי על 150 מיליארד, אני לא יודע אם היית

יעקב אשר: על משהו אחר, על חלק אחר

רועי כהן: התפוצצתי על זה ש-150 מיליארד שקל, ושקל אחד לא נותנים פיצוי לעצמאים

רועי כהן:  רבתי, ומרב מיכאלי אמרה: בגללך יעצרו את החוק, מה אתה עושה לי מהומות פה, מה אתה עושה לי דברים, זה הכי טוב לבעלי העסקים

רועי כהן:  עזוב, סיפורים ואגדות עם

רועי כהן:       אני בסופו של דבר בא ואומר את זה כאן לחברי הוועדה ולך: אי אפשר לצאת יותר מהאירוע הזה

רועי כהן:  האירוע הזה הופך להיות בתל-אביב, אור יהודה, בת-ים, חולון, רמת-גן, ראשון לציון, בני ברק

רועי כהן:  בכול מקום בסופו של דבר מי שנושא בנטל של כול הרצון לפתח את התחבורה בישראל, זה אותו בן אדם בעל עסק, בעל מסעדה או בעל חנות או מספרה – הם בסוף משלמים את המחיר של כול הרצון הזה לעשות תחבורה יותר טובה וזה לא הגיוני, אדוני היושב-ראש

רועי כהן:      והנה, אני אומר לך את זה כאן, אני שם את זה - -     

יעקב אשר: ויש לך נתונים על כמה עסקים נסגרו?     

רועי כהן: בטח שיש לי נתונים – 50% מהעסקים בתוואי קרליבך סגרו ואין גם את מי להציל

רועי כהן:  אני אעביר את כול הנתונים אבל אני רגע רוצה שתתמקד ותשאל את השאלות הנכונות: אותה קרן שמתהדרים בה נועדה בסופו של דבר רק לתת עזרה בפרסום, בנגישות, בייעוץ עסקי

רועי כהן:  אין לזה שום משמעות שלבעל עסק ירדו ההכנסות מ-100% ל-40%

רועי כהן:  איך הוא יכול - -     

יעקב אשר: דקה

יעקב אשר:  אז גם אותם ארבעה מיליון שכן ניתנו, אתה אומר שלא ניתנו כפיצוי על ירידה במחזור - -     

רועי כהן: מה פתאום

יעקב אשר: - - אלא כול מיני דברים שאני קורא לזה "חנדלאך" כאלה, לעשות אווירה טובה וכולי

קריאה: רק החזר הוצאות

יעקב אשר: מה זה החזר הוצאות?         

רועי כהן: הוצאת, עשית רמפה, עשית משהו, עשית בתוך העסק הנגשה – אתה זכאי לקבל פיצוי

רועי כהן:  אגב, זה רק עסקים בשכירות, זה רק עסקים מתחת לרכבת, יש לזה מלא התניות

רועי כהן:  אבל אני רוצה לתת לך משהו שתלך ותבין את המשמעות: בעל עסק אומר לו: שמתם לי חומה, שמתם לי בד יוטה ולא נפלתי מחללית, יש לי פה שלט של העסק שלי אבל הוא מוסתר

רועי כהן:  הוא מתקשר לעירייה ואומר להם: תשמעו, שלחתם לי אגרת שילוט על שלט שמוסתר

רועי כהן:  אומרים לו: תשמע אדוני, אנחנו לא יכולים לעשות שום דבר

רועי כהן:  אתה יודע מה? תפרק את השלט, כלומר הוא במו ידיו יפרק את השלט, תוריד אותו ותצלם לנו

רועי כהן:  הוא אומר: איך אני אצלם לכם? סגרתם ואני לא יכול לצלם

רועי כהן:  אומרים לו: תשמע, לא רק זה, אתה תמשיך לשלם את אגרת השילוט, אתה תמשיך לשלם את כול מיסי הארנונה, אתה תמשיך לשלם את כול המיסים וההתחייבויות שלך

יעקב אשר: הבנתי

יעקב אשר:  תודה

רועי כהן: אדוני, אני באמת מבקש ממך, ציינתי ממתי זה, מ-2015

רועי כהן:  אנחנו שמים את הביטחון שלנו בך, שזה לא יכול להימשך ככה

רועי כהן:  שש, שבע שנים עברו ועולם כמנהגו נוהג, כלומר פראייר בא, פראייר הולך, עסק הולך, עסק נסגר – אי אפשר להמשיך ככה

רועי כהן:      לכן, אדוני היושב-ראש, תקבע מועדים לדבר הזה

רועי כהן:  אי אפשר להמשיך ככה כי מה יקרה? עוד פעם יהיה פה, מורחים אותנו כמו "נוטלה"

רועי כהן:  אתה מבין? "נוטלה 1", "נוטלה 2" ואנחנו בסופו של דבר מוצאים את עצמנו בלי מענה

יעקב אשר: הדברים ברורים

יעקב אשר:  אני אומר עוד פעם: אני שונא ללכת עם הבטחות או הצהרות וכול מיני דברים מהסוג הזה כי מהדברים האלה לא יוצא כלום

יעקב אשר:  אבל אנחנו כן נמצאים בתקופה, ולא סתם אמרתי שהדיון הזה חשוב מבחינתי גם במבט על המטרו, גם במבט על פרויקטים נוספים ובכלל, על נושא של תשתיות לאומיות שאמור להגיע

יעקב אשר:      אני מסכים, אני לא יודע אם זה בחקיקה - -     

תומר רוזנר: חייב חקיקה

יעקב אשר: אז הנה, אומר היועץ המשפטי שזה חייב חקיקה

יעקב אשר:  אני הייתי מצפה שהמדינה תיזום את זה אבל אם המדינה לא תיזום את זה, יכול להיות שאנחנו או שאני, כחבר כנסת וכיושב-ראש ועדה, כמובן בתיאום

יעקב אשר:  אני לא הולך למשהו לעומתי על הממשלה אבל צריך להסדיר את הדבר הזה כי אגיד לך מה - -     

רועי כהן: אני גם אביא לך מקור כספי

רועי כהן:  נת"ע זכתה ב-120 מיליון שקל פיצוי על עיכוב בעבודות

רועי כהן:  העיכוב הזה בעבודות פגע בעסקים

רועי כהן:  למה את ה-120 מיליון שקל האלה לא הקציתם לטובת פיצוי לעסקים? אני שאלתי את השאלה ולא נתנו לי שום תשובה

יעקב אשר: סליחה, כבוד הנשיא

יעקב אשר:  אני רציתי להגיד משהו אחר – מבחינתי, פרויקט בעלות של 16 מיליארד, ואני לא יודע אם זה מדויק או לא, האם החלק שהולך לטובת העניין של פיצוי או לדברים מהסוג הזה, הוא כזה חלק שאי אפשר להגדיר אותו בפרומיל כזה או אחר – זה כבר בעייתי

יעקב אשר:  אני אומר שצריך לעשות את זה בשום-שכל ולעשות את זה בצורה נכונה

יעקב אשר:  הדברים ברורים ומדברים בעד עצמם

יעקב אשר:       יש פה נציגים של תושבים מחולון, תל-אביב ורמת-גן

יעקב אשר:  אז נתחיל בחולון

יעקב אשר:  בבקשה

ניסן זכריה: שלום לכולם

ניסן זכריה:  אני עורך דין, חבר מועצת עיריית חולון

קריאה: אני ארצה להתייחס בשם העירייה

יעקב אשר: אתה מהעירייה? אני מבין שאתה רוצה להתייחס בשם העירייה - -      

קריאה: בהיבטים פרקטיים, של מה אפשר לעשות

יעקב אשר: הייתה פה התייחסות של העירייה של סגנית ראש העיר אבל כהשלמה

ניסן זכריה: אני אציג את הבעיה של חולון: אנחנו מדברים על "הקו הירוק"

ניסן זכריה:  ראשית, אני לא מקבל את הטענה של ראשי הערים, גם לא של עיריית חולון הנכבד וגם לא של ראשי ערים – עירייה לא יכולה להתנהל בוואקום

ניסן זכריה:  היה צריך מלכתחילה למנות פרויקט עירוני שילווה את העבודות

ניסן זכריה:  זה לא יכול להיות שכול ראש עיר שאתה בא אליו אומר שזה נת"ע, זה לא אני

ניסן זכריה:      כמו כן, אדוני היושב-ראש, מי שמכיר את פקודת העיריות, ואתה בטח מכיר, ומכיר את צו המיסים, ניתן לתת הנחה לעסקים ויש לזה שני חריגים בחוק: החריג הראשון זה מעל גיל מסוים, החריג השני הוא אם הוא קיבל הנחה על דירת המגורים שלו

ניסן זכריה:  פה היה צריך להרחיב לדעתי, ולאפשר מתן הנחותב ארנונה וזה לא מצריך חקיקה, צריך להתעמק בנושא הזה

ניסן זכריה:      דבר שני – העסקים בחולון - -     

תומר רוזנר: יש לך רעיון איך עושים את זה?      

ניסן זכריה: מה אמרת?     

יעקב אשר: הוא מדבר אליך כעורך דין לעורך דין

יעקב אשר:  אז הוא אומר שאם יש לך רעיון איך עושים את זה, הוא היה שמח לשמוע

ניסן זכריה: בתקנה במסגרת חוק ההסדרים אפשר להרחיב את החריגים לחוק

קריאה: אז זה גם חקיקה

ניסן זכריה: בסדר, במסגרת

ניסן זכריה:      דבר נוסף – מאחר וזה אירוע משברי, כול רשות מקומית יכולה להכריז על זה כאירוע משברי ויש לה את הזכות לתת הנחה בארנונה גם לעסקים כי זה לא אירוע רגיל

ניסן זכריה:  זה לא שיש הנחה לבעל עסק - -     

תומר רוזנר: - - -      

ניסן זכריה: - - זה לא הנחה לבעל עסק כתוצאה מגחמה מסוימת

ניסן זכריה:      דבר נוסף – ההתנהלות של העבודות מחפירה מהסיבה הפשוטה: ראש עיריית תל-אביב התראיין לפני למעלה משבעה חודשים בעיתון "גלובס", וכששאלו אותו: מה המסקנות שלך כרגע על עבודות הרכבת הקלה עד היום? המסקנה המרכזית הייתה שהיה צריך לעבוד במקטעים

ניסן זכריה:       לא יתכן שחברה שמתחייבת לבצע עבודות, אין לה מספיק מצבת כוח אדם, היא סוגרת מקטעים שלמים, עושה כול מיני חפירות, אין לה עובדים בשטח

ניסן זכריה:  חצי שנה שרחוב סוקולוב סגור

ניסן זכריה:  אין קבלן שם, אין עבודות שם

ניסן זכריה:  רחוב שנקר, איפה שגר ראש עיריית חולון, היה סגור במשך חצי שנה

ניסן זכריה:  ריבונו של עולם, אין עובדים וזה נראה לא טוב

ניסן זכריה:  אנחנו נראים כמדינת עולם שלישי מאחר ולא יודעים לנהל אירוע כזה פשוט

ניסן זכריה:      אני חושב שהמשבר הוא משבר ניהולי וגם משבר מנהיגותי של ראשי הערים במדינת ישראל שלא ידעו לעצור את העבודות בזמן, ולמנוע את ההפקרות הזאת כי עסקים נסגרים בחולון

יעקב אשר: תודה רבה

ניסן זכריה: רגע, אני מזמין אותך אדוני, שתעשה סיור

ניסן זכריה:  אני מזמין אותך לחולון, שתעשה סיור עם הוועדה ותראו על מה מדובר ותבינו

מיטל להבי: זה עוד ראש עיר מפרגן

ניסן זכריה: אני מפרגן, כן

ניסן זכריה:  הוא מפרגן לרכבת הקלה, לעבודות שלהם – קטסטרופה

יעקב אשר: מיטל, הוועדה לא פוליטית, אני מבקש

קריאה: כבוד היושב-ראש, אם אפשר עוד מילה מטעם העצמאים, בעלי העסקים

יעקב אשר: רגע, אנחנו נגיע

יעקב אשר:  אני מדבר כרגע על בעלי העסקים בתל-אביב

יעקב אשר:       חן בר-עוז, בבקשה

אלחנן חן בר-עוז: אני מייצג את בעלי העסקים באזור שלי,     

יעקב אשר: אני מסכים

יעקב אשר:  אתה יר5דת לרזולוציות שהן מאוד נכונות אבל ברגע שתהיה אסדרה, יצטרכו לרדת לרזולוציות כאלה ולעשות שינויים בהחלטות של משרדים מסוימים כמו משרד האוצר ולבנות קריטריונים נורא ברורים וגם לקבוע על איזה מרחק מדובר     

אלחנן חן בר-עוז: בוקר טוב

אלחנן חן בר-עוז:  ברכות על התפקיד

אלחנן חן בר-עוז:  אני מייצג את בעלי העסקים באזור של יהודה הלוי, מקווה ישראל, אלנבי, כמו שמיטל שציינה, שהולך להיסגר

אלחנן חן בר-עוז:      יש כמה משפטים שאני חייב להקריא לכם, ואני מדבר כבעל עסק, בעל נכסים, בעל דירות

אלחנן חן בר-עוז:  עובד קשה מאוד-מאוד וגם מייצג ציבור די רחב וגם מתנדב, תורם במדינת ישראל וגם כפילנטרופ וטייס אבל עזבו את ה"טייטלים"

אלחנן חן בר-עוז:  אני יושב פה - -     

יעקב אשר: אתה גר באזור?     

אלחנן חן בר-עוז: אני גר באזור, יש לי עסקים באזור, אני חוויתי הכול על הבשר

אלחנן חן בר-עוז:      "תפנו לממשלה, תתבעו אותנו, נשמח שתנצחו" – המילים של רון חולדאי

אלחנן חן בר-עוז:  "נשמח לשלם לכם, לכו תתמודדו

אלחנן חן בר-עוז:  בסוף יהיה פה יפה ותהיו עשירים

אלחנן חן בר-עוז: " מילים שנאמרו בפגישות שלנו עם עיריית תל-אביב

אלחנן חן בר-עוז:  פגשתי מ-2015, מהרגע שהגיע המכתב ברגע הראשון ואמרו: בואו ניפגש, הכול יהיה פה יפה, ילוו אתכם נת"ע, קשרי קהילה

אלחנן חן בר-עוז:  קשרי קהילה זה בדיחה אחת גרועה, זה האקמול של הכאילו, לקחת סטודנטים ותתקשרו כשיש לכם עבודות באמצע הלילה, כשסוגרים לך – תדמיינו רגע, ואני אעביר את זה גם בסרטונים כי אפשר לחוות את זה

אלחנן חן בר-עוז:  יושב-ראש הוועדה, אני אעביר לך בסרטונים שתחווה את החוויה מה זה כששמים לך קיר במרחק של מטר, בגובה שלושה מטרים, ומספרים לך סיפור ואומרים לך: אי אפשר לבטל לך את הארנונה, אתה לא מקבל שירות

אלחנן חן בר-עוז:  תשלם על השילוט

אלחנן חן בר-עוז:  עד 2022 על מקומות סגורים שילמתי ארנונה, שילמתי מס שילוט וגם חברי

אלחנן חן בר-עוז:  הדירות שמעל העבודות של הרכבת הקלה – אז מה עושים כדי לנסות לסתום לך את הפה? שמים לך חלונות ושמים לך מזגנים כדי שלא תוכל להגיד שאתה באיזה מין קטסטרופה

אלחנן חן בר-עוז:  אתה רואה אותם מהחלון, אתה רואה את העוול הגדול אבל אין לך גישה

אלחנן חן בר-עוז:  אנשים נכים, אנשים מבוגרים

אלחנן חן בר-עוז:      דרך אגב, אני חייב לציין שבחור בשם יעקב חיזקיהו ז"ל, לקח שם חנות מתחת לבניינים, יהודה הלוי 49 וזה גם היה בתקשורת

אלחנן חן בר-עוז:  שרד, שרד, שרד, הגיעה הקורונה, זה היה הכדור האחרון כדי להרוג את מי שעוד שרד, ודרך אגב הוא נפטר מהמחלה

יעקב אשר: אוקי

אלחנן חן בר-עוז: אני שומע פה הרבה אנשים שמדברים ואני מנסה להגיע נקודה מאוד חשובה, תן לי את הכמה דקות כי אני מייצג את הדבר הזה

יעקב אשר: כמה דקות זה המון

אלחנן חן בר-עוז: זה המון אבל זה חשוב

יעקב אשר: הייתי רוצה שתגיע לפרקטי, למה צריך לעשות

אלחנן חן בר-עוז: אני מגיע למתווה – תראו, פטור בארנונה – אני הסתכלתי על הקורונה, לקחתי את הקורונה

אלחנן חן בר-עוז:  היה מקרה בקורונה, שאנשים קיבלו פיצוי בצורה נוחה יותר, מסודרת יותר

אלחנן חן בר-עוז:  כשאתה יוצא לקרב, אתה מתכנן אותו וגם אם יהיו לך פצועים – תדע לחלץ אותם

אלחנן חן בר-עוז:      פה, אחרי שהייתה רכבת קלה בירושלים וידעו והיה ניסיון, נכנסו לפרויקט עצום, שהוא חשוב מאוד למדינת ישראל, כמו שאמר הבחור שהיה פה קודם, שהיה צריך להיות כבר מזמן אבל אף אחד לא תכנן את זה שאנשים "ימותו" בדרך, וגם מתו אנשים, כי לא יכלו לשרוד את הדבר הזה

אלחנן חן בר-עוז:  לא יצרו שום מתווה הגון

אלחנן חן בר-עוז:  ראשי ערים, במקום להיות האבא והאימא של העסקים והתושבים, נעלמו ושלחו את האנשים לקרב

אלחנן חן בר-עוז:  אני מדבר מ-2015 ועד הימים האלה, ויש לי עסקים שנמצאים גם על ז'בוטינסקי ברמת-גן ואני רואה לאן אני הולך ואיזו קטסטרופה שם

אלחנן חן בר-עוז:      כשאתה מגיע להתמוטטות, כשאתה אומר: אין לי הכנסות

אלחנן חן בר-עוז:  הרי אני שילמתי למדינת ישראל את המשכורות של כולם כי הרווחנו טוב ושילמנו למדינה ושילמנו מיסים והכול

אלחנן חן בר-עוז:  אז בואו תבנו מתווה, מתווה הגון, שלא מחפשים לעקוץ את מדינת ישראל בפיצויים

אלחנן חן בר-עוז:  חבר'ה, יש אנשים בני 50,60,70 שהם בעלי משפחות, יום אחד סוגרים להם את הדלת ואומרים להם: לכו תתמודדו

אלחנן חן בר-עוז:  צריך לשבת עם מי שצריך ולחשוב

אלחנן חן בר-עוז:      דבר נוסף – מתווה

אלחנן חן בר-עוז:  אתם יודעים שאתם הולכים לסגור לאנשים את הפרנסה? אין בעיה, הצעתם להם ארנונה, יש להם משכנתאות, יש להם הלוואות, עשיתם את זה בקורונה, ידעתם להקפיא את זה לתקופה של הקורונה, חמש שנים סוגרים את הרחוב עם קיר שלושה מטר? תקפיאו לאנשים את ההלוואות שלא יתמוטטו

יעקב אשר: דבר אחרון

אלחנן חן בר-עוז: יש את הדבר הזה שקוראים לו אבטלה, ביטוח לאומי, הכשרה מקצועית

אלחנן חן בר-עוז:  האנשים האלה הרי יתגלגלו להיות נטל על החברה ועל כולנו

אלחנן חן בר-עוז:  תבואו לאנשים האלה עם פרויקט אחד גדול ותגידו: חבר'ה, העסק שלך נסגר, צא להכשרה מקצועית

אלחנן חן בר-עוז:  שילמת מס, תקבל 75% אבטלה עד שייגמר הפרויקט

יעקב אשר: אני מסכים

יעקב אשר:  אתה ירדת לרזולוציות שהן מאוד נכונות

אלחנן חן בר-עוז: אני עברתי אותן על הבשר וגם אותם אנשים

יעקב אשר: אני חושב שברגע שתהיה הסדרה של העניין הזה, יצטרכו להגיע לרזולוציות כאלה ולעשות דברים ושינויים אולי בחקיקה או בהחלטות של משרדים מסוימים כמו משרד האוצר ורשות המיסים ודברים כאלה, ולבנות קריטריונים נורא נורא ברורים וגם לקבוע באיזה מרחק מדובר - -     

יעקב אשר: תשמע, אתה נמצא בקו ראשון, אני קורא לזה "קו האש"

יעקב אשר: תודה רבה לך

יעקב אשר:  אני מבין שיש עוד דוברים ונגיע לכולם

יעקב אשר:  אני רוצה לשמוע מהמשטרה – נמצא אתנו תת-ניצב קובי זריהן, שאני מבין שאתה אחראי על העבודות

יעקב אשר:      הייתי רוצה לשמוע מכם – שוב, אתם עובדי המדינה, לא של נת"ע ולא של עירייה כזו או אחרת, ולראות מנקודת המבט שלכם איפה עומדים הדברים כרגע, ומה הדברים שאנחנו צריכים להפיק לקחים לגביהם לגבי העתיד

קובי זריהן: תודה רבה, אדוני היושב-ראש

קובי זריהן:  מבחינת משטרת ישראל, המדיניות של משטרת ישראל בכלל ובמחוז תל-אביב בפרט, היא לאפשר ככול הניתן לפרויקט הזה לרוץ ולהתקדם, והתפקיד המרכזי שלנו בסיפור של הקמת התשתיות הוא לאפשר הזרמת תנועה ככול הניתן, כמובן עם בטיחות וביטחון, עם תנאים והגבלות על אתרי העבודה כפי מתבצעות על-ידי נת"ע

קובי זריהן:  אנחנו נמצאים בקשר שוטף עם נת"ע כרשות תמרור מרכזית ועם רשויות התמרור האחרות, בעיקר עם רשות התמרור של תל-אביב

קובי זריהן:  אנחנו מבצעים היוועצויות וועדות תנועה לכול אתר ואתר, וכמובן קובעים תנאים והגבלות לעבודות עצמן

תומר רוזנר: הם טוענים שלא

תומר רוזנר:  ראשי הערים טוענים שאין כזה תיאום

קובי זריהן: לא יכולה להתבצע עבודה בכביש או באתר עבודה של נת"ע ללא שנעשה תיאום מראש

יעקב אשר: לא, השאלה אם אין להם סמכות כעירייה כי תיאום זה רק יידוע?     

קובי זריהן: הסמכות היא של רשות התמרור ברוב הרשויות

קובי זריהן:  סביב הרק"ל זה נת"ע כמו שנאמר קודם, בתל-אביב זה עיריית תל-אביב אבל אין מצב שפעילות מתבצעת בלי תיאום

קובי זריהן:  אני לא מכיר אודות שמתבצעות בלי תיאום

קובי זריהן:  יכול להיות שזה יידוע עם הסברים אבל אני יודע שאנחנו לפחות כמשטרה, פתוחים לקבלה של כול הערה וכול השגה שיש, גם לרשויות המקומיות

קובי זריהן:  אנחנו עושים סיורים, ודיברו פה על חולון – אז יש לנו הצבות קבועות במקומות שבהם יש פקקי תנועה או בראשון לציון – יש לנו הצבות קבועות, ואני מזכיר שזה עוד מהאמצעים הלא-רבים שיש למשטרת ישראל להתעסק עם העניין הזה ועם האמצעים הלא-רבים שהוקצו לנו לטובת הפרויקט

קובי זריהן:  כפי שנאמר פה, הפרויקט הוא פרויקט עצום - -     

יעקב אשר: אתם גם נמצאים בשלב תכנון העבודות ולא בתכנון - -     

קובי זריהן: לא, לא

יעקב אשר: רגע, אני אסביר את עצמי עוד פעם, אני אחזור על עצמי הרבה פעמים, ואני באמת ארצה ממך התייחסות לעניין הזה: אני לא מדבר כרגע על התכנון כולו, על התכנון הסטטוטורי

יעקב אשר:  אני מדבר על תכנית העבודה - -     

קובי זריהן: תכנית העבודה קונקרטית לפעילות קונקרטית – כן

קובי זריהן:  אנחנו לא מתכננים את הקו ולא מתכננים - -     

יעקב אשר: לא, ברור שלא

יעקב אשר:  אם השוטרים יתכננו את הקו והמהנדסים יתכננו את חוקי התנועה זה יהיה לא טוב

יעקב אשר:  אני אגיד לך מאיזה היבט אני מדבר כי אתם מסתכלים הרבה מהיבט תנועתי ובטיחותי

קובי זריהן: נכון

יעקב אשר: בהיבט התנועתי – אתה יכול לבוא ולראות תכנית עבודה מסוימת, לא התכנית הסטטוטורית אלא תכנית עבודה לשלוש השנים הקרובות, אומרים לך: אני צריך לסגור את הקטע הזה

יעקב אשר:  ואתה יודע שמבחינתך, מהניסיון שלך, זו קטסטרופה

יעקב אשר:  האם יש לך "סיי" והאם אתם עושים את זה, לבוא ולהגיד להם: תקשיבו, אני חייב שתבנו את זה בשלביות

יעקב אשר:  אני חייב לא לסגור יותר מאיקס מטרים באזור מסוים כדי שתהיה כניסה ממקום אחר

יעקב אשר:  האם בשלבים האלה אתם שחקן רציני, שחקן מפתח, או שמישהו עושה את זה לבד?     

קובי זריהן: אני אחלק את זה לשניים: קודם כל, יש לנו "סיי" ואנחנו אומרים את עמדתנו, אנחנו מביעים את ההשגות המקצועיות שיש לנו, ויש לנו, ולא מעט פעמים עבודות או תכנונים של עבודות משתנים בעקבות הערות והשגות שיש למשטרה

קובי זריהן:  אבל אנחנו גורם ממליץ

קובי זריהן:  זאת אומרת, אנחנו לא יכולים להטיל וטו על עבודות מהסוג הזה

קובי זריהן:  אנחנו גורם ממליץ ובדרך כלל, אני לא מכיר עבודה שלא התחשבו בעמדת המשטרה בעניין הזה

קובי זריהן:  הרבה פעמים ברחוב ראול ולנברג, בראשון לציון ב"סינמה סיטי", בשדרות ירושלים בחולון ובעוד הרבה מקומות ההשגות וההערות של המשטרה התקבלו ובהחלט שינינו תוואי ושיפרנו

קובי זריהן:  לא תמיד גם אפשר לדעת את ההשלכות הרוחביות של כול אחת מהעבודות באון-ליין

קובי זריהן:  זאת אומרת, לפעמים אנחנו חושבים שיראה משהו מסוים ואנחנו רואים משהו אחר, ואז אנחנו מתקנים תוך כדי תנועה וזה נעשה כול הזמן

קובי זריהן:  זה בעניין עבודות התשתית

קובי זריהן:      הפעילות המרכזית שבה מתעסקת משטרת ישראל כרגע היא בהקמת תחנת המשטרה בקרליבך

קובי זריהן:  זאת תחנת משטרה חדשה עם אלמנטים חדשים לחלוטין, שהתפקיד שלה זה לתת שירותי משטרה לאורך כול ציר "הקו האדום" ברגע שהוא יתחיל לפעול

יעקב אשר: אוקי, זה פחות מעניין אותנו

קובי זריהן: אבל זה האלמנט המרכזי של התפקיד שלנו כמשטרה

קובי זריהן:      אדוני, ביקשת לדעת או לשמוע מבחינתו תובנות - -     
     

יעקב אשר: אגב, לא זלזלתי בעניין עצמו כי אנחנו יודעים שאזור של רכבות ודברים כאלה הוא אזור שצריך פיקוח משטרתי למען בטיחותם של התושבים

קובי זריהן: זה עולם חדש לחלוטין

יעקב אשר: בדיוק

קובי זריהן: גם אותו אנחנו לומדים כרגע אבל ביקשת, אדוני, לשמוע קצת תובנות והמלצות, אז אני יכול להסתכל בהיבט המערכתי ולהגיד שני דברים מרכזיים: 1

קובי זריהן:  חייבים להיות איזונים, ככה אני רואה את זה, בכול הקשור לאינטרסים של כול הגופים כאן

קובי זריהן:  אי אפשר לבנות רכבת בלי לחפור

קובי זריהן:  וכשחופרים, נפגעים עסקים אבל חייב להיות איזון וזה לא במגרש שלי

קובי זריהן:  אני ממליץ – חייב ואני חושב שאין שום אופציה אחרת בכלל חוץ מאשר תיאום וסנכרון מלא בין כול הגורמים שמתעסקים בדבר הזה

קובי זריהן:  זה חיוני, זה חשוב, זה הכרחי ובלי זה אנחנו לא נצליח להתקדם בצורה טובה

קובי זריהן:      דבר אחרון – יש לנו פה הזדמנות עם המטרו להיערך בזמן

קובי זריהן:  בדרך כלל אנחנו רודפים אחרי הזנב של עצמנו

קובי זריהן:  אנחנו תמיד מגיעים לגשר ואז חושבים איך לחצות אותו

קובי זריהן:  יש לנו פה הזדמנות להיערך נכון, בצורה מתאימה, בצורה חכמה, אם זה קשור לאבחון תכניות – לבדוק תכניות ולעשות תכנונים מקדימים וראויים

קובי זריהן:  כמו שנאמר פה, חייבים להיערך למטרו בזמן, וההיערכות למטרו בזמן, אדוני היושב-ראש, זה עכשיו, זה לא עוד חודש

קובי זריהן:      אם אתה שואל אותי מה ההמלצה המרכזית שלי מכול ההמלצות שלי? זו ההמלצה המרכזית כי עם השאר אנחנו רצים כבר

קובי זריהן:  זה מבחינת המשטרה, אדוני

יעקב אשר: תודה רבה

יעקב אשר:  חגי מתל-אביב, בבקשה ממש קצר

חגי מירום: ממש קצר

חגי מירום:  אני מנהל מינהלת הרכבת הקלה ואני ממש רוצה להגיע לדברים הפרקטיים

חגי מירום:  אני גם יושבו-ראש קרן הסיוע לעסקים של תל-אביב

חגי מירום:  אני רוצה להתייחס לכמה נקודות, ולמען האיזון, לא כול מה שנאמר כאן הוא בשליטתה המלאה של חברת נת"ע

חגי מירום:       אם נסתכל על נקודת מבט שמאחדת את שתי נקודות המבט – חלק מהדברים לא בשליטתם

חגי מירום:  דובר כאן – למשל תלות בצד ג' בחברות תשתית, חברות תקשורת פרטיות, למשל חברת חשמל, וזה גורם להתמשכות של העבודות מעבר למתוכנן

חגי מירום:  בדיוק זה היה הרציונל בקרן הסיוע, שהמדינה השיבה לבג"ץ שבעבודות תת-קרקעיות יש עבודות הרבה יותר ארוכות עם - - - יותר גבוהה

חגי מירום:  המצב בפועל הוא שגם עבודות על הקרקע נמשכות לפרקי זמן מאוד ארוכים, ואני חושב שזה - -     

יעקב אשר: זה אומר שבעצם ההחלטה הייתה נכונה אבל חלקית

חגי מירום: בדיוק

חגי מירום:  זה מוביל לזה שמשך העבודות הוא לא כמה חודשים כמו בעבודות תשתית רגילות - -     

תומר רוזנר: תחת שינוי של הקריטריונים?     

חגי מירום: אני חושב שיש מקום לבצע התאמות, כמובן גם בעיריות אחרות, ואז להחיל את זה על מעגל רחב יותר

תומר רוזנר: יזמתם פנייה, אתם כעיריית תל-אביב?      

חגי מירום: יזמנו פנייה כזאת בעבודות בשדרות ירושלים, היא לא התקבלה על-ידי המדינה

חגי מירום:  אני חושב שהיום זה מצב חדש

תומר רוזנר: המדינה זה מי? המדינה זה דבר גדול

חגי מירום: למשרד האוצר

תומר רוזנר: איזה בעל תפקיד במשרד האוצר?     

חגי מירום: פנה מנכ"ל העירייה לממונה על התקציבים, למנכ"ל המשרד ב-2018 אם אינני טועה

חגי מירום:  אין לי את המכתב מולי תחת היד אבל זו פחות או יותר הנקודה

תומר רוזנר: בסדר, זה חשוב, אנחנו מחפשים כתובת

חגי מירום: אני רוצה להתייחס לשלוש נקודות, אדוני היושב-ראש, כי אני חושב שהן מאוד-מאוד חשובות בהקשר הזה

חגי מירום:  הנסיבות הן חדשות, המצב הוא מצב כרוני – דובר כאן על עשור של רק"ל ואחרי זה על עשור של מטרו וצריך להיערך לזה בהתאם

חגי מירום:      יש ארבע קבוצות של מושפעים: העסקים הקטנים, עסקי המסחר בחזית הרחוב, אולי הנפגעים ביותר

חגי מירום:  קבוצה שנייה היא התושבים, שגם בה דובר

חגי מירום:  יש מוסדות כמו למשל מרכז יום לעיוור, מרכז יום לקשיש, שגם להם צריך פתרונות

חגי מירום:  דובר כאן על שאטל ולפעמים זה בעיות של נגישות, איך מביאים אדם עם לקות ראיה או מוגבל תנועה למקום, ויש גם את המעסיקים ואת המועסקים, שזה יכול להיות מוסדות בריאות כמו בית חולים "אסותא" ברמת החייל

חגי מירום:  לכול אחד צריך להתאים את הפתרונות מותאמים אליו

חגי מירום:       אז בנושא הנגישות דיברנו, לגבי קצב העבודות דיברנו

חגי מירום:  נושא של רעש לילה לא עלה כאן

חגי מירום:  לפעמים רעש לילה לא חורג מספי הרעש אבל כשעבודות נמשכות, רברסים של משאיות לפריקת ציוד ברצף לילה אחרי לילה – זה קשה מאוד לתושבים וגם את זה צריך למנן ולנסות לפזר את זה בצורה שתהיה קצת יותר חלקה

חגי מירום:      נושא אחרון שאני רוצה להתייחס אליו ולא דובר כאן זה מידע מקדים לתושבים

חגי מירום:  ב-2015 דובר כאן ארוכות והרבה עסקים לא הבינו ולא האמינו שזה קורה כי נאמר להם פעמים רבות שהנה זה קורה

חגי מירום:  היום יש הרבה יותר נכונות לקבל את המידע הזה, והמידע הזה צריך להיות מופץ גם אם הוא לא ודאי

חגי מירום:  זאת אומרת, מי שהולך להשקיע בעסק, מין הראוי שידע גם אם עבודות המטרו יהיו עוד ארבע או חמש שנים

יעקב אשר: בקיצור, כול מה שאתם אומרים פה אומר שצריך אסדרה וחקיקה שתכנס את כול הפרטים - -     

חגי מירום: לא בהכרח

חגי מירום:  חלק מהדברים זה כסף ממש קטן

חגי מירום:       עוד נקודה קטנה - -     

יעקב אשר: לא קשור לכסף קטן או כסף גדול כי בסוף, כשזה מגיע – הנה, אתם יזמתם יוזמה אחת שהצליחה על חלק מסוים

חגי מירום: לא, אני אסביר

חגי מירום:  מה זה נראות האתרים? זה אומר עוד פועלים שינקו את האתר

חגי מירום:  נראות האתרים אומר שהגדרות יהיו מתוחות

חגי מירום:  נראות האתרים זה אומר שאספלט זמני שעושים בסוף עבודות לילה יהיה ברמה גבוהה במוחלק ובלי בורות וזה עולה כסף

חגי מירום:  נת"ע כרגע טוענת שהיא לא מתוקצבת לדבר הזה

חגי מירום:  זה לא כסף גדול, זה כסף קטן שיכול לשפר דרמטית את איכות החיים ברחובות האלה ולהגדיל את כושר הנסיעה  לתקופת העבודות

חגי מירום:  זו הקריאה שצריך להוציא, לתקצב את נת"ע להפרשים הקטנים האלה

יעקב אשר: ואיך אתה מתייחס לאותן בועות אוויר של חצי שנה או כמה חודשים שפתאום לא עובדים באזור שהוא סגור כולו, כולל האזורים האלה?     

חגי מירום: אנחנו צריכים להתייחס אליהם בהתאם כמו אל עבודות תת-קרקעיות כי משך העבודה בפועל הוא שנים ולא חודשים ספורים

יעקב אשר: לא, אבל מי ערב לידך שלא היה אפשר בתכנון יותר מתוחכם - -     

חגי מירום: אני לא חושב שזה עניין של תכנון

חגי מירום:  למשל, לחברת חשמל יש מגבלת ביצוע – צוותים שבאים אם הונחו - - - צריך אחרי זה לחשמל את חדרי הטרפו וצריך לבצע עבודות חשמל

חגי מירום:  אם "בזק" צריכה לצאת ולבצע עבודות שלה במקביל לנת"ע, הם מצוותים, הם מצומדים

חגי מירום:  אם אין כוח אדם והיערכות מתאימה לעבודות אז העבודות עומדות

חגי מירום:  זה לא הכול בהכרח בשליטת נת"ע

חגי מירום:  חלק גם נובע מקבלני נת"ע, יש קבלנים יותר טובים ופחות טובים - -     

יעקב אשר: ברור

יעקב אשר:  אבל נת"ע היא שמנצחת על העניין

חגי מירום: נכון

חגי מירום:  ההעדפה היא לבנות הסכמים ויכולות שיהיה כושר ביצוע מתאים להיקפי העבודה שחזויים בשנים הקרובות, ולסגור את הפערים האלה שכרגע הם מאוד-מאוד גדולים בשטח

תומר רוזנר: שתי שאלות לי אליך, אדוני, בתור יושב-ראש הקרן: מדוע אתם לא מפרסמים את הנתונים לגבי הקרן באתר שלכם? כלומר, לא הקריטריונים – אותם מצאנו אצלכם באתר אבל על הביצועים של הקרן? שנית - -     

חגי מירום: קודם כל, נמצאת כאן בתאל מהצוות שלנו, אנחנו עוברים באופן אישי עסק עסק

תומר רוזנר: לא שאלתי אותך

תומר רוזנר:  שאלתי אותך שאלה אחרת: אני, בתור הציבור, רוצה לדעת כמה עסקים פיציתם - -     

חגי מירום: אני מקבל את הצעתך, זה יתפרסם גם - -     

תומר רוזנר: - - וגם את הסכומים שאתם משלמים

חגי מירום: - - בשקיפות רבה ונשמח לפרסם אותם

תומר רוזנר: אני שמח לשמוע

ליאור גור: אדוני היושב-ראש, אם אפשר קצר ופרקטי מנקודת המבט של העצמאים

יעקב אשר: שישים שניות? קיבלת כי אני רוצה לשמוע את התושבות

ליאור גור: פחות

ליאור גור:  אז קודם כל, מעבר לצורך בהקמת גוף מתכלל שיסדר בחקיקה את הפיצוי לעסקים שמתנהלים בצורה שלא ניתנת לתיאור, יש צעדים שניתן לעשות עכשיו ולא צריך להמתין

יעקב אשר: למשל?     

ליאור גור: למשל – אנחנו ניסחנו הצעת חוק שמבקשת להקפיא את שכר הדירה שבעלי העסקים משלמים בזמן העבודות וגם בזמן שווה למשך זמן העבודות החל מסיום העבודה

ליאור גור:  נניח שהעבודות נמשכו שנתיים, אז שנתיים מסיום העבודה שכר הדירה יוקפא

ליאור גור:  אפשר להרים גבה ולהגיד שבעלי הנכסים יפגעו מזה אבל בעלי הנכסים גם יצאו נשכרים מכזה דבר כי נכון לעכשיו, מה שקורה זה שהרבה בעלי עסקים פשוט עוזבים את הנכס בגלל שאי אפשר להמשיך לעבוד שם, והנכסים עומדים סגורים

ליאור גור:      עוד יתרון גדול של ההצעה הזאת הוא שהיא לא דורשת תקציב

יעקב אשר: יש הרבה מה לומר על ההצעה הזאת

יעקב אשר:  אני מציע שתשלח את זה כרעיון לוועדה ונראה

ליאור גור: בשמחה

ליאור גור:  תודה רבה

יעקב אשר: אני רוצה עכשיו לשמוע בקצרה משתי התושבות – זהבה ארזואן וענבל גלץ

ענבל גלץ: ראשית, תודה רבה לוועדה על ההזדמנות לדבר כאן כתושבת לב תל-אביב, שחיה בצל העבודות האלה של הרק"ל כבר הרבה שנים

ענבל גלץ:  אני תושבת שכונה באזור צומת "מעריב" כבר 18 שנים

יעקב אשר: תושבת דיירת, לא בעלת עסק

ענבל גלץ: גרה, מגדלת שני ילדים

ענבל גלץ:  אנחנו חווינו את כול העבודות, גם של "הקו האדום" שהיו, של "הקו הירוק", ומה שאני רוצה לדבר עליו זה דווקא עבודות של "הקו הסגול" שהחלו ועומדות להגיע בקרוב לרחוב אלנבי, כמו שמיטל הזכירה

ענבל גלץ:      מה שקורה באלנבי זה סיפור שהוא שונה משמעותית כי זה לא רק הסבל והחפירות, שאנחנו חיים בתוך כול הברדק הזה שכולם תיארו אותו אלא שיש כאן עניין של סגירה של ציר תחבורה ציבורית מטרופוליני, שהיום הוא העיקרי בלב תל-אביב ומעביר מעל 3,000 אוטובוסים ביום ועוד אלפי מוניות וכלי רכב נוספים – שכול הדבר הזה לא תוכן באופן שייתן מענה חלופי הגיוני

ענבל גלץ:  זה רחוב שמקשר בין נקודות מאוד חשובות בעיר כמו שוק הכרמל, והוא הולך להיות מנותק לחלוטין מתחבורה ציבורית

ענבל גלץ:  אם אתה לוקח רדיוס של קילומטר סביב כיכר "מגן דוד" – לא יהיה בו תחבורה ציבורית לכול התקופה של העבודות על "הקו הסגול" וגם אחר-כך, האבסורד הגדול פה הוא שגם אחרי ההפעלה, שירות התחבורה הציבורית באלנבי יהיה פחות טוב ממה שהוא היום

ענבל גלץ:  יש כאן מקרה יחסית ייחודי אני חושבת, שאלנבי שהיום הוא רחוב בעל ארבעה נתיני תנועה, שבחלק גדול מהרחוב - -     

יעקב אשר: זו כרגע תכנית הביצוע?     

מיטל להבי: תכנית הביצוע היא שאין תחבורה שתעבור באלנבי

מיטל להבי:  זאת אומרת, כול התחבורה על ארבעה גלגלים של אלנבי מוסטת לרחובות חלופיים, עם כול המשמעות שהיא מתארת

קריאה: מה אפשר לעשות?         

יעקב אשר: יש חלופה לעניין הזה?     

חגי מירום: רכבת

מיטל להבי: ראשית, צריך לבדוק אם אפשר בכול זאת להעביר באלנבי

מיטל להבי:  בעולם נוסעת רכבת עם תחבורה ציבורית, זה מה שקורה בעולם ופה החליטו שלא אז לבדוק את זה

יעקב אשר: רגע, אתם מדברים על אחרי העבודות?     

מיטל להבי: על אחרי העבודות

ענבל גלץ: גם על אחרי העבודות

יעקב אשר: על אחרי העבודות אני לא רוצה לדבר כרגע

מיטל להבי: לא, אבל מה שיקבע בתקופת העבודות יקובע גם לתקופת אחרי העבודות

מיטל להבי:  זה העניין

ענבל גלץ: מה שהוצג לנו זה שיש הסדרי תנועה, שהם כאילו הסדרי תנועה זמניים לתקופת העבודות וזה הולך להישאר

ענבל גלץ:  הסדרי התנועה האלה אומרים שאנחנו לוקחים היום ארבעה נתיבי תנועה עמוסים ומעבירים אותם לצירים שאין להם קיבולת להכיל

יעקב אשר: טוב, את לא מצפה שאני יכול להיכנס בוועדה כי אני מתאר לעצמי שמישהו שמסיט תנועה ומצא את הפתרונות הנכונים – כי הרי זו התכנית הכוללת

יעקב אשר:  תראי, גם אם תכנית הביצוע של השלביות או של הדברים שקורים לכמה שנים היא קטסטרופה וגם התכנית ובסוף מה שיצא מכול העניין הזה זה גם קטסטרופה, אז אני מפסיק את הדיון עכשיו, אני לא יכול להיכנס לזה

יעקב אשר:      אני יכול להגיד דבר אחד: לגבי עצם התכנית, יש גופי תכנון וחבל שאתם לא בהקשבה איתנו

יעקב אשר:  יש גופי תכנון, יש את העירייה ואת נת"ע וגופי תכנון אחרים שבהם צריך לבוא לידי ביטוי מה יקרה בעתיד, כשהמקום הזה יהיה כבר אחרי העבודה שלו

יעקב אשר:  אנחנו מדברים כרגע על שלב העבודה עצמה, ובשלב העבודה עצמה ברור שיש בעיות

מיטל להבי: המגבלה היא שהכול מבוסס על הסטת הקיים

מיטל להבי:  הצורך הוא שיתנו גם אמצעים אלטרנטיביים נוספים כמו שאטלים - -     

יעקב אשר: יש מטוסים קטנים כאלה ראיתי

מיטל להבי: לא, גם מטוסים, אולי פעם יהיו מטוסים אבל בינתיים יש מוניות שירות ויש שאטלים ויש מיניוואנים ולא צריך מפרקיות

מיטל להבי:  זה דבר אחד

מיטל להבי:      דבר שני – יש היום טכנולוגיות, וידידך אורי מקלב שהיה יו"ר הוועדה יודע שיש היום טכנולוגיות שאפשר לעשות - -     

יעקב אשר: יו"ר ועדת העבודה

מיטל להבי: - - - ומיפוי מדויק של נקודות מוצא ויעד של מי שנע על הציר הזה, ואפשר לעשות כול מיני דברים

מיטל להבי:  יחשבו לעשות סימולציות, וזה לא מתוקצב

יעקב אשר: רגע, ואם זה לא מתוקצב זה אומר שגם לא נתנו את הדעת על התוצאות של הדבר הזה

מיטל להבי: אני אומר לך שבדיונים בוות"ל, מה שאמרו לגבי הסדרי התנועה זה שלא נדון בהם במסגרת התכנית של התשתיות, הסדרי תנועה זה משהו תפעולי ונדון בזה אחר-כך

מיטל להבי:  אחר-כך הגיע עכשיו

יעקב אשר: אבל אחרי שאתה קובע שאין פה כביש, אז מה

מיטל להבי: אל תשאל אותי, אני לא - -     

יעקב אשר: תשלימי את הדברים בבקשה

ענבל גלץ: שאלת מה אנחנו רוצים שאתה תעשה?     

יעקב אשר: למה אתם מצפים מאתנו?     

ענבל גלץ: אנחנו מצפים שתיקח את הדבר הזה להמשך בדיקה מול משרד התחבורה, נת"ע, נתיבי איילון והגורמים המתכננים, איך מתכננים כאן רשת של תחבורה ציבורית שתומכת את הרק"ל שיכולה להתחיל כבר עכשיו

ענבל גלץ:  הרי רק"ל זה משהו שעובד כרשת עם החלפות

ענבל גלץ:  יש כרגע שלושה קווים שמתוכננים, שלושה קווים הם עוד לא רשת והאוטובוסים אמורים לתמוך בהם

ענבל גלץ:  מכול מה שאנחנו למדנו, וזה כבר כמה חודשים שאנחנו מתעסקים בזה מול עיריית תל-אביב וגורמים נוספים זה שאין רשת של קווי אוטובוס

ענבל גלץ:  הרי האוטובוסים לא עוברים לעבוד בצורה של החלפות שיכולה - -     

יעקב אשר: אוקי

יעקב אשר:  זהבה, את רוצה להשלים? סליחה שאני קוטע אתכן

זהבה גלאון: מה אני רואה כאן מהזווית של אזרח? אנחנו נתנו את אמוננו במי שמייצג אותנו, ואנחנו רואים שלאורך כול הדרך יש רק סמכויות ונותנים סמכויות אבל הציבור לא שותף לזה

זהבה גלאון:      אני חושבת שצריך לחוקק חוק להתחיל לעבוד עם הציבור

זהבה גלאון:  הכאוס הזה, תראה כמה שנים אנחנו עוברים אותו, אנחנו עוברים מחדלים על מחדלים מכיוון שהציבור לא שותף? אנחנו ישבנו לשמוע בוועדות ושום דבר – אין אנשים, יש רק אופניים, יש רק עצים ואין אנשים

זהבה גלאון:  לא דיברו שם על אנשים

זהבה גלאון:  אתה רואה בוועדות שאין סימולציות למה שהם תכננו

זהבה גלאון:  נת"ע הבינה שבכלל הרכבת לא תוכל להכיל את הנוסעים ולכן היא צריכה עכשיו אוטובוסים כי זה לא יספק אותה

זהבה גלאון:  קטעו רחוב שלם, מנתקים אנשים מהמקום

זהבה גלאון:  אנשים בעלי מוגבלויות ונכים שמתקשרים ושואלים מה הם יעשו ואיך הם יסחבו? הוא דיבר על סלים

זהבה גלאון:      אנחנו דורשים שתהיה חקיקה בשיתוף הציבור

זהבה גלאון:  אין לנו ייצוג בלתי תלוי שבא ושומע אותנו

זהבה גלאון:  תתחילו לעבוד איתנו

יעקב אשר: שיתוף ציבור

זהבה גלאון: שיתוף הציבור חייב להיות

תומר רוזנר: היא דיברה על אנשים עם מוגבלויות – באמת יש תלונות קשות על כך שבשדרות ירושלים עשו לא נגיש

תומר רוזנר:  צריך ללכת עד סוף הרחוב בשביל להגיע

יעקב אשר: זה זמני?     

תומר רוזנר: לא, הקבוע

זהבה גלאון: זה הקבוע

זהבה גלאון:  כבוד היושב-ראש, אני חושבת שאנחנו מדברים על קידמה אבל אנחנו לא מתקדמים, אנחנו מרגישים שמסנדלים את התושבים והאזרחים

זהבה גלאון:  אנחנו רק משלמים מיסים אבל לא מקבלים שום דבר

זהבה גלאון:  כול הדברים נעשים מעלינו ולא יחד איתנו

זהבה גלאון:      הגיע הזמן שבקידמה צריך לעשות את הדברים איתנו ביחד, לשבת אזור אזור ולקדם את הנושאים האלה

יעקב אשר: אני לא יודע אם נספיק להגיע לכולם - -     

זהבה גלאון: תעשו לובי ציבורי גם מהכנסת

זהבה גלאון:  שיהיה שר שיקים איזה לובי ציבורי בכול אזור כי רק ככה נצליח

זהבה גלאון:  אנחנו הוכחנו את זה כשישבנו עם עיריית תל-אביב על המון מפגשים והצלחנו בשיתוף ציבורי להגיע לתוצאות נהדרות

יעקב אשר: תודה רבה

יעקב אשר:  אני כרגע מנסה להתמקד בנושא של העבודות עצמן

זהבה גלאון: זה חלק מזה

זהבה גלאון:  כבוד היושב-ראש - -     

יעקב אשר: הלוואי שיכולתי לתקן את כול הדברים

זהבה גלאון: כבוד היושב-ראש, אני רוצה רק שתבין שיושב נציג של נת"ע בפגישה של יידוע ציבור והוא אומר לך במפורש שהוא לוקח את אלנבי, שאנחנו יודעים שהוא רחוב שהוא מפגע סביבתי ותחבורתי – אני הולך להפוך אותו לידידותי

זהבה גלאון:  הוא פשוט לקח מפגע והופך אותו למפגע וזה לא פתרון

זהבה גלאון:  התכנית הרסנית ולא הביאה לשום דבר

יעקב אשר: הבנתי

יעקב אשר:  תודה רבה

זהבה גלאון: הקטסטרופה כבר קיימת בלב תל-אביב

יעקב אשר: תודה רבה לכן

יעקב אשר:  היה חשוב שקולכן יישמע גם כן

יעקב אשר:      אנחנו עוברים אליך בסוף, ענת טוקר אלפרט, המשנה למנכ"ל "הקו הירוק" בנת"ע

יעקב אשר:  בואי ננסה לאגם את כול הדברים שנאמרו ומה לדעתך צריך להיות, עם כול ההתייחסויות לדברים

יעקב אשר:  אני די חושב שהדברים ברורים מה צריך לעשות, לא ברמת הפרט אבל בואו נשמע אתכם

ענת טוקר אלפרט: אני הקשבתי בקשב רב

יעקב אשר: את יכולה להאריך כמה שאת צריכה לצורך העניין

ענת טוקר אלפרט: לא, אני אהיה קצרה ועניינית

יעקב אשר: קצרה ועניינית זה בדרך כלל "קיבלנו את מכתבכם" וכולי

ענת טוקר אלפרט: לא בברכה, עוד לא הגעתי לברכה

ענת טוקר אלפרט:      אני כן רוצה להגיד שנת"ע היא גוף ביצועי-משימתי

ענת טוקר אלפרט:  מי שאמר פה, אנחנו רואים את זה בקטע טוב, שמוביל פרויקט לאומי והוא אפילו גאה בזה

ענת טוקר אלפרט:  והתפקיד שלנו לא פחות חשוב כנראה מהתפקיד שלקחו על עצמם מי שעשו את "המוביל הארצי" והובילו מים כי עכשיו מה שצריך לעשות במדינה הזאת זה להוביל יותר טוב תנועה

ענת טוקר אלפרט:  ואנחנו מוצאים את עצמנו הרבה פעמים צריכים להיות אלה שמאזנים בין האינטרס הלוקאלי לאינטרס הלאומי, וזו לא משימה פשוטה

ענת טוקר אלפרט:  אנחנו מנהלים פרויקט שיש לו מעגלי השפעה רבים שאנחנו לא תמיד מודעים אליהם

ענת טוקר אלפרט:       אנשי נת"ע, על רובדיהם השונים, ויש פה גם חברות ניהול פרויקטים – יש פה מערך של בעלי תפקידים שנמצאים גם בשטח ורואים את בעלי העסקים ורואים את התושבים ונמצאים במקום

ענת טוקר אלפרט:  אנחנו מבינים בחלק מהמקרים איזו השפעה יש על מה שאנחנו עושים, ואני יכולה להגיד בסוגריים על "הקו הירוק" שאני בורכתי רק בארבע רשויות שאיתן אני עובדת וזה מאפשר ממשק מאוד-מאוד - -     

יעקב אשר: רגע, את אחראית רק על "הקו הירוק"?     

ענת טוקר אלפרט: כן אבל אני מדברת פה בשם נת"ע

ענת טוקר אלפרט:  אני אומרת שבאמת במצב שבו אני יכולה להרשות לעצמי לעבוד רק עם ארבע רשויות אז הממשק הוא – מאוד קל לייצר ממשקים ויחסי עבודה וזרימה של מידע למעלה ולמטה

ענת טוקר אלפרט:  ברור שכשהמטרו יממש את חזון מטרופולין דן הלכה למעשה, אז יהיה יותר מורכב לדבר עם 20 פלוס רשויות ולנסות לענות על הצרכים שלהם, ולנסות לאזן בין האינטרס הלוקאלי לבין האינטרס הלאומי שאותו אנחנו מובילים

ענת טוקר אלפרט:      אז תמונת המצב והמורכבות שלה – אני חושבת שאתם מבינים אבל שוב, אנחנו - -     

יעקב אשר: ולכן, מה הפתרון? מה את חושבת שצריך לעשות? האם יש לכם כלים לעניין הזה? האם אתם זקוקים לכלים כגון חקיקה או דברים מהסוג הזה? אני לא אפריע לך, אני מנסה לכוון אותך

ענת טוקר אלפרט: אז באותה נשימה שאמרתי את גוף הביצוע, מבחינתי חוק המטרו, כנת"ע, הוא חוק מאוד חשוב שיאפשר לעשות עבודה עוד יותר יעילה

ענת טוקר אלפרט:      על מעגלי ההשפעה של העבודה שלנו – יכול להיות שזה צריך להידון במקומות נוספים

יעקב אשר: תתקן אותי אם אני טועה, אדוני היועץ המשפטי – בחוק המטרו, מה שעבר עד עכשיו - -     

תומר רוזנר: לא עבר כלום

רועי כהן: רק המיסוי עבר

תומר רוזנר: רשות המטרו והמיסוי

יעקב אשר: יפה

יעקב אשר:  ויש את החלק שעובר אלינו עכשיו

תומר רוזנר: נכון

יעקב אשר: האם שם יש את התייחסות לכול הנושאים הללו, של פיצויים וכולי ועבודות?     

תומר רוזנר: פיצויים בוודאי שלא

מיטל להבי: אין לו בדיקה של גבולות התכנית וגם לא המילה "שלביות" למשל

תומר רוזנר: למיטב ידיעתי לא

תומר רוזנר:  זה הזמן

יעקב אשר: בדיוק

ענת טוקר אלפרט: דבר נוסף – אני רוצה כן להסביר משהו: אני מבינה שמיטל אומרת שזה לא צריך לעניין את התושבים וזה יותר מדי אינפורמציה הרבה פעמים אבל כן להסביר על מה אנחנו מדברים בשלביות של הביצוע

ענת טוקר אלפרט:  בשלביות של הביצוע יש קבלן אחד שעושה עבודות של הנדסה אזרחית ובעצם הוא מפנה ציר שבו תעבור הרכבת

ענת טוקר אלפרט:  אם היינו בונים את הרכבת הקלה לפני 100 שנים, לא היה שום דבר לסדר

ענת טוקר אלפרט:  בגלל שאנחנו בונים את זה במדינת ישראל בשנת 20 פלוס, אחד מהתפקידים שלנו זה לפרום כדור צמר של הרבה מאוד תשתיות, מכול מיני סוגים כדי לעשות את הציר הזה

ענת טוקר אלפרט:  כש"בזק" מעכבים אותי ואני לא יכולה מחר בבוקר לעשות עבודה, זה לא כי מתחשק להם לעכב אותי

ענת טוקר אלפרט:  זה כדי שאני אוכל לפנות את התשתיות שלהם כי כדי לייצר ציר, הם צריכים לתאם עם כול הצרכנים באבן גבירול, משרד הביטחון, בנק הפועלים וכולי, וזה לוקח זמן

ענת טוקר אלפרט:  אז הדברים האלה לפעמים, לוקח להם את הזמן

ענת טוקר אלפרט:  אז אנחנו עוברים ממצב של הנדסה אזרחית למצב של - -     

יעקב אשר: הנדסת אנוש

ענת טוקר אלפרט: - - ניקינו את הציר, וזאת העבודה שרואים – העבודה שהסתיימה שרז הציג זה עבודת הציר, מעבירה מקל לעבודה של קבלן שעושה את העבודות הרכבתיות – את המערכות, את הפסים

תומר רוזנר: כמה זמן עובר בין זה לזה? כי הייתה פה טענה של כמה מהמשתתפים, שרחובות נשארים ללא עבודה במשך חודשים

יעקב אשר: הבנו, זה עבר מ

תומר רוזנר: בסדר, אבל מה עושים?     

מיטל להבי: לא, אבל יש פער של חודשים

ענת טוקר אלפרט: רגע, שנייה

ענת טוקר אלפרט:  זה שלעיתים יש לנו בעיות עם קבלנים במדינת ישראל – אז גם לנו יש בעיות עם קבלנים במדינת ישראל וזה קורה

יעקב אשר: - - - מה שנקרא

ענת טוקר אלפרט: כן ולא, תלוי איפה אנחנו - - -

ענת טוקר אלפרט:  ועכשיו, יש קבלנים שמתעכבים וזה מייצר מצב לא בריא שבו חלק מהאתרים נסגרו אמנם לתנועה לשימוש התושבים ומתבצעת בהם עבודה לא מיטבית

ענת טוקר אלפרט:  זה אירוע אחד

תומר רוזנר: השאלה כמה מקרים כאלה יש ואם זה באמת משהו חריג כי הטענה נשמעת חזור ושנה

תומר רוזנר:  השאלה הזאת נשמעת הרבה פעמים

מיטל להבי: זה קורה בכול אתר

תומר רוזנר: אז זה לא מקרה חריג

ענת טוקר אלפרט: יש מקומות שבהם זה קרה

ענת טוקר אלפרט:  האמירה לגבי בן-יהודה  או האמירה לגבי סוקולוב – זה קרה

יעקב אשר: שמה? תתרגמי לי את זה

תומר רוזנר: אנחנו מדברים על עשרות קילומטרים של קו, ובתוך עשרות הקילומטרים בסך הכול נת"ע בונה כ-90 קילומטרים של קו, ואני לא בטוחה אם הגענו ל-10 קילומטרים בסך הכל של מקומות שבהם זה קרה

תומר רוזנר:  אני לא בטוחה

יעקב אשר: כן, אבל בדרך כלל זה במקומות הכי מרכזיים

מיטל להבי: במקומות הכי גרועים – ארלוזורוב, בן-יהודה

יעקב אשר: אני אגיד לך מה: זה שיש בעיות עם קבלני ביצוע, זה ברור

יעקב אשר:  מי שיגיד שהכול עובד חלק – זה לא

מיטל להבי: אין בעיה

מיטל להבי:  האזרח הקטן שמשלם מיסים, לא צריך לשלם על זה

מיטל להבי:  זה הכול

יעקב אשר: רגע, מיטל

יעקב אשר:  תודה שאת עוזרת לי לנהל את הדיון

יעקב אשר:      אני שואל שאלה אחרת – זה שיש בעיות, אני מבין

יעקב אשר:  השאלה שוב – האם יש בעיות שבדיעבד מתברר או עם השקעה יותר גדולה או חשיבה יותר עמוקה או השקעה כספית יותר גדולה, אפשר היה לשחק עם השלביות בצורה אחרת? אני לא מדבר על בלת"מים, אני לא מדבר על ביצוע לא טוב של קבלן – זה תמיד היה וזה תמיד יהיה

ענת טוקר אלפרט: אני אתייחס לזה בשני חלקים: חלק ראשון זה המעבר בין "אינפרא 1" ל-"אינפרא 2", על החלק של האזרחי לרכבתי

ענת טוקר אלפרט:  החלק הזה מובנה, יש מעבר בין שני קבלנים

ענת טוקר אלפרט:  בראיית אני, כמובילת הפרויקטים, עדיף שהקבלן השני לא יחכה לקבלן הראשון, נכון? שהוא לא יאחר

ענת טוקר אלפרט:  אז לפעמים המחיר יכול להיות שחודשיים, שלושה רואה עיריית ראשון למשל, מקטע שאין בו עבודה שלה קבלן השני, וזה עדיף כלכלית כי הקנסות יכולים להגיע לעשרות-מיליונים מול הקבלן השני

ענת טוקר אלפרט:  עדיף שיקדים בחודשיים, שלושה, מאשר יאחר בחודשיים, שלושה

תומר רוזנר: לא, זה ממש לא עדיף

יעקב אשר: למי עדיף?      

ענת טוקר אלפרט: מבחינה כלכלית

תומר רוזנר: למי? כלכלית למדינה?     

ענת טוקר אלפרט: למדינה

ענת טוקר אלפרט:  המדינה משלמת את הכסף הזה

יעקב אשר: כן, זה בדיוק, אבל אם היית יודעת שכלכלית יעלה לכם ביוקר כי תצטרכו לשלם על הסבל לתושבים אז היה איזון

יעקב אשר:  הייתם אומרים: רגע, שווה לי להשקיע פה עוד כמה דברים כלכליים – אני רואה שמשרד האוצר נדרך בעקבות העניין הכלכלי

יעקב אשר:      אני אומר עוד פעם, אני רוצה שתבינו - -     

תומר רוזנר: זה בדיוק העניין

יעקב אשר: אני לא בא סתם להתריס, אני בא ואומר שיש לי יותר מהרגשה שיש עוד שיקולים והם שיקולים שכול אחד חי בפני עצמו

יעקב אשר:  גם תקציב הוא שיקול

יעקב אשר:  אין דבר כזה שלא הולכים לפשוט רגל ולהוציא על פרויקט 50 מיליארד במקום 16 מיליארד

יעקב אשר:       אבל אני אומר שאם הייתי יודע, ושוב, צריך לחפש את הדרכים איך לראות שבאמת ההסתכלות שלכם, של מובילי הפרויקט הזה היא שבסוף אנחנו רוצים למנוע סבל כמה שיותר

יעקב אשר:  אתם צריכים שיהיה לכם איזה סעיף סל שבו משרד האוצר יגיד לכם: תקשיבו, עד סכום מסוים אנחנו נותנים לכם פה להוציא כדי למנוע סבל, וזה שווה כי הדרך היחידה להסביר לכם שזה שווה זה אם יפצו, אז אתם תוציאו את זה בכול מקרה

יעקב אשר:  משהו משני הדברים האלה צריך לקרות: או שתשקיעו ויהיה פחות סבל, או שאם יש הרבה סבל – תפצו

ענת טוקר אלפרט: אני אמשיך - -     

תומר רוזנר: זה נקרא - - - עלויות חיצוניות

יעקב אשר: יפה, למדתי

ענת טוקר אלפרט: הנדסית, כשאתה סוגר הסדר תנועה, אתה צריך לעבוד בו ברצף

ענת טוקר אלפרט:  בסוף אנחנו רואים את עצמנו מנסים לייצר אופטימייזר של הניהול הזה

ענת טוקר אלפרט:  אנחנו קשובים מאוד למה שקורה, ובכול מקום שניתן להקל, אנחנו מקלים

ענת טוקר אלפרט:  דיברתם על עבודה במקטעים – בעיריות שפנו אלינו ואמרו לנו: האם אפשר לחלק את העבודה ברחוב איקס למקטעי עבודות? עשינו את זה

ענת טוקר אלפרט:  המחיר של זה היה יותר הסדרי תנועה

ענת טוקר אלפרט:  זאת אומרת שבשביל מקטע מסוים של רחוב יהיה יותר קל ובמקטע אחר של הרחוב היה לפעמים יותר קשה

ענת טוקר אלפרט:  אבל כשעירייה פנתה אלינו ואמרה לנו: אנחנו מבקשים שתחלקו את העבודה למקטעים מראש, בשלב התכנון, זה בוצע

ענת טוקר אלפרט:      אנחנו מנסים לייצר איזה אופטימייזר ולצמצם את הסבל של האנשים בזמן הבנייה, ולהשלים את הבנייה בזמן לטובת מטרופולין דן שבמדינת ישראל

ענת טוקר אלפרט:      הדבר השלישי – דיברתי על שיתופי הפעולה, דיברתי על שלביות רק לרגע כדי שתקבלו רקע

ענת טוקר אלפרט:  אני חייבת להגיד שאני הייתי רוצה לצאת עוד יותר מהר

ענת טוקר אלפרט:  אם כול ראשי הרשויות היו מייצרים מנגנונים אפקטיביים – תמיד נותנים את תל-אביב כדוגמה מצטיינת אבל בסוף יש עוד רשויות שזה עובד אצלן טוב, אבל אם כול ראשי הרשויות היו מאיצים את כול תהליכי האישורים אצלם בבית, עם התיאומים ההנדסיים וכול הדברים הטובים, אם כולם היו מייצרים איתנו שיח שוטף, תהליך הביצוע היה אורך פחות זמן ואז הסבל לתושבים גם היה מצטמצם כי לפעמים הרצון לנסות למקסם תועלת במקום אחד יכולה לפגוע במקום אחר

ענת טוקר אלפרט:  וכמו שאמרתי, דבר ראשון, אנחנו רואים את עצמנו בהרבה סיטואציות - -     

יעקב אשר: אבל למה כול הוויכוחים האלה יכולים להיות או השיח המפרה הזה יכול להיעשות לפני - -     

ענת טוקר אלפרט: אז הוא קורה

יעקב אשר: לא, לפני שנכנסתם למקום וסגרתם ועכשיו העיכובים האלה מעכבים

ענת טוקר אלפרט: יש מקומות שזה קורה

יעקב אשר: מה קורה?     

ענת טוקר אלפרט: יש מקומות שזה קורה שאנחנו מול ראשי הרשויות

ענת טוקר אלפרט:  גם הם יודעים להצביע בזמן – אני לא צריכה להגיד "חוכמת הבדיעבד"

ענת טוקר אלפרט:  אמרת "חכמת השולחן" – אני מוסיפה עליה "חוכמת הבדיעבד"

ענת טוקר אלפרט:      יש מקומות שבהם ראשי רשויות יודעים להרים דגל בזמן

ענת טוקר אלפרט:  למשל, ברחוב שטרית, עיריית תל-אביב ביקשה מאיתנו מראש לחלק עבודה

ענת טוקר אלפרט:  עיריית חולון ביקשה מאיתנו מראש לחלק עבודה בסוקולוב

ענת טוקר אלפרט:  אז בשלב הביצוע נעתרנו לבקשתם, ראינו את התועלת בדבר הזה, וזה מה שעשינו

ענת טוקר אלפרט:      אז מצד הרשויות צריך שמישהו יעשה, ידע לנהל את זה בתוך העיר

ענת טוקר אלפרט:  בעיריית תל-אביב יש לזה אפילו מינהלת ייעודית, חגי נמצא בה, חגי מוביל אותה, ופשוט לראות את הדברים שני צעדים קדימה יחד איתנו

ענת טוקר אלפרט:  אנחנו מנהלים מגה-פרויקט, חייבים לנהל אותו - -     

יעקב אשר: לא, כי ראשי הרשויות שהיו פה קודם אמרו שהם באים כבר לתוואי מוכן

יעקב אשר:  שאין שיח איתם בכלל לגבי זה

ענת טוקר אלפרט: אז יש הבדל בין הרשויות

ענת טוקר אלפרט:  יכול להיות שעדיף היה שבכול הרשויות התהליך יהיה אפקטיבי ומוצלח והשיח יהיה אפקטיבי וענייני, ואני אשמח כנת"ע, שעם כול הרשויות, בטח בעידן המטרו, נצליח לייצר את השיח הזה

ענת טוקר אלפרט:      הדבר הנוסף זה לגבי מה אנחנו משאירים אחרינו? כמעט בכול מקום שאנחנו עובדים בו, אין כמעט מקום שאנחנו מחזירים את המצב לקדמותו בדרך טובה

ענת טוקר אלפרט:  אנחנו עושים את זה אולי בהרבה נושאים שהם לא סקסיים כי אנחנו מחליפים עשרות קילומטרים של תשתיות תקשורת לסיבים אופטיים

ענת טוקר אלפרט:  אנחנו מחליפים עשרות קילומטרים של תשתיות חשמל, אנחנו מחליפים את כול מערכות הניקוז, אנחנו עושים הנחתות רשת, אנחנו מגיעים למצב שאנחנו מחברים חשמל לבתים, פרויקט של חל"בים

ענת טוקר אלפרט:  אנחנו מחליפים תחנות טרנספורמציה

ענת טוקר אלפרט:  יש פה עבודה על התשתיות התת-קרקעיות של כול הרשויות שאנחנו עובדים הן, שלא היה כדוגמתה

ענת טוקר אלפרט:  הפרויקט הזה מייצר האצה מטורפת - -     

תומר רוזנר: מה עם הספסלים והעצים?     

ענת טוקר אלפרט: גם הספסלים והעצים – אני רוצה להסביר את מה שמוטי, ראש העיר חולון אמר - -     

יעקב אשר: לא, כי כול מה שאמרת עכשיו זה הרבה מיליארדים, זה הרבה כסף, הניקוז והחיבורים והחשמל והתשתיות אבל בסוף, לפחות שזה יראה בונבוניירה

יעקב אשר:  לא חראם?     

ענת טוקר אלפרט: אז בונבוניירה זה עניין יחסי, נכון? כול אחד חושב שבונבוניירה זה משהו אחר, ויהודי אחד זה שתי דעות ושלושה יהודים זה חמש

ענת טוקר אלפרט:  ולכן, יש לנו סטנדרט שנקבע בתוך המכרזים, והסטנדרט הזה תואם עם מוסדות המדינה כשיצאנו לדרך ולפיו אנחנו פועלים

תומר רוזנר: ומה עם העיריות?     

ענת טוקר אלפרט: וכול עיר, ולזה התכוון מוטי ששון - -     

יעקב אשר: מה זה מוסדות המדינה שאחראים על סטנדרט?     

ענת טוקר אלפרט: מוסדות התכנון במדינת ישראל, ות"ל

ענת טוקר אלפרט:  אנחנו פועלים מכוחה של הוות"ל

תומר רוזנר: הוות"ל לא מדבר על איזה ספסלים יהיו

ענת טוקר אלפרט: רגע, שנייה

ענת טוקר אלפרט:  יש שפת רחוב, קוראים לזה שפתח רחוב, שהיא שפת רחוב שקובעה, ובכול מקום שעירייה כיוונה לשפת רחוב גבוהה יותר, אנחנו הטמנו את מה שהיא רצתה עם תשלום נוסף כי בסוף, כשאתה רוצה להביא לסטנדרט בין ערים במדינת ישראל – יש סטנדרט ויש ערים שבוחרות לעבוד מעל הסטנדרט

ענת טוקר אלפרט:  אז אנחנו מביאים את הסטנדרט ומטמיעים בתיאום מראש בתשלום של רשות מקומית סטנדרט שהוא גבוה מהמקובל

תומר רוזנר: מה זה המקובל? מי קבע את הסטנדרט המקובל?     

חגי מירום: משרד התחבורה

תומר רוזנר: לא, משרד התחבורה קובע - - -     

ענת טוקר אלפרט: מתכננים

תומר רוזנר: איפה?     

ענת טוקר אלפרט: במשרדי הממשלה

תומר רוזנר: לא, זה מתכננים שלכם קבעו

ענת טוקר אלפרט: לא, התכנית הזאת אושרה על-ידי מתכנני - - -     

תומר רוזנר: באיזה מסגרת? בוודאי שלא, אין שום סטנדרטים

תומר רוזנר:  אתם קבעתם

ענת טוקר אלפרט: הוות"ל היא לא תכנית מפורטת

תומר רוזנר: יפה, אז אתם קבעתם את הסטנדרט, בסדר? עכשיו, יש עיריות שלא יכולות להוסיף

ענת טוקר אלפרט: נכון, אתה צודק

תומר רוזנר: אז הסטנדרט הנמוך - -     

יעקב אשר: אז אתם גורמים לזה שבסוף יש הבדלים כמו במצ'ינג רשויות חלשות לעומת - -     

תומר רוזנר: באותו קו באותו רחוב כמו ז'בוטינסקי יראה ככה וככה וזה נורא

ענת טוקר אלפרט: אנחנו מבצעים בהתאם לתכניות

ענת טוקר אלפרט:  אנחנו גוף מבצע

יעקב אשר: אבל אני חושב שהאינטרס היה צריך להיות שלכם דווקא בגלל שהמקום הופך להיות בסוף מקום שבו הציבור יגיע בהמוניו לרכבת הקלה, כך אנחנו מקווים

יעקב אשר:  הוא היה צריך להיות בסטנדרט יותר גבוה, לפחות ממה שאני רואה היום בעיניים שלי בז'בוטינסקי

רועי כהן: אדוני היושב-ראש, אולי היא תתייחס לעניין של הפיצויים לנת"ע ועל ה-120 מיליון שקל שקיבלתם על פיצוי על העיכוב בעבודות

רועי כהן:  למה זה לא ירד לשורש, למי שבאמת נפגע מהעבודות האלה? למה אתם קיבלתם את הכסף הזה בסופו של דבר?     

ענת טוקר אלפרט: אני לא מכירה את זה

יעקב אשר: נשיא לה"ב, אני לא יודע אם היא מודעת לזה - -     

רועי כהן: מה זה לא מודעת? היא משנה למנכ"ל

יעקב אשר: יש לכם תקציב לפיצויים?     

ענת טוקר אלפרט: אני לא מכירה את מה שהוא אומר

יעקב אשר: משרד האוצר – תראי, קיבלתי תשובות אבל מאוד חלקיות, ולא שאני בא בטענות

יעקב אשר:  אנחנו לא נגיע היום לתשובות יותר טובות

יעקב אשר:  אני חושב שמה שצריך לעשות לפני שנתקדם עם זה הלאה, גם להמשך בעתיד, למטרו וכולי, באמת לעשות מפגש עם ראשי הרשויות ואתכם או עם מנהלי הפרויקטים למיניהם, ואם אחת הבעיות היא שיש רשויות שאין להם מנהלי פרויקטים או שאין להם מנהלי פרויקטים טובים אז צריך לתקצב אותם בעניין הזה, וצריך לראות שזה יקרה

יעקב אשר:      אני אומר עוד פעם – גם אחרי מה שאמרת, צריך פה חקיקה כדי שמחר אתם, אם תבואו לעשות עוד פרויקטים במדינת ישראל, תהיה לכם "חקיקת סל" שהולכת אוטומטית והיא תתאים את עצמה לכול רחוב וכול עיר, ולא משנה איזו עיר זאת

יעקב אשר:  אז חקיקה זה דבר אחד שצריך לראות ולעמוד מול הממשלה, לראות אם היא תיזום את זה, ואם היא לא תיזום את זה, אנחנו גרום לה ליזום את זה

יעקב אשר:  ואגב, בתוך החקיקה גם את החלק של הפיצויים, שגם בהם יש דברים של חקיקה כמו לעשות סעיף סל של ארנונה כזאת או אחרת - -     

תומר רוזנר: צריך לחשוב על זה

יעקב אשר: צריך לחשוב על כול הדברים האלה, אני חושב שזה "מאסט"

יעקב אשר:       אני אומר לך את האמת – אני גם עדין לא שקט ולא נוכל להגיע לזה פה תוך כדי דיון, בקטע של האם יש לכם חופש במחשבה להעז יותר ולהוציא יותר כסף כדי לקצר תהליכים? כלומר, כדי לקצר סבל יותר

יעקב אשר:  אני לא בטוח שזה מובנה, אני לא בטוח שהאוצר באים ואומרים לכם: חבר'ה, "קארט בלאנש", יש לכם מה שאתם רוצים רק קצרו לי את הסבל

יעקב אשר:  אני לא בטוח, ותכף נשמע את נציגת האוצר, אבל אלה דברים שנשאל אותם

יעקב אשר:      נשמע את נציגת האוצר, ואחר-כך בקצרה - -     

ענת טוקר אלפרט: משפט לסיום מבחינתי: מה שאני הייתי רוצה, ואני יודעת שזה לא קרה בשולחן הזה אבל השולחן הזה יכול אולי לייצר עוד מנוף – אני הייתי רוצה כלים גם של חקיקה כדי לקצר את לוחות הזמנים של מה שאני עושה

ענת טוקר אלפרט:  זה גם יעזור

תומר רוזנר: יש היום חקיקה על השולחן הזה

יעקב אשר: זה נמצא על השולחן הזה

ענת טוקר אלפרט: מצוין כשזה יאושר, יהיה מצוין

יעקב אשר: משרד האוצר, בבקשה

יעקב אשר:  שמעת את הדיון המרתק הזה, כולם מתעניינים בקרן דווקא

דנה דובר: אני רפרנטית תשתיות באגף התקציבים, אז אני אחראית על הפרויקטים של הרכבת הקלה וגם על פרויקט המטרו

דנה דובר:       אני אתחיל דווקא להתייחס לאמירה שאתה אמרת עכשיו, שאתה לא כל-כך בטוח שהאוצר מבין את הצורך בלזרז את הפרויקטים

יעקב אשר: לא, לא

יעקב אשר:  תקשיבי, נכון שאני לא איש אוצר אבל אני קצת אינטליגנט

יעקב אשר:  הדבר האחרון שאני אגיד על זה ועל האוצר

יעקב אשר:  אבל אני דיברתי על משהו אחר – להאיץ את זה ושתגמרו את החקיקה מהר ונעשה את העבודה – זה כן, ברור

יעקב אשר:  אני דיברתי על משהו אחר – לקצר סבל, לשלם על קיצור סבל

יעקב אשר:  זאת אומרת שאם אני יודע להביא יציקה מהאוויר עם מטוס שעולה לי 200,000 שקל יותר מאשר רכב, אז האוצר בא ואומר: חבר'ה, תקשיבו: נוגע לליבנו מאוד הרעש שיש לתושבים, הסבל שלהם, פשיטות הרגל של עסקים

יעקב אשר:  אגב, זה כן צריך לעניין אתכם כאוצר כי זה מקרו-כלכלה

יעקב אשר:  העסקים הקטנים תורמים למדינת ישראל, במיוחד אם זה בהיקפים גדולים

יעקב אשר:  לכן, אני אומר שפה אני נורא לא בטוח ומאוד חושש ואני לא יודע אם נעשה המאמץ הגדול

יעקב אשר:      עכשיו, אני לא יכול לבוא בטענות רק לנת"ע כי נת"ע עובדת עם תקציב

יעקב אשר:  יכול להיות שהקבלן שלה או הזכיין שלה יודע לעשות את העבודה הזאת ב-50% סבל לאותם תושבים אבל זה גם עולה ב-50% יותר לאותו חלק קטן

יעקב אשר:  השאלה אם יש על זה דיונים?     

דנה דובר: אז אני דווקא אגיד שאנחנו לא כל-כך בשוני פה כי בסופו של דבר, אחד הדברים שעולים הכי הרבה כסף והסיבה שפרויקטים מתייקרים כל-כך הרבה היא בגלל ההתארכות שלהם

דנה דובר:  ככול שפרויקט, לוקח יותר זמן לבצע אותו, אנחנו משלמים על זה הרבה יותר כסף

דנה דובר:  מעבר לזה, אנחנו כאוצר, כמי שמסתכל על התועלות המשקיות, רואה את הערך בלהשקיע כסף בשביל לצמצם את לוחות הזמנים

דנה דובר:       ולכן, אני חושבת שגם אפשר להגיד עם נת"ע, שאנחנו מעודדים את הביצוע בפרויקט כמה שיותר מהר ואנחנו מבינים שלפעמים נשלם קצת יותר עכשיו בשביל לקצר משך וסבל – זה יועיל לכולנו יותר

דנה דובר:  אז אני לא חושבת שיש פה איזה שוני בינינו ואנחנו מאוד-מאוד רוצים שהפרויקטים יקרו כמה שיותר מהר ובכמה שפחות סבל

יעקב אשר: הבנו שלא הבנו אחד את השני, ואני אסביר לך את זה אחר-כך, לא נעשה את זה כאן

יעקב אשר:  ושוב, את מדברת על הפרויקט מהתחלה ועד גזירת הסרט ואני לא מדבר על זה

יעקב אשר:  ברור שאתם רוצים לקצר אבל ה"לקצר" הזה זה גם לדרוס הרבה מאוד

יעקב אשר:  אני לא מדבר עליך, אנחנו מדברים על המערכת

יעקב אשר:  לא לחשוב על הדברים האלה כי בסוף זה יותר קצר

יעקב אשר:      אני בא ואומר על השלביות בתוכו, ואולי בסוף זה יהיה יותר ארוך אבל לפחות לא יהיה - -     

תומר רוזנר: או שיעלה טיפה יותר

יעקב אשר: או שיעלה טיפה יותר ואפילו שתי טיפות יותר אבל בסופו של דבר, השלביות של הסבל תהיה אחרת, זמן הסבל יהיה אחר

יעקב אשר:       אבל מאחר ולא נגיע כרגע להבנה מלאה אז בואו נעבור לנושא של קרן הפיצויים

יעקב אשר:  מעבר לאותם חמישה מיליון שקלים, שניתנו ארבעה מיליון - -     

רועי כהן: שני מיליון ש"ח

רועי כהן:  מתוך 16 מיליארד שקל, בינתיים שני מיליון ₪ זה סבל של כול העצמאים והעסקים בישראל

יעקב אשר: כבודו, קריאה ראשונה

יעקב אשר:  אני רוצה להבין איך את רואה את העניין הזה, זאת קרן הפיצוי שצריכה לבוא כי אנחנו צריכים לחשוב על הנושא של הפיצויים

יעקב אשר:  זה מחיר של כשאין ברירה – זה הדבר שמשווים אותו

יעקב אשר:  ובאמת, כשאת לוקחת פרויקט כזה גדול ומשווה אותו לכמות הפיצוי פה – זה מצחיק

יעקב אשר:      תגיד מה זה ה-120 מיליון שאמרת קודם

רועי כהן: הם קיבלו פיצוי על עיכוב בעבודות

רועי כהן:  נת"ע קיבלה למעלה מ-120 מיליון שקל, זה היה חלק מהתביעה שלנו לקחת את הכסף הזה ולהקצות אותו לטובת פיצוי ל

יעקב אשר: תשובה גם על זה

דנה דובר: אז אני אתחיל ואגיד שחוץ מהקרן, גם במסגרת הפרויקט עצמו יש תקצוב לעבודות נוספות שנעשות

דנה דובר:  לצורך העניין, הזכירו פה, במהלך הדיון, את עבודת קשרי הקהילה שנעשית במסגרת הפרויקט - -     

תומר רוזנר: עסקים קטנים שנפגעים אנחנו מדברים

תומר רוזנר:  אגב, לגבי קשרי קהילה אני רק אעיר: משום מה, יש לכם נוהל מיגון, מבקר המדינה העיר על כך ואני פשוט לא מבין איך זה שנוהל המיגון לא מפורסם לציבור?     

יעקב אשר: שאנשים לא יודעים את הזכויות שלהם

תומר רוזנר: כן, מה זה הדבר הזה? אני רוצה תשובה מנת"ע

תומר רוזנר:  למה נוהל המיגון לא מפורסם לציבור? מבקר המדינה העיר על זה, לא אני

יעקב אשר: בבקשה

קנקה גרינב: אני אשמח להגיב

קנקה גרינב:  אני מנהלת אגף מקרקעין בנת"ע, אני מטפלת בכול תחום ההפקעות וגם בנושא המיגון האקוסטי

קנקה גרינב:      מה שנאמר כאן זה לא מדויק

תומר רוזנר: זה מה שמבקר המדינה אמר

קנקה גרינב: אז זה לא מדויק

קנקה גרינב:  אנחנו גם הגבנו למבקר המדינה

קנקה גרינב:  הנוהל שלנו מפורסם בכול אותם אתרים - -     

תומר רוזנר: באתר האינטרנט שלכם, זה מפורסם? אני שואל? שאלה פשוטה

קנקה גרינב: הנוהל שלנו מפורסם בכול אותם אתרים שבהם אנחנו מזמינים את האנשים ויוצרים איתם קשר, לכול האנשים שרלוונטי להם נושא המיגון האקוסטי

תומר רוזנר: באתר האינטרנט? דקה אחת

קנקה גרינב: שאלת אותי שאלה, אני אשמח להגיב

תומר רוזנר: לא, זה מאוד פשוט – אתם פונים למי שאתם חושבים

תומר רוזנר:  אולי אני חושב שגם מגיע לי?     

קנקה גרינב: אנחנו לא פונים למי שאנחנו חושבים, אנחנו פונים אך ורק למי שהוגדר במסגרת מסמכים - -     

תומר רוזנר: יופי, אולי טעיתם בהגדרה?     

קנקה גרינב: - - -      

תומר רוזנר: גברתי, הכול בסדר

תומר רוזנר:  תקשיבי לי בבקשה: אתם לא מלאכים ויכול להיות שאתם גם טועים ביישום של ההגדרה, אוקי?     

יעקב אשר: אני אסביר: תומר, תקשיב

יעקב אשר:  את אומרת: אני שולחת את זה רק למי שאני חושבת שהוא עלול להיפגע אבל מאחר ובאתר שלכם זה לא קיים

יעקב אשר:  זאת אומרת, אם אדם מרגיש עכשיו שיש לו בעיה בעניין הזה ואתם לא עליתם על זה או שהוא לא בתוך - - -

יעקב אשר:  אז מה יקרה? תגידו: בדקנו ואתה לא נמצא באזורים האלה? אבל הוא רוצה לדעת

תומר רוזנר: הוא רוצה לבדוק את זה

תומר רוזנר:  מה הבעיה? מה המניעה?     

יעקב אשר: זה צריך להיות נגיש היום כי זה הבסיס הראשוני של מיגון ואקוסטיקה, כי זה דברים שתכף נשמע ממשרד הבריאות מה זה גורם לאנשים, רעש וכול הסטרס הזה שמגיע מהעבודות

יעקב אשר:      לכן, זו הערה טובה שאת צריכה להפנים אותה ולעשות אותה

יעקב אשר:  מבקר המדינה גם כתב את זה וגם אמר את זה, ואני מתאר לעצמי שגם הוא לא השתכנע מהתשובה שלכם, אלא אם כן תגידי לי שהוא כתב לכם: אתם צודקים 100% ואל תעשו את זה

יעקב אשר:  כנראה שלא, נכון? אני מבקש להפנים את העניין הזה

יעקב אשר:      נחזור אליך, נציגת האוצר

דנה דובר: מה שהתחלתי להגיד קודם זה שמעבר לקרן לפיצויים, יש עוד כול מיני תקציבים במסגרת הפרויקט שהמהות שלהם והמטרה שלהם היא גם לעזור לעסקים

דנה דובר:  בין היתר, אחד מהדברים שקשרי קהילה לצורך העניין עושים, ויש פה גם את נציגת קשרי הקהילה שתוכל לעזור לי אם אני לא מדייקת, הוא להציע לעסקים פרסום על הגדרות של העבודות בשביל שידעו ויהיה אפשר לכוון איפה העסק נמצא

יעקב אשר: מה זה להציע? לבצע? לעשות?     

רועי כהן: עדיף שלא היית אומרת את זה

רועי כהן:  תאמיני לי

רועי כהן:  את מבזה את עצמך ואת מבזה את משרד האוצר

תומר רוזנר: לא, אל תדבר אישית

רועי כהן: לא, עדיף לא להגיד

רועי כהן:  להגיד לבן אדם: לך תשים על הקיר שבעצם מכסה אותו, זה הפתרון? תגידי למה כששמתם שמונה מיליארד שקל, לא שמתם שקל אחד לטובת פיצוי לעצמאים ? למה הייתי צריך ללכת לבג"ץ? למה הייתי צריך לבוא לפה להגיש הצעת חוק? למה אתם, כאוצר, לא דאגתם לזה שיהיה בסופו של דבר פיצוי כמו בכול מדינה נאורה ומדינה מערבית בעולם הזה? 

יעקב אשר: רועי, אתה הבהרת את הדברים האלה, בוא לא נחזור על זה

יעקב אשר:  אתה צודק ושוב, אנחנו מסתכלים כרגע קדימה

יעקב אשר:  אני אומר דבר אחד: העולה מכול מה שאנחנו מדברים כאן זה שחייבים להסדיר את נושא הפיצויים, להרחיב אותו ולהסדיר אותו ולכמת אותו לדבר נכון כי אני לא רוצה שייהנו ממנו אחרים שלא צריכים ליהנות מזה, זה הדבר האחרון שאני רוצה

יעקב אשר:      בנושא הכלים שיש לעירייה – האם שמתם לב למצוקה של ראשי הערים? הם באים ואומרים: אני מותקף על-ידי התושבים כי אני חלק מהעניין

יעקב אשר:  אני רואה חנויות שלא נכנסים אליהם אנשים במשך חודשים או שנכנסים ברמה הרבה יותר נמוכה ואני לא יודע לתת להם הנחה בארנונה לאותה תקופה, שזה דבר שחייב להיות

יעקב אשר:  אני רוצה שיירשם בפרוטוקול שנציגת האוצר מהנהנת בראשה שכן, שזה בהסכמה

יעקב אשר:      לכן, אני בא ואומר שכול נושא הפיצויים, הנושא של מיגון אקוסטי שצריך להיות, שאני מבין שכן עובד אבל יכול להיות שצריך להנגיש אותו יותר – לתת דברים ברורים לנושא הזה של הפיצויים, להגדיל את הקרן עד כמה שצריך ולא יקרה כלום גם אם תהיה קרן יותר גדולה ולא יצטרכו להגיע בסוף לידי שימוש

יעקב אשר:  לתת לזה את המעמד הסטטוטורי שלו, זאת אומרת בחקיקה כזו או אחרת כדי שנדע שעל כול בעיה יש פתרון פחות או יותר

תומר רוזנר: כן, צריך לעשות את זה

יעקב אשר: ולפחות זה יקהה את הדברים ואת התחושות בשטח בכול מקרה כי סבל הוא סבל אבל אם אדם יודע שהוא מפוצה על זה והוא לא יאבד את העסק שלו לפחות, ובארנונה לא יתעלמו ממנו וישחטו אותו כאילו שהוא נמצא ביום עבודה רגיל, וכמובן גם צריך להגדיר פיצויים על רעש או הגדרות לגבי דציבלים וכולי, שנצטרך להיכנס לזה - -     

תומר רוזנר: את זה דווקא הם עושים

תומר רוזנר:  ההסדר כרגע של המיגון האקוסטי מטופל בתכניות הסטטוטוריות –  דווקא לזה כן התייחסו בחלק מהתכניות האלה, החובה של המיגון האקוסטי בקריטריונים מסוימים, שבחוקים המתרגשים ובאים מבקשים

יעקב אשר: אוקי, אז מה שאת צריכה להבהיר אצלך במשרד זה שאנחנו נקיים דיון בקרוב על הקמה של כול המערך הזה אבל זה יבוא ביחד עם קרן – אני לא יודע למה קוראים לזה קרן, אפשר לקרוא לזה גם אחרת מבחינתי

תומר רוזנר: זה תקציב

יעקב אשר: זה חלק מהתקציב

יעקב אשר:  כשאתם באים לאשר תקציב של עבודות תשתית בסדרי גודל כאלה עם סבל מסוג כזה והתארכות של הרבה זמן, חייב להיות סעיף ברור שבא ואומר מה יהיה הפיצוי, למי יהיה הפיצוי, כמה יהיה הפיצוי וכולי, כדי שלא לתת לאנשים סתם להשתולל אבל אנשים ידעו מה יש להם ומה אין להם

יעקב אשר:  ואני אגיד לך מה יקרה, אני מדמיין לעצמי את הדיונים – לא, אנשים כבר יתחילו היום, אם אתה תקבע היום יקנו דירות באזורים האלה כדי לקבל

יעקב אשר:  כי תמיד אנחנו מתעסקים פה, ברגולציה, באותם שלושה, ארבעה אחוז של הגנבים

יעקב אשר:  ובגלל הגנבים האלה, שלא בטוח שהם יבואו ואגב, חלק מהרעיונות הם מקבלים מכאן, תוך כדי דיון – בגלל הגנבים האלה, אנחנו מעוותים ועושים עודף רגולציה והורגים כול חוק טוב בגלל האחוז שאולי

יעקב אשר:      אז אני בא ואומר: תפנימו

יעקב אשר:  את זה תעבירי לידידי באוצר ואני אעביר את זה גם לשר האוצר

יעקב אשר:  זו קריאת כיוון כי מדינת ישראל הולכת לעבודות פיתוח ופיתוח תחבורתי וזה דבר חשוב וגדול

יעקב אשר:  בואו נהיה מוכנים לזה

יעקב אשר:  למה שנהיה כמו "מאכערים" כאלה שמשתיקים עם כול מיני דברים ומקווים שיהיה להם בעירייה מנהל מינהל שקצת ילחץ יותר טוב ושהתושבים יהיו טיפה יותר רגועים

יעקב אשר:      בואו נעשה את זה במודע, בצורה מסודרת, כי בסוף בסוף גם כלכלה אני קצת מבין

יעקב אשר:  בסוף, זו עלות שולית מכול הפרויקט עצמו והיא משתלמת כי בסוף, זה גם אנשים ואנושיות, שזה דבר חשוב אבל גם עסקים קטנים שלא יפלו, ואחר-כך המדינה תצטרך לסייע להם בדברים אחרים

יעקב אשר:      את רוצה להוסיף עוד משהו?     

דנה דובר: רק להגיד משפט אחד, שכבר קיים ויש תקציב, ואם צריך לטייב ולהבין - -     

תומר רוזנר: רגע, תקציב למה?         

דנה דובר: יש תקציב להקלה על חיי התושבים והעסקים, וזה לא בא לידי ביטוי בקרן אלא כחלק מתקציב הפרויקט

תומר רוזנר: איזה תקציב? מה הסכום שלו?     
 

יעקב אשר: אפשר לקבל פירוט מה יש בתקציב ומה בוצע?     

דנה דובר: אין בעיה

יעקב אשר: כמו לראש עיר, אני אזכר בימים הטובים

דנה דובר: אין בעיה

דנה דובר:  יש את זה גם לפי דעתי בדוח מבקר המדינה אבל אין בעיה, נעביר לכם את הכול מסודר

דנה דובר:       כמובן שאין שום בעיה לטייב ולוודא שההסדרים שנעשים באמת מקלים על חיי התושבים

דנה דובר:  אני כן חושבת שיש איזה שהוא ערך גם בשמירה על גמישות שתאפשר מגוון כלים בהתאם לצרכים ולא להיכנס לאיזה שהוא מנגנונים רגולטוריים ובירוקרטיים כי כמו שאמרת, שאולי גם יהוו חסם מלתת את הכסף למקומות שבאמת צריך אותם

יעקב אשר: נו

יעקב אשר:  בוא נאמר שאת זה אני לא

תומר רוזנר: נישאר במחלוקת

ירון טיירי: אפשר לומר מילה? אני ראש מינהל חברה וקהילה בעיריית פתח-תקווה

ירון טיירי:  אני רק רוצה לומר אחרי ששמעתי את נת"ע וגם את ראשי הערים שמדברים פה, שהאמת היא שלא כל-כך קיבלתי תשובות מנת"ע לגבי העשייה

ירון טיירי:  זאת אומרת, יש לנו חלק כזה שאנחנו מבינים שיש תכנית ונת"ע נצמדים לתכנית הזאת, ואף אחד לא מרגיש את רחשי הציבור בפנים, את הבעיות שיש כדי לבדוק אם התכנית, יש איתה בעיה ובואו נשמע את הציבור

ירון טיירי:      אני אומר יותר מזה: לנת"ע יש תקציב לשיתוף הציבור

ירון טיירי:  אם אני מקבל, כעיריית פתח-תקווה, אירוע אחד לצורך הדבר, שהם נותנים שירות לטובת הציבור כדי לשתף אותו בנעשה, אתה הולך עכשיו לסגור ציר?     

יעקב אשר: אני רוצה, נציגת נת"ע, אם אפשר שתעבירו לוועדה גם את מה שדיברנו קודם, על הפיצויים וביקשנו ממך נייר  - -     

תומר רוזנר: לא, לא על הפיצויים

תומר רוזנר:  היא אמרה: תקציב להקלה על העסקים

יעקב אשר: לא פיצויים אלא הקלה על העסקים

יעקב אשר:  הקלה זה גם הנושאים האלה

יעקב אשר:  אני רוצה פירוט גם של הדברים האלה, החלק של יידוע הציבור, אתם בטח עושים את זה מול הרשויות, אתם לא עושים את זה לבד, נכון? אז אני מבקש לדעת לפי רשויות, מה הן קיבלו לצורך העניין, מה נעשה - -     

ענת טוקר אלפרט: לכול הסדר יש תהליך סדור

ענת טוקר אלפרט:  כול פעם שיש הסדר - -     

יעקב אשר: אני מבקש לדעת מה בוצע, לא מה הוסכם שיהיה אלא מה בוצע בסופו של דבר כדי לראות שהתהליכים האלה מחלחלים

ירון טיירי: כבוד היושב-ראש, גם איך זה נעשה? האם העירייה צריכה לפנות אליהם, אתם פונים אליהם? זאת אומרת, יש פה איזה דבר שמצד אחד הם מחליטים מה יהיה, מצד שני העירייה לא יודעת בדיוק מה היא מבצעת אלא תוך כדי הליכה היא יודעת אבל אז באים אליהם ואומרים: תקשיבו, אנחנו בסוף שנה, יש תקציבים, בואו נעשה איזה שהוא אירוע כזה ונציג - -     

יעקב אשר: לכן ביקשתי את הביצוע כי אני יודע לתמחר 3,000 שקל – זה נקרא יידוע הציבור

ירון טיירי: בדיוק

יעקב אשר: אני לא אומר שזה קורה אבל

ירון טיירי: ומה שאני רוצה להציע: אולי אפשר לקבוע מתאם שיהיה בין הרשות לבין נת"ע לבין המשטרה בכול הישיבות האלה שמתקיימות, ולזמן את הרשות שהיא תהיה חלק מתוך המערכת שגם כשסוגרים כביש או שעושים משהו בתכנון, לקבוע איתם שהם גם יהיו חלק מתוכם למרות שבפתח-תקווה באמת אני יכול להגיד שאנחנו מעורבים

יעקב אשר: יש מינהלת תיאום, שאני לא יודע איך זה עובד אצלכם אבל בתל-אביב הוא כן - -     

חגי מירום: בהתייעצות עם קצין משטרה

חגי מירום:  בהסדרי תנועה, בסוף בסוף זה רגע לפני הביצוע

חגי מירום:  זה לא שלב מתאים

ירון טיירי: בדיוק

ירון טיירי:  אתה בשלב הביצוע כבר, וגם המשטרה אמרה פה: אנחנו רק ממליצים, אנחנו לא קובעים

יעקב אשר: שמעתי את המוסיקה הזאת

ענת טוקר אלפרט: אבל צריך לזכור ש - - - עובדים לפי תכנית שעשו אותה מהנדסים מכובדים

ירון טיירי: אבל לא צריך להתקבע על התכנית, זאת הנקודה

ירון טיירי:  תסתכלו על האנשים שבפועל נמצאים בשטח ותראו את זה

יעקב אשר: אדוני, אנחנו צריכים להתכנס לסיום

יעקב אשר:  המשרד להגנת הסביבה – בקצרה, ולא נתחיל לדבר עכשיו על המטרו

יובל צלנר: לא נתחיל לדבר על המטרו

יובל צלנר:  אני סמנכ"ל אסטרטגיה במשרד להגנת הסביבה

יובל צלנר:  תודה על הדיון המאוד חשוב הזה ובהצלחה בוועדה הזאת - -     

יעקב אשר: תמסור בהצלחה גם לשרה

יובל צלנר: קודם כל, אנחנו רוצים להגיד שאנחנו תומכים בפרויקטי מטרו ובהסעת המונים, כמובן

יובל צלנר:  זה משהו שמשפר את איכות החיים ואת איכות הסביבה בערים

יובל צלנר:       אנחנו רוצים להציף פה נקודה שפחות שמעו עליה בדיון הזה אבל נשמע שהיו"ר מכיר אותה היטב – נושא הרעש

יובל צלנר:  הרעש גורם כמה דברים שדיברתי פה עם איזבלה ממשרד הבריאות:  מועקה, תחושת חוסר אונים, הפרעות שינה, עצבנות יתר, התקפי לב, לחץ דם

יובל צלנר:  יש מחקרים שמדברים היום גם על סוכרת ונושאים נוספים

יובל צלנר:  הרעש זו סוגיה שיש לה "עלות חיצונית" – אני משתמש פה במילים של היועץ המשפטי – עלות חיצונית מאוד גבוהה שניתן לתמחר אותה וצריך לוודא שהיא מופנמת בפרויקטים האלה, כשאנחנו מסתכלים היום ומסתכלים קדימה

יובל צלנר:      לדעתנו הדבר הזה לא נעשה מספיק טוב

יובל צלנר:  יש פה עוד הרבה מה לשפר כדי שהאיזון הזה בין העלות הישירה של הפרויקט לעלות החיצונית שמושתת על הציבור ובכלל על המשק תופנם בצורה מלאה

יובל צלנר:  אני מדבר פה במונחים כלכליים שאפשר לתמחר, לשים מספרים, ובכך לאזן ולפצות גם תושבים וגם עסקים על הנזקים הסביבתיים האלה

יובל צלנר:      אני רוצה לציין עוד עובדה, שיש פה היבט של צדק חלוקתי – מי שנפגע בהיבטי רעש הכי הרבה זה בדרך כלל האוכלוסיות החלשות, אלה שאין להם את האמצעים למגן את עצמן - -     

יעקב אשר: במיגונים האקוסטיים

יובל צלנר: במיגונים האקוסטיים, כן

יובל צלנר:  אני חושב שגם כאן צריך לשים לזה דגש מיוחד - -     

יעקב אשר: מה המעורבות שלכם? יש לכם פיקוח במקומות האלה, באזורים שאנחנו מדברים עליהם עכשיו שקיימות עבודות – איפה המשרד נמצא עניין הזה?     

יובל צלנר: אולי פרופסור סטיליאן, ראש אגף מניעת רעש ישיב

יעקב אשר: האם אתם מלווים את זה? יש לכם תלונות של תושבים, אתם מגיעים לשם, בודקים?         

סטיליאן גלברג: אנחנו מקבלים תלונות של תושבים ואנחנו בודקים

סטיליאן גלברג:  בחלק מהמקרים אין הצדקה לתלונות, בחלק גדול מהמקרים יש הצדקה לתלונות

יעקב אשר: וכשיש הצדקה, מה אתם עושים?     

סטיליאן גלברג: במה שכבוד היושב-ראש התחיל את הדיון – זאת הנקודה העיקרית, שצריך גוף מתכלל

סטיליאן גלברג:  הוות"ל ראוה את העניין התכנוני, נת"ע רואה את העניין הביצועי, האוצר את הנושא של התקציב ואין אף אחד שמתכלל, שלוקח בחשבון גם את עלויות - -      

יעקב אשר: לא, אבל בזמן התכנון כן החליטו על דברים מסוימים, נכון? אבל מי בודק אם זה נכון ומה קורה אם יש חריגה, אם יש תלונה? האם עוצרים את העבודה בגלל זה, האם מתקנים את הדברים?      

סטיליאן גלברג: בחלק מהמקרים מתקנים, בחלק מהמקרים עוצרים את העבודה, היו גם מקרים כאלה

סטיליאן גלברג:  גם התושבים, דרך אגב, יכולים להגיש תביעה קטנה, יכולים להגיש צו הפסקת עבודה

סטיליאן גלברג:      מה שחשוב ביותר זה הנושא של התיאום - -     

יעקב אשר: אתם מוסמכים לתת צו להפסקת עבודה?     

סטיליאן גלברג: כן

תומר רוזנר: נכון להיום

יעקב אשר: יש לכם פקחים לעניין הזה? יש לכם מפקחים?     

סטיליאן גלברג: יש מפקחים לנושא הזה

יעקב אשר: כולל בשעות לילה, בעבודות לילה?     

סטיליאן גלברג: כן

סטיליאן גלברג:  אנחנו מבצעים מדידות

סטיליאן גלברג:  יש בעיה בעיקר עם עבודות הלילה

סטיליאן גלברג:  עבודות הלילה בפרויקט כמו הרכבת הקלה או כמו המטרו – חשוב לבצע עבודות לילה, ואפשר לבצע עבודות לילה עם ציוד שלא גורם כל-כך הרבה רעש, ויש גם אמצעים אחרים

תומר רוזנר: השאלה אם עושים

תומר רוזנר:  אפשר – אנחנו מבינים

יעקב אשר: תודה רבה

יעקב אשר:  התחלנו רק לטעום את העניין הזה

יעקב אשר:  משרד הבריאות, בבקשה

איזבלה קרקיס: שלום לכולכם

איזבלה קרקיס:  אני מנהלת את המחלקה לאפידמיולוגיה סביבתית במשרד הבריאות

איזבלה קרקיס:  אני אמשיך את מה שנאמר על ידי הנציג של המשרד להגנת הסביבה: ההבדל מבחינת הפעילות והמעורבות של שני המשרדים הוא בכך שלמשרד הבריאות אין סמכויות מבחינת התערבות בנושאים שקשורים לפעילות של פרויקטים כאלה

איזבלה קרקיס:  מה שכן, אנחנו מבינים וחשוב לנו לציין את המשמעות של הפגיעה הבריאותית שעלולה להתרחש כתוצאה מרמות רעש גבוהות, אפילו גם ברמת רעש שלא נחשבת גבוהה על פי התקן, אנחנו יודעים שלמשל גוף כמו ארגון הבריאות העולמי, מייעץ ונותן הנחיות בנושא של היקף רעש ביום ובלילה ממקורות רעש שונים, ובין היתר בפרויקטים כאלה

איזבלה קרקיס:      מדובר פה על משמעות כבדה יחסית מבחינה בריאותית כי המשכיות של רמת רעש אפילו לא גבוהה יכולה להיות מאוד משמעותית בפגיעה בבריאות

איזבלה קרקיס:  גם החזרתיות של אותן רמות רעש, שזה גם ביום וגם בלילה, זה יכול מאוד להשפיע גם על אוכלוסייה מבוגרת - -     

תומר רוזנר: גברתי, תוכלי להעביר לנו חוות דעת מסודרת עם התייחסות לרמות רעש שונות?      

איזבלה קרקיס: אנחנו נשמח לקבל נתונים על רמות רעש - -     

תומר רוזנר: לא, לא, את מתארת באופן כללי בעיות אז מהנתונים שאת מכירה מארגון הבריאות וכולי

איזבלה קרקיס: אז לתת סקירה כללית על רמות רעש שאופייניות לסוג פרויקט כזה?     

תומר רוזנר: נכון, ומה ההשפעות שלהן

איזבלה קרקיס: אין שום בעיה

תומר רוזנר: גם לחשיפה מתמשכת וגם לחשיפה חד-פעמית

יעקב אשר: אנחנו נאלצים – שוב, אני בא ואומר שהדיון הזה היה דיון של התנעה כדי להעלות את הנושא הזה

יעקב אשר:  לחלק מהדברים אנחנו מודעים, לחלק לא

יעקב אשר:  אנחנו נחתור מבחינתנו בדיונים הבאים – גם אבקש לעשות פגישה עם ראשי רשויות לגבי הנושא של התיאום בין הרשויות וגם אנחנו נחתור לחקיקה או להסדרה על-ידי חקיקה של מגוון גדול של הנושאים הללו

יעקב אשר:  בחקיקה ראשית יהיה פחות מסובך, אני לא מחפש את החקיקה המסובכת אלא שתהיה ברורה דגם קורונה

יעקב אשר:  באמת, בזמן הקורונה היו הרבה צרות ובעיות וסגרים אבל בסוף, סליחה שאני אומר למי שלא חושב ככה, הממשלה הייתה קשובה תוך כדי תנועה

יעקב אשר:  לקח קצת זמן אבל אחר-כך נתנו תשובות לדברים הללו

יעקב אשר:  אז התשובות לא היו מדויקות והיו כאלה שבאו וטענו שנתנו קצת יותר מדי ועכשיו מחזירים – היום היה דיון על זה אבל אין מה לעשות, זה אירוע שאנחנו מקווים שאולי נתחיל לסגור פערים מול העולם אז בשלב מסוים נהיה במקום יותר טוב

יעקב אשר:  זה אירוע שחייבים לתמחר אותו, לשים עליו את הכסף שצריך, לא בהפקרות, לא סתם, ולמנוע ככול האפשר את מה שצריך

יעקב אשר:      הישיבה הייתה חשובה מאוד מבחינתי, נתתי גם הרבה זמן להתבטא, אנחנו גם נבשל את זה אצלנו ונעמוד בקשר, ויצא סיכום של הדיון ואבקש מגורמי הממשלה שיעקבו אחרי הדברים

יעקב אשר:  נהיה בקשר

יעקב אשר:      תודה רבה לכולם

יעקב אשר:  הישיבה נעולה